അഭയ കേസില് ജീവപര്യന്തം തടവിന് ശിക്ഷിക്കപ്പെട്ട പ്രതി തോമസ് എം. കോട്ടൂര് ഹൈക്കോടതിയെ സമീപിച്ചു. തിരുവനന്തപുരം സിബിഐ കോടതി ഉത്തരവ് നടപ്പാക്കുന്നത് മാറ്റിവയ്ക്കണമെന്നാണ് ആവശ്യം.\nകൊലക്കുറ്റം ചുമത്തിയ നിയമ നടപടി നിലനില്‍ക്കില്ലെന്നും തോമസ് കോട്ടൂര് അപ്പീലില് പറയുന്നു. മുഖ്യസാക്ഷി രാജുവിന്റെ മൊഴി വിശ്വാസയോഗ്യമല്ലെന്നും അപ്പീലില് ആരോപിച്ചു. വിചാരണയും ശിക്ഷയും നിയമപരമല്ലെന്നും വാദം.\nകഴിഞ്ഞ ഡിസംബര് 23 നാണ് സിസ്റ്റര് അഭയ കൊലക്കേസില് തിരുവനന്തപുരം പ്രത്യേക സി.ബി.ഐ കോടതി പ്രതികള്‍ക്ക് ജീവപര്യന്തം തടവു ശിക്ഷ വിധിച്ചത്. ഒന്നാം പ്രതി ഫാ. തോമസ് എം. കോട്ടൂരിന് ജീവപര്യന്തം തടവും അഞ്ച് ലക്ഷം രൂപ പിഴയുമാണ് ശിക്ഷ വിധിച്ചത്. ഐപിസി 302, 201 വകുപ്പുകള് അനുസരിച്ചാണ് ശിക്ഷ. തെളിവ് നശിപ്പിക്കല്, കൊലപാതകം അടക്കമുള്ള കുറ്റങ്ങള്‍ക്കാണ് ശിക്ഷ. സിസ്റ്റര് സെഫിക്കും ജീവപര്യന്തവും അഞ്ച് ലക്ഷം രൂപയുമാണ് ശിക്ഷ. ഐപിസി 201 വകുപ്പ് പ്രകാരം തെളിവ് നശിപ്പിച്ചതിന് ഏഴ് വര്‍ഷം തടവും ഇരുവര്‍ക്കും വിധിച്ചിട്ടുണ്ട്.\nPrevious ജോലി സ്ഥലത്തേക്ക് പോകവെ പ്രതിശ്രുത വരന് വാഹനാപകടത്തില് മരിച്ചു\nNext എല്ലാ സര്ക്കാര് അപേക്ഷാ ഫോറങ്ങളിലും ട്രാന്സ്ജെന്ഡര് വിഭാഗം കൂട്ടിച്ചേര്ത്ത് പരിഷ്ക്കരിക്കും: മന്ത്രി കെ കെ ശൈലജ


നാരങ്ങാവെള്ളം കോവിഡിനെ തടയുമോ... | Health | Deshabhimani | Monday Apr 13, 2020\nനാരങ്ങാവെള്ളം കോവിഡിനെ തടയുമോ...\nഡോ. ഷീജ ശ്രീനിവാസ് ഇടമനUpdated: Monday Apr 13, 2020\nഒരു പേഷ്യന്റ് അടുത്തയിടെ പറഞ്ഞതോർക്കുന്നു. "ഡോക്ടറേ ഞാൻ ദിവസവും ഒരു തവണ നാരങ്ങാവെള്ളം കുടിക്കാറുണ്ട് . വൈറ്റമിൻ സി കിട്ടൂലോ അപ്പോൾ കോവിഡൊന്നും വരൂലാലോ" എന്താണ് വൈറ്റമിൻ സി എന്ന് ആദ്യം അറിയാം. പൊതുവെ ഗുണമുള്ള വൈറ്റമിനെന്ന് എല്ലാവർക്കും അറിയാം. എന്നാൽ എന്താണ് വൈറ്റമിൻ സി?\nവെള്ളത്തിൽ അലിയുന്ന ഒരു വൈറ്റമിനാണ് വൈറ്റമിൻ സി. അസ്‌കോർബിക് ആസിഡ് എന്നതാണ് ശാസ്‌ത്രീയ നാമം. മനുഷ്യശരീരത്തിൽ രക്തക്കുഴലുകൾ, പേശികൾ, എല്ലകളിലെ കൊളാജൻ, തരുണാസ്ഥി (കാർട്ടിലേജ്) തുടങ്ങിയവയുടെ രൂപീകരണത്തിന് അത്യന്താപേക്ഷിതമായ ഒരു വൈറ്റമിനാണിത്. ശരീരത്തിന്റെ രോഗപ്രതിരോധശേഷി വർധിപ്പിക്കുവാനും ഇത് അത്യാവശ്യമാണ്.\nവൈറ്റമിൻ സി ഒരു ആന്റി ഓക്‌സിഡൻറ് ആണ്. ശരീരത്തിനു ദോഷകരമായ ഫ്രീ റാഡിക്കലുകളിൽ നിന്ന് ശരീരത്തെ രക്ഷിക്കാൻ ഈ വൈറ്റമിൻ സഹായിക്കുന്നു. ( ഫ്രീ റാഡിക്കലുകൾ ഹൃദ്‌രോഗം, ക്യാൻസർ എന്നിവയ്‌ക്കുള്ള ഒര കാരണമാണ്).\nനമ്മുടെ ശരീരത്തിൽ ഇരുമ്പിനെ ആഗിരണം ചെയ്യുന്നതിനും വൈറ്റമിൻ സി സഹായിക്കുന്നു.\nനമ്മുടെ ശരീരം വൈറ്റമിൻ സി ഉൽപാദിപ്പിക്കുന്നില്ല എന്നതിനാൽ ഭക്ഷണത്തിലൂടെ കിട്ടിയേ മതിയാവൂ.\nവൈറ്റമിൻ സി അടങ്ങിയ ഭക്ഷണങ്ങൾ:\nചെറുനാരങ്ങ, ഓറഞ്ച്, ബെറികൾ, ഉരുളക്കിഴങ്ങ്, തക്കാളി, കാബേജ് , ബ്രോക്കോളി, ചീര, മുളപ്പിച്ച ധാന്യങ്ങൾ.\nസ്‌ത്രീകൾക്ക് ദിവസേന 75 മില്ലിഗ്രാമും, പുരുഷൻമാർക്ക് 90 മില്ലിഗ്രാമും ആണ് നിഷ്കർഷിച്ചിട്ടുള്ള അളവ്.\nവൈറ്റമിൻ സി യുടെ കുറവുകൊണ്ടുള്ള ദോഷങ്ങൾ:\nവിളർച്ച, മോണയിൽനിന്ന് രക്തസ്രാവം, ചതവ്, മുറിവ് ഉണങ്ങാൻ താമസം, സ്‌കർവി.\nപച്ചക്കറികളും പഴവർഗങ്ങളും കൂടുതലുള്ള ഭക്ഷണരീതി ചിലതരം ക്യാൻസറുകളുടെ (ബ്രെസ്‌റ്റ്, കുടൽ, ശ്വാസകോശം) സാധ്യത കുറയ്‌ക്കും. ഇത് ഈ ഭക്ഷണപദാർഥങ്ങളിലെ വൈറ്റമിൻ സി കാരണമാണോ എന്ന് വ്യക്തമല്ല. കാരണം വൈറ്റമിൻ സി സപ്ലിമെന്റുകൾ അത്രയും ഫലപ്രദമായി കാണുന്നില്ല\nവൈറ്റമിൻ സി ജലദോഷത്തെ പ്രതിരോധിക്കില്ല. എന്നാൽ വൈറ്റമിൻ സി സപ്ലിമെന്റുകൾ സ്ഥിരമായി എടുക്കുന്നവരിൽ ജലദോഷം അധിക ദിവസം നീണ്ടു നിൽക്കാതിരിക്കുന്നതായും ലക്ഷണങ്ങൾ കഠിനമാകാതെ ഇരിക്കുന്നതായും കാണുന്നുണ്ട്.\nവൈറ്റമിൻ സി പ്രായാധിക്യംമൂലം കണ്ണിലുണ്ടാകുന്ന മാക്യൂലാർ ഡിജെനറേഷൻ വഷളാകുന്നത് തടയുവാൻ സഹായിക്കുന്നു. ഭക്ഷണത്തിൽ വൈറ്റമിൻ സി കൂടുതലുണ്ടെങ്കിൽ അതു തിമിരത്തെ പ്രതിരോധിക്കുന്നതിനും സഹായിക്കുന്നതായി ചില പഠനങ്ങൾ പറയുന്നു.\nമാനസിക സമ്മർദംമൂലം രോഗപ്രതിരോധശേഷി കുറയുന്നവരിൽ വൈററമിൻ സി വളരെ പ്രയോജനകരമാണ്.\nഓരോ ഭക്ഷണത്തിലും എത്ര വൈറ്റമിൻ സി: ഒരു കപ്പ് ഓറഞ്ച് ജ്യൂസ്=97മില്ലിഗ്രാം, പാചകംചെയ്ത ബ്രോക്കോളി ഒരു കപ്പ്=74 മില്ലിഗ്രാം, ചുവന്നക്യാബേജ് അരകപ്പ്=40മില്ലിഗ്രാം, പച്ചകുരുമുളക് അരകപ്പ് =60 മില്ലിഗ്രാം, ചുവന്ന കുരുമുളക് അരകപ്പ് 95 മില്ലിഗ്രാം, ഒരു കിവി = 70മില്ലിഗ്രാം, തക്കാളിജ്യൂസ് ഒരു കപ്പ്=95മില്ലി ഗ്രാം. വൈറ്റമിൻ സി.\nപൊതുവെ വൈറ്റമിൻ സി സുരക്ഷിതമാണ്. എന്നാൽ, ഡോസിന് അനുബന്ധമായി ചില പാർശ്വഫലങ്ങൾ കാണാറുണ്ട്. ഓക്കാനം, ഛർദി, നെഞ്ചെരിച്ചിൽ, ഈ സോഫാഗൈറ്റിസ്, കുടലിലെ തടസം, വയറിളക്കം, ഉറക്കകുറവ്, ക്ഷീണം, തലവേദന, തുടങ്ങിയവയാണ് പാർശ്വഫലങ്ങൾ. ഇപ്പോൾ ഇതൊക്കെ പറഞ്ഞത് എന്താണെന്നല്ലേ? നാട്ടുകാരോട് അലോപതി മരുന്ന് വിഷമാണ് കടലിൽ എറിഞ്ഞോളൂ എന്നു പറയും; സൂപ്പർ സ്പെഷ്യാലിറ്റി ആശുപത്രിയിൽ കൃത്യമായി ചെക്കപ്പും ചികിൽസയും നടത്തും. അങ്ങനെയും ചിലരുണ്ട്.എന്നിട്ട് നാട്ടുകാരോട് പറയും; കോവിഡിന് മരുന്നുവേണ്ട; വിറ്റാമിൻ സി മതിയത്രെ. പാവം വിറ്റാമിൻ സി എന്തു ചെയ്യാൻ? അതിനെ വെറുതെ വിടുക . ഗുണങ്ങൾ ഏറെയുണ്ട്. എന്നാൽ കോവിഡ് ചികിൽസയുമായി കൂട്ടിക്കുഴക്കേണ്ടെന്ന് മാത്രം. drsheejasreenivas@gmail.com


പ്രളയത്തെ കുറിച്ച് വാട്ടര് ലെവല് ഡോക്യുമെന്ററി, ടൈറ്റില് ടീസര് മോഹൻലാല് ലോഞ്ച് ചെയ്‍തു\nKochi, First Published 30, Aug 2019, 4:21 PM IST\nപ്രളയത്തെ കുറിച്ച് ഒരുക്കുന്ന ഡോക്യുമെന്ററിയുടെ ടൈറ്റില് ടീസര് പ്രകാശനം ചെയ്‍തു.\nഡോ.എം കെ മുനീര് എംഎല്‍എയുടെ നേതൃത്വത്തില് അണിയിച്ചൊരുക്കുന്ന ഡോക്യമെന്ററി പ്രളയത്തിന് മുമ്പ്, പ്രളയ സമയം, പ്രളയത്തിന് ശേഷം,വരാനിരിക്കുന്ന പ്രളയം എന്നീ ഘട്ടങ്ങളിലൂടെയാണ് കടന്നുപോകുന്നത്. പ്രളയവുമായി ബന്ധപ്പെട്ട യാഥാര്‍ത്ഥ്യങ്ങളെ തേടിപ്പിടിച്ച് പൊതു സമൂഹത്തിന് മുന്നില് അവതരിപ്പിക്കുക എന്നതാണ് ഡോക്യുമെന്ററിയിലൂടെ ലക്ഷ്യം വെക്കുന്നത് എന്ന് അണിയറ പ്രവര്‍ത്തകര് അറിയിച്ചു. ഇനി ഓരോ മഴക്കാലത്തും പ്രളയം കേരളത്തില് വരും എന്നതാണ് കണക്കുകൂട്ടല്. ഇതിനെ നമുക്ക് എങ്ങനെയൊക്കെ അതിജീവിക്കാന് കഴിയും എന്ന് ഡോക്യമെന്ററി പറയുന്നു.\nചടങ്ങില് സംവിധായകന് സിദ്ദിഖ്, നടന്മാരായ ടിനി ടോം, ഇര്‍ഷാദ്, വിഷ്‍ണു ഉണ്ണികൃഷ്‍ണന്, കാമറാമാന് ജിത്തു ദാമോദര്, മിർണ മേനോൻ, ലിജു, മുഹമ്മദ് റാഫി എന്നിവര് പങ്കെടുത്തു. ഡോക്യുമെന്ററിയുടെ പോസ്റ്റര് പ്രകാശനം നേരത്തേ പ്രമുഖ സാഹിത്യകാരന് എം ടി വാസുദേവന് നായരാണ് പ്രകാശനം ചെയ്‍തിരുന്നത്.\nട്രൂത്ത് ഗ്രൂപ്പിന്റെ ബാനറില് ഖത്തറിലെ യുവ വ്യവസായി സമദ് ട്രൂത്ത് ആണ് നിര്‍മ്മാണം നിര്‍വ്വഹിക്കുന്നത്. ഫൈസല് നൂറുദ്ദീന് സംവിധാനം ചെയ്യുന്ന ചിത്രത്തിന്റെ ക്രിയേറ്റീവ് ഡയറക്ടര് നോവിന് വാസുദേവാണ്. മാധ്യമപ്രവര്‍ത്തകനും എഴുത്തുകാരനുമായ ടി അരുണ്‍കുമാറാണ് രചന. പ്രമുഖ ഫോട്ടോഗ്രാഫര് ജിതേഷ് ദാമോദര് ഛായാഗ്രഹണം നിര്‍വഹിക്കുന്നു. റിസര്‍ച്ച് ടീം ഹെഡ് സൈറ സലീം. ഡിസൈന്‍സ് രാജേഷ് ചാലോട്. പ്രമുഖ സൗണ്ട് ഡിസൈനര് പി എം സതീഷ് ഉള്‍പ്പെടെയുള്ളവര് സാങ്കേതികമേഖലയില് ഡോക്യുമെന്ററിയെ പിന്തുണയ്ക്കുന്നുണ്ട്.


രാമക്ഷേത്ര നിര്‍മാണത്തിന് സംഭാവനയായി പണം നല്‍കി പെരുമ്പാവൂര് എംഎല്‍എ എല്‍ദോസ് കുന്നപ്പള്ളി. | Malayali Manasu\nHome Kerala രാമക്ഷേത്ര നിര്‍മാണത്തിന് സംഭാവനയായി പണം നല്‍കി പെരുമ്പാവൂര് എംഎല്‍എ എല്‍ദോസ് കുന്നപ്പള്ളി.\nരാമക്ഷേത്ര നിര്‍മാണത്തിന് സംഭാവനയായി പണം നല്‍കി പെരുമ്പാവൂര് എംഎല്‍എ എല്‍ദോസ് കുന്നപ്പള്ളി.\nഅയോധ്യയില് നിര്‍മിക്കുന്ന രാമക്ഷേത്ര നിര്‍മാണത്തിന് സംഭാവനയായി പണം നല്‍കി പെരുമ്പാവൂര് എംഎല്‍എ എല്‍ദോസ് കുന്നപ്പള്ളി.\nരാമക്ഷേത്രത്തിന്‍റെ രൂപരേഖ ജില്ലാ പ്രചാരകരില് നിന്നും അദ്ദേഹം ഏറ്റുവാങ്ങുന്ന ചിത്രം പുറത്തു വന്നു.\nആര്‍എസ്എസ് പ്രവര്‍ത്തകര് അദ്ദേഹത്തിന്‍റെ ഓഫീസിലെത്തിയാണ് പണം സ്വീകരിച്ചത്. ആയിരം രൂപ അദ്ദേഹം കൈമാറി.\nശ്രീ ചെറായി എന്നയാളാണ് ഫേസ്ബുക്കിലൂടെ ചിത്രം പുറത്തുവിട്ടത്. അതേസമയം, വാര്‍ത്ത തള്ളി എല്‍ദോസ് കുന്നപ്പള്ളി രംഗത്തെത്തി. തന്നെ തെറ്റിദ്ധരിപ്പിച്ചുവെന്നും രാമക്ഷേത്രത്തിന്‍റെ ഫണ്ട് പിരിവാണെന്ന് അറിഞ്ഞിരുന്നില്ലെന്നും അദ്ദേഹം പ്രതികരിച്ചു.\nസംഭവത്തിന് പിന്നില് വര്‍ഗീയത ഇല്ലെന്നും സഹായം ആവശ്യപ്പെട്ട് ഓഫീസിലെത്തുന്നവര്‍ക്ക് അത് നല്‍കാറുണ്ടെന്നും അദ്ദേഹം വ്യക്തമാക്കി.\nPrevious articleകൊട്ടാരക്കര കെഎസ്ആര്‍ടിസി ഡിപ്പോയില് നിന്നും ബസ് കടത്തിയയാളെന്ന് സംശയിക്കുന്ന വ്യക്തിയുടെ സിസിടിവി ദൃശ്യങ്ങള് ലഭിച്ചു.\nNext articleകോവിഡ് വ്യാപനം കണക്കിലെടുത്ത് സംസ്ഥാനത്തെ സ്‌കൂളുകളില് നിരീക്ഷണം കര്‍ശനമാക്കാന് വിദ്യാഭ്യാസ വകുപ്പിന്‍റെ തീരുമാനം.


THE INSIGHT - ജനങ്ങളുടെ ജീവന് മോദിക്ക് കളിപ്പന്ത്!!\nHome SCITECH ജനങ്ങളുടെ ജീവ...\nഅന്താരാഷ്ട്ര വാര്‍ത്താ ഏജന്‍സി റോയ്ട്ടേഴ്സിന്റേതായി ഒരു പ്രധാന വാര്‍ത്ത പുറത്തുവന്നിട്ടുണ്ട്. നമ്മളെ സംബന്ധിക്കുന്നതാണെങ്കിലും എന്തുകൊണ്ടോ വലിയ ചര്‍ച്ചയായിട്ടില്ല. വളരെയധികം ആശങ്കയുണര്‍ത്തുന്നതാണ് ആ വാര്‍ത്ത. ഒരു വാര്‍ത്ത വായിച്ച് ഇത്രയേറെ അസ്വസ്ഥനായ അനുഭവം സമീപകാലത്തൊന്നും ഉണ്ടായിട്ടില്ല. കാരണം ആ വാര്‍ത്തയില് പറഞ്ഞിരിക്കുന്ന കാര്യങ്ങള് നമ്മെയെല്ലാം നേരിട്ടു ബാധിക്കുന്നതാണ്, അപകടത്തിലാക്കുന്നതാണ്.\nവാര്‍ത്തയുടെ തലക്കെട്ട് ഇതാണ് -Indian scientists: We didn’t back doubling of vaccine dosing gap. ഇതില്‍ത്തന്നെ എല്ലാമുണ്ട്. ആസ്ട്ര സെനക്ക തയ്യാറാക്കിയ കോവിഷീല്‍ഡ് വാക്സിന്റെ രണ്ടു ഡോസുകള്‍ക്കിടയിലുള്ള ഇടവേള വര്‍ദ്ധിപ്പിക്കാനുള്ള നരേന്ദ്ര മോദി സര്‍ക്കാരിന്റെ തീരുമാനത്തിന് ശാസ്ത്രീയ അടിത്തറ ഇല്ലെന്ന്. ഈ തീരുമാനമെടുക്കാനുള്ള നിര്‍ദ്ദേശം സമര്‍പ്പിച്ചതായി കേന്ദ്ര സര്‍ക്കാര് അവകാശപ്പെട്ട നാഷണല് ടെക്നിക്കല് അഡ്വൈസറി ഗ്രൂപ്പ് ഓഫ് ഇമ്മ്യൂണൈസേഷന് (എന്‍ടാഗി) അംഗങ്ങളായ 14 ശാസ്ത്രജ്ഞരിലെ3പേര് തന്നെയാണ് ഇപ്പോള് ഈ വെളിപ്പെടുത്തല് നടത്തിയിരിക്കുന്നത്.\nകോവിഷീല്‍ഡ് വാക്സിന്റെ രണ്ടു ഡോസുകള്‍ക്കിടയിലുള്ള ഇടവേള ആദ്യ ഘട്ടത്തില്6മുതല് 8 വരെ ആഴ്ചകളായിരുന്നു. എന്നാല്, ഇടവേളയുടെ ദൈര്‍ഘ്യം 12 മുതല് 16 വരെ ആഴ്ചകളാക്കി വര്‍ദ്ധിപ്പിക്കാന് മെയ് 13ന് കേന്ദ്ര സര്‍ക്കാര് തീരുമാനിച്ചു. ഈ സമയത്ത് രാജ്യത്ത് വാക്സിന് ക്ഷാമം നിലനില്‍ക്കുകയായിരുന്നു. കോവിഡ് രോഗവ്യാപനമാണെങ്കില് വല്ലാതെ ഉയര്‍ന്ന നിലയിലും. ഇടവേള കൂട്ടുന്നതിന് കാരണമായി കേന്ദ്ര സര്‍ക്കാര് പറഞ്ഞത് ബ്രിട്ടനിലെ അനുഭവത്തില് നിന്ന് പാഠമുള്‍ക്കൊണ്ട എന്‍ടാഗി ഇതു സംബന്ധിച്ച നിര്‍ദ്ദേശം സമര്‍പ്പിച്ചിട്ടുണ്ട് എന്നാണ്. എന്നാല്, ഇത്തരത്തിലുള്ള ഒരു തീരുമാനമെടുക്കുന്നതിന് ആവശ്യമായ വിവരങ്ങള് തങ്ങളുടെ കൈവശമുണ്ടായിരുന്നില്ലെന്നാണ് എന്‍ടാഗിയിലെ3വിദഗ്ദ്ധര് ഇപ്പോള് വെളിപ്പെടുത്തിയിരിക്കുന്നത്.\nഡോ.മോഹന് ദിഗംബര് ഗുപ്തെ\nകോവിഷീല്‍ഡ് ഡോസിനുള്ള ഇടവേള നീട്ടുന്നതു സംബന്ധിച്ച് കേന്ദ്ര സര്‍ക്കാര് പറഞ്ഞതില് ഒരു കാര്യം സത്യമാണ് -നീട്ടാന് തീരുമാനിച്ചു എന്നത്. എന്നാല്, അത് 8 മുതല് 12 വരെ ആഴ്ചകളായിരുന്നു. നാഷണല് ഇന്‍സ്റ്റിറ്റ്യൂട്ട് ഓഫ് എപിഡെമിയോളജി മുന് ഡയറക്ടറും എന്‍ടാഗി അംഗവമായ ഡോ.മോഹന് ദിഗംബര് ഗുപ്തെയാണ് ഇക്കാര്യം വെളിപ്പെടുത്തിയത്. ലോകാരോഗ്യ സംഘടനയും ഈ ഇടവേളയാണ് നിര്‍ദ്ദേശിച്ചിരിക്കുന്നത്. എന്നാല്, 12 ആഴ്ചകള്‍ക്കപ്പുറം വാക്സിന്റെ ഫലം എന്താവുമെന്നതു സംബന്ധിച്ച് ഒരു വിവരവും തങ്ങളുടെ കൈവശമുണ്ടായിരുന്നില്ലെന്ന് അദ്ദേഹം വ്യക്തമാക്കി. 8 മുതല് 12 വരെ ആഴ്ചകളുടെ ഇടവേള തങ്ങള് നിര്‍ദ്ദേശിച്ചതിനെ കേന്ദ്ര സര്‍ക്കാര് 12 മുതല് 16 വരെ ആഴ്ചകളാക്കി മാറ്റുകയായിരുന്നുവെന്ന് എന്‍ടാഗിയിലെ മറ്റൊരംഗമായ ഡോ.മാത്യു വര്‍ഗ്ഗീസും പറഞ്ഞു. ഏഴംഗ കോവിഡ് വര്‍ക്കിങ് ഗ്രൂപ്പ് അംഗമായ ഡോ.ജയപ്രകാശ് മൂളിയിലും 12 മുതല് 16 വരെ ആഴ്ചകളുടെ ഇടവേള നിര്‍ദ്ദേശിച്ചിട്ടില്ലെന്ന കാര്യം സ്ഥിരീകരിച്ചിട്ടുണ്ട്.\nഇടവേള 12 മുതല് 16 വരെ ആഴ്ചകളാക്കി വര്‍ദ്ധിപ്പിക്കുന്നതു സംബന്ധിച്ച് എതിര്‍സ്വരങ്ങളൊന്നും എന്‍ടാഗി അംഗങ്ങള് ഉന്നയിച്ചില്ല എന്നാണ് തീരുമാനം പ്രഖ്യാപിക്കുന്ന വേളയില് കേന്ദ്ര ആരോഗ്യ മന്ത്രാലയം അവകാശപ്പെട്ടത്. കാലാവധി നീട്ടാനുള്ള തീരുമാനത്തെ മെയ് 15ന് നടത്തിയ വാര്‍ത്താസമ്മേളനത്തില് ആരോഗ്യ മന്ത്രാലയ വക്താവ് ന്യായീകരിച്ചത് ‘ശാസ്ത്രീയ തീരുമാനം’ എന്ന പേരിലായിരുന്നു. അല്ലാതെ വാക്സിന് ക്ഷാമമല്ല കാരണമെന്ന്!!!\nറോയ്ട്ടേഴ്സ് വാര്‍ത്തയിലൂടെ പുറത്തുവന്ന വിവരങ്ങള് ശരിയാണെങ്കില് തങ്ങളുടെ കഴിവുകേട് മറച്ചുവെയ്ക്കാന് മോദി സര്‍ക്കാര് ഈ രാജ്യത്തെ ജനങ്ങളുടെ ജീവന് പന്താടുകയാണ്. കോവിഷീല്‍ഡിന്റെ2ഡോസുകള്‍ക്കിടയിലെ ഇടവേള 16 ആഴ്ചയാക്കുന്നത് നല്ലതാണെന്നു തെളിയിക്കുന്ന ഒരു പഠനം പോലും ഇന്നുവരെ ശാസ്ത്രലോകത്തിനു മുന്നിലില്ല എന്നതാണ് സത്യം. തന്റെ മണ്ടന് തീരുമാനങ്ങള് സൃഷ്ടിച്ച വാക്സിന് ക്ഷാമം മറികടക്കാന് പ്രധാനമന്ത്രി കണ്ടെത്തിയ കുറുക്കുവഴി ജനങ്ങള്‍ക്കാകെ ഗുരുതരമായ ആരോഗ്യപ്രശ്നങ്ങള് വരുത്തിവെയ്ക്കുന്നതായി. പൊതുജനാരോഗ്യത്തെക്കാള് പ്രാധാന്യം തന്റെ ഇമേജിനു നല്‍കുന്ന പ്രധാനമന്ത്രിയെ അല്ല യഥാര്‍ത്ഥത്തില് കുറ്റപ്പെടുത്തേണ്ടത്, അദ്ദേഹത്തെ പ്രധാനമന്ത്രി ആക്കിയവരെയാണ്.\nഇപ്പോള് സത്യം വെളിപ്പെടുത്താനുള്ള അവസരം കിട്ടിയപ്പോള് അതിനു തയ്യാറായ മൂവരും ചില്ലറക്കാരല്ല. ആതുരസേവന രംഗത്ത് തങ്ങളുടേതായ വ്യക്തിമുദ്ര പതിപ്പിച്ചവരാണ്. അവര് രാഷ്ട്രീയക്കാരല്ല. അവര്‍ക്കു മുന്നില് മനുഷ്യരും മനുഷ്യജീവനുമാണ് പ്രധാനം. അതിനാല് ഉള്ളകാര്യം ഉള്ളതുപോലെ പറയും. സര്‍ക്കാര് തീരുമാനം പുറത്തുവന്നപ്പോള് അത് ഇവരെ അന്ധാളിപ്പിച്ചിരുന്നു. എന്നാല്, ആരോടും ഒന്നും പറയാന് പോയില്ല. പറഞ്ഞിട്ടു പ്രത്യേകിച്ചു വിശേഷമൊന്നുമില്ല എന്ന് അറിയാവുന്നതിനാലാവാം. റോയ്ട്ടേഴ്സ് പ്രതിനിധികള് അവരോടു ചോദ്യങ്ങള് ചോദിച്ചു. തങ്ങള്‍ക്ക് അറിയാവുന്ന സത്യങ്ങള് അവര് ഒട്ടും അമാന്തിക്കാതെ പറയുകയും ചെയ്തു. സത്യം പറയാന് തയ്യാറായ ഈ ഭിഷഗ്വരന്മാര്‍ക്ക് അഭിനന്ദനങ്ങള്. സത്യം പറഞ്ഞത് ഇപ്പോഴത്തെ നിലയില് സ്വാഭാവികമായും അവരെ അപകടത്തിലാക്കുന്ന കാര്യമാണ്. അവരുടെ സുരക്ഷ ഉറപ്പാക്കാനുള്ള ഉത്തരവാദിത്വം ഇനി രാജ്യത്തെ ജനങ്ങള്‍ക്കു മുഴുവനുമാണ്.\nPrevious articleമാങ്ങാഫോണും തോമാച്ചന്റെ മുഖ്യമന്ത്രിയും\nNext articleവീണ്ടും ഒരു ലോക കിരീടത്തിനായി


അരികുവത്കരണം ഒന്നിനും പരിഹാരമല്ല – Urava\nഅരികുവത്കരണം ഒന്നിനും പരിഹാരമല്ല\nസക്കരിയ്യ അദനി ആലത്തൂര്‍പടി, റാഷിദ് അദനി കമ്പളക്കാട്, ഉനൈദ് അദനി ഒതളൂര്\nകിഴക്കിന്റെ വെനീസ്, ചന്ദ്രാര്‍കന് ശോഭ കുറഞ്ഞ ദിനം. രാത്രി വൈകുന്തോറും ഇരുട്ടിന് കാഠിന്യം വര്‍ധിച്ചുവരികയാണ്. ഗ്രാമങ്ങള് നിശ്ചലതയില് മിഴിയടച്ചിരിക്കുന്നു. ശാന്താന്തരീക്ഷത്തില് വിളക്കണയാത്ത ഒരു കൊച്ചുകൂരയിരിപ്പുണ്ട്. മനഃസ്സമാധാനം തളംകെട്ടി നിന്നിരുന്ന ആ കൂരയില് മൂകത തളംകെട്ടിയിരിക്കുകയാണ്. ദിവസവേതനത്തിന് കൂലി ചെയ്ത് വീട്ടാവശ്യങ്ങള് കൈയില് കരുതി തിരികെവരുന്ന പ്രിയതമനെയും കാത്തി രിക്കുകയാണവള്, മിച്ചം നില്‍ക്കുന്ന തുക വേലായുധന്റെ ചാരായക്കടയില് പണയംവെക്കുന്നവനാണെങ്കിലും അതിന്റെ തിക്തഫലങ്ങളൊന്നും കുടുംബത്തില് നിഴലിക്കാറില്ലെന്നത് പെരുമതന്നെ. ഭാര്യയെ സന്തോഷിപ്പിക്കുന്നതിലും മകളെ താലോലിക്കുന്നതിലും അയാള് പൂര്‍ണ്ണനാണ്. വൃദ്ധയായ ഉമ്മയുടെ സ്‌നേഹവാത്സല്യം ആവോളം നേടിയിട്ടുമുണ്ടദ്ദേഹം.\tഭാര്യക്കൊപ്പം മകളുമുണ്ട് മിഴിയടയാതെ കാത്തിരിക്കാന്, നാളെ സ്‌കൂളിലേക്കുള്ള സ്‌കെയില് വാങ്ങിത്തരാമെന്നേറ്റു പോയതാണ് ഉപ്പ. സമയം രാത്രി പത്ത് മണി. പ്രതീക്ഷ അസ്തമിച്ചപ്പോള് പത്തുരൂപയുടെ ടോര്‍ച്ചുമെടുത്ത് അവള് കവല ലക്ഷ്യമാക്കിയിറങ്ങി. രാത്രി പുറത്തിറങ്ങിയിട്ടില്ലാത്തവള്‍ക്ക് മുന്നിലുള്ളതെല്ലാം അന്യമായിത്തോന്നി. കാല്‍പെരുമാറ്റം നിലച്ച കവലയില് ആരോട്, എവിടെ ചോദിക്കും. ഭര്‍ത്താവിന്റെ കിന്നാരം പറച്ചില് കടന്നുവന്നിരുന്ന കവലയിലെ ഓരോ ഭാഗങ്ങളും ഓര്‍മ്മയില് പുതുക്കി. സാമ്യത തോന്നുന്നിടത്തെല്ലാം തിരക്കി. ഇനി ഒരിടം മാത്രമെ ബാക്കിയൊള്ളൂ, കവല ചെന്നവസാനിക്കുന്ന ഓടക്കുമുകളിലെ ഇരിപ്പിടം. അതും ലക്ഷ്യമാക്കി നടന്നു. ഇരുഭാഗത്തേക്കും കണ്ണുകള് സംശ്രദ്ധം പായിക്കുന്നുണ്ട്. വൈകുന്തോറും ആധിവര്‍ധിക്കുന്നുമുണ്ട്. അവള് ഓടക്കുമുകളിലെത്തി. പ്രതീക്ഷിച്ചതുപോലെ അവിടെയും ശൂന്യം. സ്വനിയന്ത്രണം നഷ്ടപ്പെടുന്നതുപോലെ തോന്നിയപ്പോള് അവള് ഓടക്കുമുകളിലിരുന്നു. അതുവഴി കടന്നുപോയ ഒരാള് പറഞ്ഞു. ഇന്നലെവരെ കെട്ടിയോനായിരുന്നു, ഇന്നിതാ അവളും…\nതലകറക്കം ശമനപ്പെട്ടപ്പോള് ഓടയില് നിന്നിറങ്ങി നടന്നു. തറയിലേക്ക് ടോര്‍ച്ച് പായിച്ചപ്പോള് ഇടവിട്ട രക്തക്കറ കാണാനിടയായി. അതിനെ പിന്തുടര്‍ന്ന അവളെ ഓടയിലേക്കെത്തിച്ചു. മങ്ങിയ വെളിച്ചത്തില് ഉള്ളിലേക്ക് കുനിഞ്ഞുനോക്കിയപ്പോള് ഇരുണ്ട ആള്‍രൂപത്തെ അവള് മനസിലാക്കി, തന്റെ ഭര്‍ത്താവ്. വിഭ്രാന്തിപ്പെട്ട് അടുത്തുള്ള വീട്ടുകാരെ വിളിച്ചു, ഉടനെത്തന്നെ ഹോസ്പിറ്റലിലെത്തിച്ചു. കൈയും രണ്ടു കാലും ഒടിഞ്ഞിട്ടുണ്ട്. തലയില് നിന്ന് അധികം രക്തംവാര്‍ന്നിട്ടുമുണ്ട്. നാട്ടിലെ മദ്യപാനികളെ മുഴുവന് ശാരീരിക ഉപദ്രവത്തിലൂടെ ശല്യംതീര്‍ക്കുമെന്ന് ആക്രോശിച്ച് ഒരുപറ്റം ചെറുപ്പക്കാര് അക്രമിച്ചതാണത്രെ.\nഒന്നരമാസക്കാലത്തെ ആശുപത്രിവാസം കഴിഞ്ഞ് വീട്ടിലെത്തി, അഞ്ച് വര്‍ഷത്തെ റെസ്റ്റ് പറഞ്ഞിട്ടുണ്ട്. സന്തോഷത്തിലാറാടിയിരുന്ന ആ കൊച്ചുകൂര സന്താപക്കടലിലേക്ക്. വരുമാനം നിലച്ച വീട്ടില് കടം വാങ്ങാവുന്നതെല്ലാം വാങ്ങി. കടക്കെണിയില് വരിഞ്ഞുമുറുകിയപ്പോള് ഭാര്യ അവളുടെ ചാരിത്ര്യം പണയംവെച്ചു, വേശ്യാവൃത്തിക്കിറങ്ങി. സഹധര്‍മ്മിണിയുടെ ഈ വൃത്തിയില് മനംനൊന്തു, ഹൃദയം കീറി. നിസ്സഹായനായി നിന്നു. സുഖം പ്രാപിച്ചപ്പോള് സ്വശരീരത്തെ പഴിച്ച് തന്റെ ദുശ്ശീലം കൊണ്ടനുഭവിക്കേണ്ടിവന്ന കെട്ട സാഹചര്യങ്ങളെയോര്‍ത്ത് വിലപിച്ചു. താന് വീണ്ടും ലഹരിക്കടിമപ്പെടരുതെന്നുറച്ച് ജീവിതത്തിനൊരു തിരുത്തുവേണെമെന്ന ബോധ്യത്തോടെയാണ് അദ്ദേഹം മഅ്ദിന് ലഹരി മുക്ത ചികിത്സാ കേന്ദ്രത്തിലെത്തി, ഈ ജീവിത കഥ രഹസ്യമറനീക്കുന്നത്.\nഇരുപ്പത്തിയഞ്ച് ദിവസത്തെ ആത്മീയാന്തരീക്ഷത്തിലൂന്നിയ ചികിത്സാ രീതിയിലൂടെ നല്ല ജീവിതക്രമം ചിട്ടപ്പെടുത്തി, അദ്ദേഹം കുടുംബത്തിലേക്ക് മടങ്ങിയത് സംതൃപ്ത ജീവിതം ചിട്ടപ്പെടുത്താനുള്ള ഉറച്ചതീരുമാനത്തിലാണ്. ഇന്നദ്ദേഹം സന്തോഷത്തോടെ കുടുംബ ജീവിതം നയിക്കുന്നു. ഈ ജീവിത കഥയിലെ തിരുത്തെഴുത്തില് സാര്‍ഥരാണ് മഅ്ദിന് കുടംബങ്ങളും മദ്യമുക്തി ചികിത്സാ കേന്ദ്രത്തിലെ അധികൃതരും.\nമഅ്ദിന് ലഹരി മുക്ത ചികിത്സാ കേന്ദ്രം\nകള്ള് സ്വയം ശുദ്ധിയാകുമെങ്കില് മദ്യപാനിക്കും പൂര്‍വ്വസ്ഥിതി കൈവരിക്കാന് കഴിയുമെന്ന ശൈഖുനാ ഖലീല് തങ്ങളുസ്താദിന്റെ ദൃഢ നിശ്ചയത്തില് നിന്നാണ് ആറു വര്‍ഷങ്ങള്‍ക്ക് മുമ്പ് മഅ്ദിന് ഈ സ്ഥാപനം ആരംഭിക്കുന്നത്. സമൂഹം ആവശ്യപ്പെടുന്നതും പൊതുമേഖല ശ്രദ്ധ കേന്ദ്രീകരിക്കാത്തതുമായ മേഖലകള്‍ക്ക് പ്രാധാന്യം നല്‍കുന്ന മഅ്ദിന് സംരംഭങ്ങളുടെ പദ്ധതി ആവിഷ്‌കാരം കൂടിയാണിത്. ഈ സംരംഭത്തിലിന്ന് എഴുനൂറില്‍പരം അഭ്യുദയകാംക്ഷികളുണ്ടെന്നത് അതിന്റെ മഹിമ വിളിച്ചോതുന്നു.\nപ്രത്യുത ജീവിത കഥകളെപ്പോലെ വ്യത്യസ്തമായ ജീവിത വഴികളില് നിന്ന് മോചനം തേടിയെത്തുന്നവര്‍ക്ക് ശാശ്വത പരിഹാരമാണ് മഅ്ദിന്. മറ്റു മദ്യമുക്തി ചികിത്സാ കേന്ദ്രങ്ങളില് നിന്നും സംതൃപ്തരാകാത്ത എത്രയോപേര് മഅ്ദിന് കുടുംബത്തില് ചേര്‍ന്ന് പൂര്‍വ്വസ്ഥിതി കൈവരിച്ചവരായുണ്ട്.\nഏലൂരുകാരന്, മധ്യവയസ്‌കന്, മഅ്ദിന് ഡി അഡിക്ഷന് സെന്ററില് അംഗമായി, ആത്മീയ സാഹചര്യങ്ങളില് മെരുങ്ങി അദ്ദേഹം ഇരുപത്തിയഞ്ച് ദിവസത്തെ ക്യാമ്പിനിടയില് ഖത്മും ഓതിത്തീര്‍ത്തുവത്രെ. സാഹചര്യം ഒരാളുടെ ജീവിതത്തെ ക്രമീകരിക്കുന്നതില് നിസ്സീമമായ പങ്കുവഹിക്കുന്നുണ്ടെന്നതിന് ഉദാത്ത മാതൃകയാണിദ്ദേഹം.\nമെഡിക്കേഷനോട് കൂടെ സൈക്കോളജി എന്ന ചികിത്സാ രീതിയാണ് ഇവിടെ അവലംബിക്കുന്നത്. മദ്യാസക്തിയില് നിന്ന് പിന്മാറാന് ആവശ്യമായ മരുന്നുകള് സമയക്രമത്തില് നല്‍കി, മദ്യത്തിനോട് മാനസിക നീരസം വര്‍ദ്ധിപ്പിക്കുന്നതോടൊപ്പം അവര്‍ക്ക് ഇഷ്ടമുള്ള പ്രവൃത്തികളെ, പ്രവര്‍ത്തനങ്ങളെ നിരീക്ഷിച്ച് കണ്ടെത്തി, അവരിലൊരാളായി ചേര്‍ന്ന് ആത്മീയാന്തരീക്ഷം കൂട്ടിച്ചേര്‍ത്താണ് ഇവിടം മദ്യപാനികളെ കരകയറ്റുന്നത്.\nഡബ്ല്യൂ.എച്ച്.ഒ പറയുന്നു. മദ്യപാനിക്ക് അതില് നിന്ന് മുക്തി നേടണമെങ്കില് ആത്മീയ ചുറ്റുപാടുകളെ കൂടുതല് സ്വീകരിച്ചാല് മതിയെന്ന്. പ്രസ്തുത അന്തരീക്ഷം തന്നെയാണ് മറ്റിതരില് നിന്നും ഈ സ്ഥാപനത്തെ വേറിട്ടുനിര്‍ത്തുന്നതും. പുറമെ അല്‍പ്പമല്ലാത്തവര് ഈ സ്ഥാപനത്തെ തിരഞ്ഞെടുക്കാന് കാരണമായതും അവര്‍ക്ക് അത്യന്തിക മോചനം ലഭിക്കുന്നതും.\nതെറ്റ് ചെയ്യുന്നവനെയല്ല, തെറ്റിനെയാണ് നാം വെറുക്കേണ്ടതെന്ന തിരുനബിവചനം മാതൃകയാക്കിയാണ് മദ്യപാനികള്‍ക്കെതിരില് സമൂഹ സമീപനം ഉണ്ടാവേണ്ടത്. അരികുവത്കരണം ഒന്നിനും പരിഹരമില്ലെന്ന ജീവിതാനുഭവങ്ങള് മനസിലാക്കിയാണ് ഇവരോട് പെരുമാറേണ്ടത്. ഒരുനേര സമീപനത്തിലെ ദുശ്‌വൃത്തി മതിയാവും ഒരാളുടെ ജീവിതം താളംതെറ്റിക്കാന്.\nഇരുപ്പത്തിമൂന്നുകാരന്, കൗമാരത്തിന്റെ തുടിപ്പ് കൈവിടാത്തവന് മദ്യത്തിനും കഞ്ചാവിനും അടിമപ്പെട്ട് ജീവിതം അവശനിലയിലെത്തി ചികിത്സാ കേന്ദ്രത്തിലേക്ക് വരുന്നതുതന്നെ, രണ്ടു കാലുണ്ടായിട്ടും പരസഹായിയുമായി വേച്ചുവെച്ചാണ്. ക്യാമ്പില് അംഗമായി, ആത്മീയാന്തരീക്ഷത്തില് ജീവിതം മെരുക്കിയെടുത്ത് പൂര്‍വ്വ സ്ഥിതി കൈവരിച്ചു. ആ രംഗം നേരില് കണ്ട ഉമ്മ സന്തോഷത്തേരിലേറി. നാളെ അവന് ഡിസ്ചാര്‍ജാവുകയാണ്. അന്നേദിവസം രാത്രി തന്റെ പെങ്ങള് ഗള്‍ഫില് നിന്നും വിളിക്കുന്നു. എന്ത്യേ, ഞങ്ങളുടെ കുറേ പണം നഷ്ടപ്പെട്ടു, നീ ഇനിയും മദ്യപിക്കൂലെ… ഈ വാക്കില് വിയര്‍ത്തൊലിച്ച് അവന് വീണ്ടും പഴയപടിയായി. എണീക്കാതെ അമ്പിക്കിടന്നു. തന്റെ മാറ്റത്തെ കുടുംബം ഉള്‍ക്കൊണ്ടിട്ടില്ലെങ്കില് ഞാനെന്തിന് ഇങ്ങനെ തുടരണം എന്നായിരുന്നു അവന് ചിന്തിച്ചത്. ഡിസ്ചാര്‍ജ്ജ് ചെയ്യാന് ഉമ്മ വന്നപ്പോള് വിളിക്കാന് കഴിയാതെ കുഴങ്ങി. വന്നസമയത്തേക്കാളും ദുശ്ക്കരമായ അവസ്ഥ. ഒരാളുടെ സമീപനത്തിലെ പക്വതമില്ലായ്മ, ഉള്‍ക്കൊള്ളാനുള്ള മനസ്സില്ലായ്മയാണ് വീണ്ടും നാശത്തിലേക്ക് തള്ളിയിട്ടത്.\nമാനുഷിക ബോധ്യത്തില് മറ്റുള്ളവരെ ഉള്‍ക്കൊള്ളാനും അവരുടെ സ്വഭാവ മാറ്റങ്ങളെ പരിഗണിക്കാനും കഴിയണം. ഏതൊരു വിശ്വാസിയെക്കുറിച്ചും നന്മയേ വിചാരിക്കാവൂ എന്ന പ്രവാചകാധ്യാപനത്തെ ജീവിതം കൊണ്ട് ശീലിപ്പിക്കണം. മോശമായ സാഹചര്യത്തില് നിന്നും അല്‍പകാലത്തെ വീടുമാറ്റവും നല്ല സാഹചര്യങ്ങളോടുള്ള കൂട്ടുകൂടലും ഒരാളെ നന്മയിലേക്ക് ചേര്‍ത്തുവെക്കും. സുകൃതങ്ങളോട് ചങ്ങാത്തം കൂടി സമൂഹത്തിലേക്ക് തിരികെയെത്തി, സമൂഹം അദ്ദേഹത്തോട് പഴയസമീപനത്തില് തന്നെ പെരുമാറുമ്പോള് ഒരുതരം മാനസിക പിരിമുറുക്കം അദ്ദേഹത്തെ അലട്ടി പഴയജീവിതത്തിലേക്കെത്തിച്ച എത്ര ഹീനമായ സാഹചര്യങ്ങള്!…\nസമീപ കാലത്തായി മദ്യപാനത്തില് തങ്ങളും മോശക്കാരല്ലെന്ന് തെളിയിക്കുകയാണ് സ്ത്രീകള്. ദളിത് വിഭാഗത്തില് പെട്ടവരും വേശ്യാവൃത്തിയിലേര്‍പ്പെട്ടവരുമായ സ്ത്രീകളില് അവരുടെ ആചാരത്തിന്റെയോ തൊഴിലിന്റെയോ ഭാഗമായി മാത്രം ചുരുങ്ങിയിരുന്ന മദ്യോപയോഗം, പുതിയ പഠനങ്ങള് പ്രകാരം ക്രമാതീതമായി വര്‍ദ്ധിച്ചു വരുന്നതായി കാണാം. സാമൂഹികമായ കൂട്ടായ്മകളില് മദ്യം സുലഭമായി ലഭിക്കുന്നതും ആധുനികതയോടൊപ്പം നില്‍കാനുള്ള ത്വരയുമാണ് സ്ത്രീകളെ കൂടുതലും മദ്യപാനിയാക്കുന്നത്. നഗരപ്രദേശങ്ങളിലെ സ്ത്രീകളെ അപേക്ഷിച്ച് ഗ്രാമ വാസികളില് മദ്യപാനം പൊതുവെ കുറവാണ്. നാട്ടിന് പുറങ്ങളിലെ സ്ത്രീകളും പെണ്‍കുട്ടികളും ജോലിയാവശ്യാര്‍ത്ഥവും പഠനത്തിനുവേണ്ടിയുമെല്ലാം നഗരങ്ങളിലേക്ക് ചേക്കേറിയതോടെ വിവിധ പാര്‍ട്ടികളില് പങ്കെടുക്കുകയും സ്റ്റാറ്റസ് നിലനിര്‍ത്താനായി കുടിച്ചു തുടങ്ങുകയും ചെയ്യുന്നു. തന്റെ കൂട്ടുകാരികളെ കൂടി ഇതിലേക്ക്് ആകൃഷ്ടരാക്കുകയും അവര്‍ക്കനുയോജ്യമായ കേന്ദ്രങ്ങളും നിശാ ക്ലബ്ബുകളും തേടിപ്പിടിക്കുകയും ഇതൊരു ശൃംഖല പോലെ വളര്‍ന്നു വരികയും ചെയ്യുന്നു.\nമുമ്പ് മദ്യം, അല്ലെങ്കില് മറ്റു ലഹരി വസ്തുക്കള് സ്ത്രീകള്‍ക്ക് അത്രയെളുപ്പം ലഭ്യമാകുമായിരുന്നില്ല. ഇപ്പോള് സൂപ്പര് മാര്‍കറ്റുകളിലും ഔട്ട്‌ലെറ്റുകളിലുമെല്ലാം മദ്യം സുലഭം. ആഘോഷ പരിപാടികളിലും വിവാഹം പോലോത്ത ചടങ്ങുകളിലുമെല്ലാം ഒഴിവാക്കാന് പറ്റാത്ത വിഭവമായി മദ്യം മാറിയതും സ്ത്രീകളില് മദ്യം വര്‍ധിക്കാനുള്ള കാരണമായി. മിക്ക സ്ത്രീകളും കൂട്ടുകാരുടെ സമ്മര്‍ദ്ധം കൊണ്ടോ കൗതുകം കൊണ്ടോ മദ്യം കഴിക്കാന് തുടങ്ങുന്നു. പിന്നീടവര് പതിവുകാരാവലാണ് പതിവ്.\nബീവറേജ്് വില്‍പനശാലകളില് ക്യൂ നില്‍ക്കുന്ന സ്ത്രീകളും ഏറെ വര്‍ദ്ധിച്ചിട്ടുണ്ട്. പരസ്യമായി മദ്യപാനം ചെയ്യുന്നവര് ഇപ്പോള് കൂടുതലില്ലെങ്കിലും വരും ഭാവിയില് അതും സംഭവിക്കുമെന്ന്് കരുതാം. പത്തു വര്‍ഷത്തിനിടെ ബീവറേജില് ക്യൂ നില്‍ക്കുന്ന സ്ത്രീകളുടെ മാത്രം എണ്ണം നാലിരട്ടിയാണ് വര്‍ദ്ധിച്ചത്. പ്രൊഫഷണല് കോളേജിലെ പെണ്‍കുട്ടികളിലും മദ്യപാനം വലിയ തോതില് വര്‍ദ്ധിച്ചിട്ടുണ്ട്. നമ്മുടെ തലസ്ഥാത്ത് 2009-14ലെ കണക്കനുസരിച്ച് പുകയില ജന്യ അര്‍ബുദം പുരുഷന്മാരില് 220 ശതമാനവും സ്ത്രീകളില് 219 ശതമാനവും വര്‍ധനവ് അടയാളപ്പെടുത്തിയിരിക്കുന്നു, രാജ്യത്തെ 27 ജനസംഖ്യാധിഷ്ടിത രജിസ്ട്രീസിന്റെ 2012-14ലെ റിപ്പോര്‍ട്ട് പ്രകാരം തിരുവനന്തപുരം നഗരം പുരുഷന്മാരുടെ പുകയിലജന്യമായ അര്‍ബുദ ബാധയുടെ കാര്യത്തില് മൂന്നാം സ്ഥാനത്തെത്തിയിരിക്കുന്നു.\nസ്ത്രീകളിലെ ആരോഗ്യ ക്ഷയം\nപൊതുവെ അപകടകാരികളാണ് ലഹരിയെങ്കിലും സ്ത്രീകളില് പ്രത്യേകമായ പല ആരോഗ്യപ്രശ്‌നങ്ങളുമുണ്ടാക്കുന്നുണ്ട്. സ്ത്രീകളുടെയും കുട്ടികളുടെയും ശരീരത്തില് മദ്യം വേഗത്തില് ആഗിരണം ചെയ്യുകയും കൂടുതല് പ്രശ്ങ്ങള് സൃഷ്ടിക്കുകയും ചെയ്യുന്നു. കൊഴുപ്പ് കൂടിയ ശരീരമായതുകൊണ്ടുതന്നെ ലിവര്, തലച്ചോര് തുടങ്ങിയ ആന്തരീക അവയവങ്ങളെ പുരുഷന്മാരേക്കാള് വേഗത്തില് ബാധിക്കുന്നത് സ്തീകള്‍ക്കാണ്. ‘ഈസ്ട്രജന്’ പോലുള്ള ഹോര്‍മോണുകളുമായി പ്രവര്‍ത്തിച്ച് ഇത് ദോഷകരമായ ഫലം ഉളവാക്കുന്നു. ഇത് വിവിധ ഹോര്‍മോണ് പ്രശ്‌നങ്ങള്‍ക്ക് കാരണമാവുന്നു. തടി കൂടുക, ഉറക്കമില്ലായ്മ, പ്രായം തോന്നിക്കുക, ചര്‍മം ചുളിയുക തുടങ്ങിയ പ്രശ്‌നങ്ങള്‍ക്കും മദ്യം കാരണമാണ്. ഗര്‍ഭിണികള് മദ്യപിച്ചാല് വലിപ്പം കുറഞ്ഞ തല, ക്ഷയിച്ച തലച്ചോര്, തൂക്കകുറവ് തുടങ്ങി വിവിധ പ്രശ്‌നങ്ങളുള്ള കുട്ടികള് ജനിക്കാനിടവരുന്നു.\nപുകയില ഉപയോഗിക്കുന്നതിനാല് ശ്വാസകോശ അര്‍ബുദമാണ് കൂടുതല് സ്ഥിരീകരിക്കലെങ്കില് കേരളീയ സ്ത്രീകളില് പുകയില ഉപയോഗം മൂലമുള്ള വായില് കാന്‍സര് ബാധയാണ് കൂടുതല് കണ്ടെത്തിയിട്ടുള്ളത്.\nലഹരിയില് മയങ്ങുന്ന കാമ്പസുകള്\nഉപരിപഠനത്തിനായി കേരളത്തിന് പുറത്തേക്കും വിദൂരസ്ഥലങ്ങളിലേക്കും പോകുന്ന വിദ്യാര്‍ത്ഥി വിദ്യാര്‍ത്ഥിനികള് ലഹരിയുടെയും മറ്റു പ്രകൃതി വിരുദ്ധപ്രവര്‍ത്തനങ്ങളുടെയും അടിമകളായത് ഏറെയാണ്. തന്റെ രക്ഷിതാക്കളുടെ നേരിട്ടുള്ള നിയന്ത്രണത്തില് നിന്ന് മാറി നില്‍ക്കല് ഇവകള്‍ക്കുള്ള അനുമതി പത്രമായി കണ്ട് സ്വാതന്ത്രത്തെ ചൂഷണം ചെയ്യുന്നത് സര്‍വ്വ സാധാരണ. ഹോസ്റ്റലുകള് കേന്ദ്രീകരിച്ച് വന് ലഹരി മാഫിയകള് പ്രവര്‍ത്തിക്കുന്നുണ്ടെന്ന് പഠനങ്ങള് സൂചിപ്പിക്കുന്നു. കോയമ്പത്തൂര്, ചെന്നൈ, ബാംഗ്ലൂര് തുടങ്ങിയ സംസ്ഥാനത്തിന് പുറത്തുള്ള കാമ്പസുകളെയും അതിലുള്ള ഹോസ്റ്റലുകളെയും കേന്ദ്രീകരിച്ച് ലഹരി ഉപയോഗം സജീവമാണ്.\nകേരളത്തിലെ വിവിധയിടങ്ങളിലെ കാമ്പസുകളുടെ സ്ഥിതിയും മറിച്ചല്ല. പല ലഹരി സംഘത്തിന്റെയും ഏജന്റുകള് കാമ്പസിനകത്തെ പെണ്‍കുട്ടികളാണ്. ഐ.ടി അടക്കമുള്ള മേഖലകളില് ജോലി ചെയ്യുന്നവരും പഠിക്കുന്നവരുമായ അഭ്യസ്ഥവിദ്യര് താമസിക്കുന്ന ഹോസ്റ്റലുകളില് പോലും ലഹരി ഉപയോഗം സജീവമാണ്. ലഹരിക്കടിമപ്പെട്ടാല് പണത്തിനു വേണ്ടി എന്തുമാകാമെന്ന തരത്തിലേക്ക് ഇവര് എത്തിയിരിക്കും. പിന്നീട് വേശ്യാവൃത്തിക്കും നീലചിത്ര നിര്‍മാണത്തിനും ഇവര് അടിമപ്പെടുന്നത് സ്വഭാവികം. ആസൂത്രിതമായ നീക്കങ്ങളിലൂടെയാണ് ലഹരിയുടെ നീരാളിപ്പിടുത്തത്തിലേക്കും അവിടുന്ന് തീരാ ദുരിതത്തിലേക്കും ഇവര് അകപ്പെടുന്നത്.ഹോസ്റ്റലുകളില് താമസിക്കാനെത്തുന്നവര് ഭൂരിപക്ഷത്തിന്റെ സമ്മര്‍ദത്തിന് വഴങ്ങി ഇത്തരം കാര്യങ്ങളിലേക്ക് കാല് വഴുതി വീഴുന്നു. വശീകരണത്തിലൂടെ അവര് ഏജന്റുമാര് വരെയാക്കപ്പെടുന്നു.\nഒറ്റപ്പെട്ട സംഭവത്തെ പറ്റിയോ എഴുതിപ്പിടിപ്പിച്ച നിറം ചേര്‍ത്ത കഥകളോ അല്ലയിത്. നാം ശ്രദ്ധിക്കേണ്ട-ഉത്തരവാദിത്വ ബോധമുള്ള രക്ഷിതാക്കള് ഏറെ ചിന്തിക്കേണ്ട വിഷയമാണിത്. എവിടെയൊക്കെയോ എന്ന് പറഞ്ഞ് കേട്ട് തള്ളിയ പലതും നമ്മുടെ കണ്‍മുമ്പിലെത്തിയിരിക്കുന്ന സാഹചര്യം. ശ്രദ്ധിക്കേണ്ടത് നമ്മളോരോരുത്തരുമാണ്. പലതും നഷ്ടപ്പെടുന്നതിന് മുമ്പായി ഉണര്‍ന്നെഴുനേറ്റാല് മൂല്യബോധമുള്ള ഭാവികാലം സൃഷ്ടിച്ചെടുക്കാം. അല്ലെങ്കില് തികഞ്ഞ നഷ്ടമായിരിക്കും ഫലം.\nലഹരി നുണയുന്ന കൗമാരം\n*1950ല് കേരളത്തിലെ മദ്യപാനികളുടെ ശരാശരി പ്രായം 28, 1986ല് 19 ആയി, ഇപ്പോള് 13\n*കേരളത്തിലെ വിദ്യാര്‍ത്ഥികളില് 70 ശതമാനവും മദ്യം ഉപയോഗിച്ചവരാണെന്ന് ഋഷിരാജ് സിംഗ്.\n*2015ല് ഒമ്പത് മാസത്തിനിടയില് വിദ്യാര്‍ത്ഥികളുമായി ബന്ധപ്പെട്ട് റജിസ്റ്റര് ചെയ്ത ലഹരി കേസുകള് 6736, 30470 റെയ്ഡുകളിലായി പിടിക്കപ്പെട്ടത് 6587 പേര്.\nകണക്കുകള് ഇനിയുമേറെ നിരത്തിവെക്കാനുണ്ട്. കഥകള് അതിലേറെ പറയാനുണ്ട്. കാലത്തിന്റെ അതിവേഗ മുന്നേറ്റത്തിന്റെ അനുപാതത്തില് നമ്മുടെ സംസ്‌കാരവും ധാര്‍മികതയും ഇടിഞ്ഞുവീഴുകയാണ്.\nകഴിഞ്ഞ കാലങ്ങളില് ഗുണ്ടകളായി പീടിക തിണ്ണകളിലും ഓടക്കുമുകളിലും ഇരുപ്പുറപ്പിച്ച യുവസമൂഹത്തില് നിന്ന് ഈ ദുസ്വഭാവം കൗമാരക്കാരിലേക്കെത്തിയിരിക്കുന്നു. നാട്ടിന്‍പുറങ്ങള് കൗമാരക്കാരുടെ നിശാകേന്ദ്രങ്ങളായി മാറിക്കൊണ്ടിരിക്കുന്നു. വിദ്യാലയങ്ങള് മദ്യാലയങ്ങളിലേക്കും കലാലയങ്ങള് കൊലാലയങ്ങളിലേക്കും കൂപ്പുകുത്തിക്കൊണ്ടിരിക്കുന്നു. പഠനത്തില് മുന്നില് നിന്നവര് പിറകോട്ടടിക്കുന്നു. അനുസരണയോടെ ജീവിച്ചിരുന്നവര് അക്രമാരികളാകുന്നു. സമൂഹം അപകടം വിതക്കുന്ന ഏത് പ്രശ്‌നത്തിന്റെയും പിന്നില് മദ്യത്തിന്റെ പ്രാതിനിധ്യം തെളിഞ്ഞുകത്തുന്നു.\nകേരളത്തിലെ ജനസംഖ്യയിലെ വലിയൊരു ഭാഗവും മദ്യം ഉപയോഗിക്കുന്നവരാണെന്ന് കണക്കുകള് പറയുമ്പോള് അതില് വലിയൊരു പങ്ക് കൗമാരക്കാര്‍ക്കും വിദ്യാര്‍ത്ഥികള്‍ക്കുമായിക്കൊണ്ടിരിക്കുന്നത് ചിന്തകള്‍ക്ക് വകനല്‍കുന്നുണ്ട്. മേല്‍സൂചിക കണക്കുകള് പരിശോധിക്കുമ്പോള്, 1950കളില് 28 വയസ്സായിരുന്നു കേരളത്തിലെ മദ്യപാനികളുടെ ശരാശരി പ്രായമെങ്കില് അറുപത് വര്‍ഷം കഴിയുമ്പോഴേക്ക് നേര്‍പകുതി പിന്നിട്ട് 13ല് എത്തിനില്‍ക്കുന്നു. മിക്ക വിദ്യാലയ പരിസരങ്ങളും കഞ്ചാവിന്റെയും മറ്റു ലഹരിവസ്തുക്കളുടെയും പ്രധാന വിപണന കേന്ദ്രമായി മാറിയിരിക്കുന്നു. മാതാപിതാക്കളേക്കാള് വലിയ കുടിയന്മാരായി സമൂഹത്തില് സര്‍വ്വവ്യാപിയായ വിപത്തുകളാണ് ആണ്-പെണ് വ്യത്യസമില്ലാതെ ഇന്നത്തെ കൗമാരക്കാരില് നിന്നുണ്ടായിക്കൊണ്ടിരിക്കുന്നത്.തല്‍ഫലമായി സംഭവിക്കുന്നത് ഉത്തമമായ ഒരു തലമുറയുടെ അഭാവമാണ്. നാളെയുടെ നായകരാകേണ്ട ഇന്നിന്റെ വിദ്യാര്‍ഥികള് കാമ്പസുകളിലെ ചീത്തകൂട്ടുകെട്ടുകളിലും മറ്റും മാഫിയകളിലും അകപ്പെട്ട് ലഹരി-മയക്കുമരുന്നുകള്‍ക്കുമുന്നില് ജീവിതം ഹോമിക്കുമ്പോള് ഉരുകിത്തീരുന്നത് ജീവിതം മാത്രമല്ല, മാതാപിതാക്കള്, കുടുംബങ്ങള് അതിലുപരി അവരിലൂടെ രൂപപ്പെടേണ്ട നാളെയുടെ സമൂഹമാണ്.\nലഹരിക്കടിമപ്പെട്ട് വിഷാദ രോഗങ്ങള് അവരെ പിന്തുടരുന്നു. മദ്യപാനികളില് ഗുരുതരമായ കരള്‍രോഗങ്ങളും കാന്‍സര് രോഗങ്ങളും അനിയന്ത്രിതമായി വ്യാപകമായിക്കൊണ്ടിരിക്കുകയാണെന്ന് പഠനങ്ങള് പറയുന്നു. അഭൂതമായി വര്‍ധിക്കുന്ന ഹൃദ്രോഗങ്ങള്‍ക്ക് കാരണം വര്‍ധിച്ച തോതിലുള്ള മദ്യാപാനമാണത്രെ. 2000മാണ്ടില് 1388.26 കോടി രൂപയാണ് മലയാളികള് മദ്യത്തിനു ചെലവഴിച്ചതെങ്കില് 2010 ല് അത് 5000 കോടി കവിഞ്ഞു. ഈ വളര്‍ച്ചയും ആരോഗ്യ-സാമൂഹ്യ രംഗത്തെ തകര്‍ച്ചയും വര്‍ധിത തോതിലുള്ള അപകടങ്ങളും അക്രമങ്ങളും അസാന്മാര്‍ഗികതയും കൂട്ടിച്ചേര്‍ത്തുവായിക്കുമ്പോള് ഇതിന്റെ ഗൗരവം കൂടുതല് ഉള്‍വഹിക്കാന് സാധിക്കും. ദേശീയ ആളോഹരി ഉപഭോഗത്തേക്കാള് ഇരട്ടിയാണ് ലഹരി ഉപയോഗത്തില് കേരളത്തിന്റെ ആളോഹരി ഉപഭോഗം എന്നതും ഇതിനോട് ചേര്‍ത്തുവായിക്കേണ്ടതുണ്ട്.\nഡോ: എസ്.ഡി സിംഗ് കൗമാരക്കാരുടെ വര്‍ധിച്ചുവരുന്ന മദ്യ ഉപഭോഗത്തിന് കാരണമായി പറയുന്നത് സുലഭമായ പണലഭ്യതയെയാണ്. മാനസിക സമ്മര്‍ദങ്ങള്, വിഷാദ രോഗങ്ങള്, അപകര്‍ഷതാ ചിന്തകളൊക്കെയും വിദ്യാര്‍ഥികളെ ലഹരിക്കടിമപ്പെടുത്തുന്നുണ്ടെങ്കിലും പ്രധാന കാരണം ദുഷിച്ച കൂട്ടുകെട്ടും സിനിമാതാരങ്ങളോടുള്ള അനുകരണവുമാണെന്ന് പറയാതെ വയ്യ.\nകുടുംബം കൂട്ടമായിരുന്ന് സിനിമ കാണുകയും അതില് മദ്യപാനികളുടെ രംഗപ്രവേശമുണ്ടാവുകയും ചെയ്യുന്നത് മദ്യം രുചിക്കാനും ആസ്വദിക്കാനുമുള്ള ത്വര കുട്ടികളില് വളര്‍ത്തുന്നുവെന്ന് ഈ രംഗത്ത് കൗണ്‍സിലിംഗ് നടത്തുന്ന ഡോക്ടര്‍മാര് പറയുന്നു. ചികിത്സക്കെത്തുന്ന കുട്ടികളില് അധികപേരുടെയും മറുപടി ഇപ്രകാരമായിരുന്നുവെന്നതുതന്നെ ഇതിന് തെളിവായി നില്‍ക്കുന്നു.\nമദ്യപിക്കാനുള്ള പ്രായപരിധി നിശ്ചയിച്ചിട്ടുണ്ടെങ്കിലും അത് കടലാസില് മാത്രം ഒതുങ്ങിക്കൂടുന്നുവെന്നാണ് സാഹചര്യത്തെളിവുകള് സൂചിപ്പിക്കുന്നത്. ഒരു തിരിച്ചറിയല് രേഖപോലുമില്ലാതെ മദ്യഷോപ്പുകളില് ആര്‍ക്കും മദ്യം ലഭ്യമാകുന്നുവെന്നതും കൗമാരക്കാര്‍ക്ക് മദ്യപിക്കാനുള്ള അവസരം എളുപ്പമാക്കുന്നുണ്ട്.\nസ്‌കൂളുകള് കേന്ദ്രീകരിച്ച് ലഹരി മാഫിയകള് അഭൂതപൂര്‍വ്വമായ മാര്‍ക്കറ്റിംഗ് നടത്തുന്നതായി പഠനങ്ങള് രേഖപ്പെടുത്തുന്നു. ന്യൂജെന് ലഹരി ഉപയോഗങ്ങളാണ് വിദ്യാര്‍ത്ഥികളില് കൂടുതലായും പിടിക്കപ്പെട്ടിട്ടുള്ളത്. ജോജോ ആന്‍ഡ് സെറ്റ്, ജോയിന്റ്, മരിജു, ഇല,സ്റ്റഫ്, സാധനം എന്നീ പേരുകളിലും കോഡു ഭാഷകളിലുമാണ് വ്യവഹാരങ്ങള് നടക്കുന്നത്. കൂട്ടുകാര് ഉപയോഗിക്കുമ്പോള് അതില് നിന്ന് മാറിനില്‍ക്കുന്നത് ഭീരുത്വവും അംഗമാവുന്നത് ഹീറോയിസവുമാണെന്ന മനോഭവമാണ് വിദ്യാര്‍ഥികളെ ലഹരിക്കടിമപ്പെടാന് പ്രേരിപ്പിക്കുന്നത്. ഒരിക്കല് ഉപയോഗിച്ച് പിന്മാറിയാല് ബ്ലാക്ക്‌മെയില് ചെയ്ത് നിര്‍ബന്ധിക്കുകയും കൂട്ടുകാരെ ഇതിലേക്ക് അടുപ്പിക്കുന്ന ഏജന്റായി വര്‍ത്തിക്കുകവരെ ചെയ്യുന്നു.\nപുകയുന്ന പൊടികള്‍ക്കു പകരം LCD, Sticker, Plaskmo, Troesmo എന്നീ പുതിയയിനം ലഹരികളാണ് വിദ്യാര്‍ഥികളില് കൂടുതല് കാണപ്പെടുന്നത്. പ്രത്യക്ഷത്തില് ഇതിന്റെ ഉപയോഗം കാണുകയില്ലെന്നതാണ് ഉപയോഗം വ്യാപകമാവാന് കാരണം. സ്‌കൂള് സമയങ്ങളിലെ ഇടവേളകളില് കൂട്ടൂകൂടി ലഹരി നുണയുന്ന സാഹചര്യം വരെ കാമ്പസ് പരിസരങ്ങളില് സംജാതമായിരുക്കുന്നുവെന്ന് സാരം. അതിരുകവിഞ്ഞ ലഹരി പ്രകടനങ്ങള് കാമ്പസ് സ്റ്റഡീ ടൂറുകളിലാണ് പ്രകടമാവുന്നത്. മദ്യസല്‍ക്കാരവും കഞ്ചാവിന്റെ റൗണ്ട് ടേബിളും അതിരുകടന്ന് മത്തുപിടിച്ച് കൂത്താടാനുള്ള സംഗമങ്ങളായിരിക്കുകയാണ് ഇന്നിന്റെ സ്റ്റഡീ ടൂറുകള്.\nഅമേരിക്കന് പബ്ലിക് ഹെല്‍ത്ത് അസോസിയേഷന് നടത്തിയ റിപ്പോര്‍ട്ട് പറയുന്നു, ലഹരിക്കടിമപ്പെട്ടാല് വിദ്യഭ്യാസം, ജോലി, വിവാഹ ജീവിതം, സാമൂഹിക ബന്ധം എന്നിവയിലെല്ലാം സങ്കീര്‍ണതകള് നേരിടുന്നു. മുന്നോട്ടുള്ള ജീവിതത്തില് സമപ്രായക്കാരെ പോലെ മുന്നേറാന് കഴിയാതെ വരുന്നു. 12 മുതല് 25 വയസ്സുവരെയുള്ള 1165 വിദ്യാര്‍ഥികളില് നടത്തിയ പരീക്ഷണം പറയുന്നിങ്ങനെ: ഓര്‍മ, ചിന്ത, സ്വബോധം, എന്നിവ നഷ്ടമാകുന്നു, കടുത്ത ആകാംക്ഷ, ഭയം, സംശയം, ശ്രദ്ധയില്ലായ്മ, നിരുത്സാഹം എന്നിവക്ക് അടിമപ്പെടുന്നുവെന്നാണ്. ഇത്തരം സ്വഭാവങ്ങളാണ് മിടുക്കനായ വിദ്യാര്‍ഥിയെ പെടുന്നനെ നശീകരണത്തിലേക്കെത്തിക്കുന്നത്. പല മാതാപിതാക്കളും ഇത്തരത്തില് പരാധികള് ബോധിപ്പിക്കാറുണ്ട്. ലഹരിക്കടിമപ്പെട്ടതിന്റെ തെളിഞ്ഞ ഭാവപ്രകടനങ്ങളാണിത്. അതിനെതിരില് അധ്യാപക-രക്ഷാകര്‍ത്യ കൂട്ടുകെട്ടില് ചെറുത്തുനില്‍പ്പ് അത്യന്താപേക്ഷിതമായിരിക്കുന്നു.\nനാളെയുടെ നായകന്മാരെ വാര്‍ത്തെടുക്കേണ്ട കാമ്പസുകള് ലഹരിയുടെ വിളനിലമായി മാറുമ്പോള്, വിദ്യഭ്യാസത്തിന്റെ അര്‍ത്ഥ വ്യാപ്തി തന്നെ മാറേണ്ടിയിരിക്കുന്നു. അതിനെതിരെ ജാഗ്രതയോടെ ചെറുത്തുനില്‍പ്പ് നടപ്പിലാക്കാനും ലഹരി മുക്ത കാമ്പസുകള് പുനഃസൃഷ്ടിച്ച് നാളെയുടെ ധൈഷണിക യുവത്വത്തെ വാര്‍ത്തെടുക്കാന് പാകത്തിലാക്കേണ്ടത് നമ്മുടെ കടമയാണ്, സമൂഹത്തിന്റെ ബാധ്യതയാണ്, ഭരണാധികാരിയുടെ ഉറക്കംകെടുത്തും ചുമതലയാണ്. ലഹരികളില് നിന്ന് കാമ്പസുകള് മുക്തത നേടാന് കലക്ടര് മുന്‍കൈയെടുക്കണമെന്ന് അപേക്ഷിച്ചുകൊണ്ട് എസ്. എസ്. എഫ് മലപ്പുറം ജില്ലാ ഘടകം കലക്ടറെ സമീപിച്ച പ്രവര്‍ത്തനം എടുത്തുപറയേണ്ടതാണ്. ലഹരി മുക്ത കാമ്പസിനായി കക്ഷിരാഷ്ട്രീയ ഭേദമന്യേ സമൂഹം ഒന്നടങ്കം രംഗത്തിറങ്ങിയാലെ സാധ്യമാകൂ.\nവിദ്യര്‍ഥികളുടെ പ്രവര്‍ത്തനങ്ങള് നിരീക്ഷിക്കുകയും, കൃത്യമായ തീരുമാനമെടുക്കാനുള്ള പ്രാപ്തിയിലെത്തിക്കാനും നാം മുന്‍കൈയെടുക്കണം. സിനിമ പോലോത്ത രംഗങ്ങളില് നിന്ന് മദ്യപാന രംഗങ്ങള് ഒഴിവാക്കപ്പെടുകയും മദ്യസുലഭത പരമാവധി കുറക്കുകയും നിയമങ്ങള് കര്‍ക്കശമായി നടപ്പിലാക്കുകയും ചെയ്‌തെങ്കിലേ നാം അനുഭവിക്കുന്ന ഈ പ്രതിസന്ധിക്ക് പരിഹാരം കാണാനാകൂ. അതോടൊപ്പം കാമ്പസ് പരിസരവും നമ്മുടെ നിരീക്ഷണത്തിലുള്‍പ്പെടുത്തണം. അത്തരത്തില് അധ്യാപക-അധികൃത-രക്ഷിതാക്കളുടെ ശക്തമായ കൂട്ടായ്മകളിലൂടെയും വിദ്യാര്‍ഥി സൗഹൃദാന്തരീക്ഷത്തിലൂടെയും സമൂലമായ മാറ്റം നമുക്ക് സൃഷ്ടിക്കാനാകും. മദ്യം സര്‍വ്വ തിന്മകളുടെയും താക്കോലാണെന്നും ഒട്ടേറെ മാരക രോഗങ്ങള്‍ക്ക് വഴിവെക്കുന്നുവെന്നുമുള്ള ബോധവത്കരണം അതിനൂതനമായ രീതിയില് സമൂഹത്തിലേക്ക് കൈമാറണം. അപ്പോള് ഒരു നല്ല പൗരനെയും അതുവഴി നല്ല സമൂഹത്തിന്റെയും ഉത്തമ രാഷ്ട്രത്തിന്റെയും സൃഷ്ടിപ്പ് നമുക്ക് സാധ്യമാകും


ലാലൂർ പോരാട്ടത്തെ മറക്കുന്നത് നൈതികമല്ല | Malayalam News\n2021-02-27 08:15:00 ഹരിത\nകാൽ നൂറ്റാണ്ടു കാലം ലാലൂരിൽ നടന്ന ജനകീയ പോരാട്ടം കേരള രൂപീകരണത്തിനു ശേഷം നാം കണ്ട ഏറ്റവും മൂല്യവത്തായ ഒന്നായിരുന്നു. ആ പോരാട്ടമാണ് അവിടത്തെ ട്രഞ്ചിംഗ് ഗ്രൗണ്ടിനെ സംസ്ഥാനത്തെ ഏറ്റവും വലിയ സ്‌പോർട്‌സ് കോംപ്ലക്‌സാക്കുന്നതിൽ ഏറ്റവും പ്രധാന പങ്കു വഹിച്ചത്. ഇക്കാര്യം തൃശൂർ നിവാസിയായ കൃഷി മന്ത്രി വി.എസ്. സുനിൽ കുമാർ വിസ്മരിക്കാൻ പാടില്ലായിരുന്നു.\nലാലൂർ ഒരു കാലത്ത് തൃശൂരിന്റെ മാലിന്യത്തൊട്ടിയായിരുന്നു. മൂക്കു പൊത്തിപ്പിടിച്ചല്ലാതെ ആ പരിസരത്തിലൂടെ നടക്കാൻ പോലും വയ്യാത്ത അവസ്ഥ. സ്വന്തം വീട്ടിലിരുന്ന് ഭക്ഷണം കഴിക്കാൻ പോലും ബുദ്ധിമുട്ടിയ ജനത, അന്തരീക്ഷത്തിലാകെ ദുർഗന്ധം, ശുദ്ധജലത്തിന്റെ കുറവ്, അങ്ങനെ അടിസ്ഥാന സൗകര്യങ്ങൾ ഒന്നുമില്ലാതെ കഴിഞ്ഞ ആ നാട് ഇന്ന് മുഖം മിനുക്കിയിരിക്കുകയാണ്. ഇടതുപക്ഷ ജനാധിപത്യ മുന്നണി സർക്കാരിന്റെയും തൃശൂർ കോർപറേഷൻ ഭരണ സമിതിയുടെയും ഇഛാശക്തിയോടു കൂടിയ ഇടപെടലുകളുടെ ഫലമാണ് ലാലൂരിൽ ഒരുങ്ങുന്നത്. ഇന്ത്യൻ ഫുട്‌ബോൾ ഇതിഹാസമായ ഐ.എം. വിജയന്റെ പേരിലായിരിക്കും ലാലൂർ ഇനി അറിയപ്പെടുന്നത്.\nതൃശൂർ നിവാസിയായ കൃഷിമന്ത്രി വി.എസ്. സുനിൽ കുമാറിന്റെ കഴിഞ്ഞ ദിവസത്തെ ഫേസ് ബുക്ക് പോസ്റ്റിന്റെ ഒരു ഭാഗമാണിത്. മാലിന്യത്തൊട്ടിയായിരുന്ന ലാലൂർ സ്‌പോർട്‌സ് കോംപ്ലക്‌സായി മാറുന്നത് വലിയ മാറ്റം തന്നെ. എന്നാൽ അത്തരമൊരു മാറ്റത്തെ തങ്ങളുടെ ഭരണ നേട്ടമായി വ്യാഖ്യാനിക്കുമ്പോൾ മന്ത്രി മറക്കുന്നത് ഇത്തരമൊരു മാറ്റത്തിനായി കാൽ നൂറ്റാണ്ടിലേറെ ജീവന്മരണ പോരാട്ടം നടത്തിയ ഒരു ജനതയെയും അതിനായി ജീവൻ പോലും നഷ്ടപ്പെട്ടവരെയുമാണ്. സ്‌പോർട്‌സ് കൗൺസിലിന് തറക്കല്ലിടിക്കേണ്ടത് അവരെക്കൊണ്ടായിരുന്നു. ആ സമര കാലഘട്ടത്തിലുടനീളം ഏറെക്കുറെ അവർക്കെതിരായിരുന്നു മന്ത്രി പറയുന്ന ഇടതുപക്ഷ മുന്നണിയും വലതുപക്ഷ മുന്നണിയും ഇരുവരും മാറിമാറി ഭരിച്ച കോർപറേഷൻ ഭരണ സമിതികളും. ഐതിഹാസികമായ ഈ സമര കാലത്ത് സമര സമിതി ചെയർമാനെ കൈയേറ്റം ചെയ്ത ഒരു ഇടതുപക്ഷ പ്രാദേശിക നേതാവ് ഇപ്പോഴത്തെ കൗൺസിലറുമാണ്.\nനഗര മാലിന്യങ്ങൾ അശാസ്ത്രീയമായും ജനവിരുദ്ധമായും സംസ്‌കരിക്കുന്നതിനെതിരെ ആരംഭിച്ച ആദ്യത്തെ സമരമായിരുന്നു ലാലൂരിലേത്. നഗരത്തിലെ മാലിന്യങ്ങൾ യാതൊരുവിധ സംസ്‌കരണവും കൂടാതെ തൊട്ടടുത്ത അയ്യന്തോൾ പഞ്ചായത്തിലെ ലാലൂരിലെ വിശാലമായ ഗ്രൗണ്ടിൽ കൊണ്ടുതട്ടുന്നതിനെതിരെയായിരുന്നു സമരം. 1942 മുതൽ മലമടക്കമുള്ള മാലിന്യങ്ങൾ ഇവിടെയായിരുന്നു തട്ടിയിരുന്നത്. 1988 ഒക്ടോബർ രണ്ടിനാണ് ലാലൂർ മലിനീകരണ വിരുദ്ധ സമിതി രൂപവത്കരിച്ചത്. ആദ്യകാല കമ്യൂണിസ്റ്റ് നേതാവും പിന്നീട് ബോൾഷെവിക് പാർട്ടി നേതാവുമായ എം.വി. ആര്യന്റെയും ആദ്യകാല നക്‌സലൈറ്റ് പ്രവർത്തകനും പിന്നീട് പൗരാവകാശ പ്രവർത്തകനുമായ ടി.കെ. വാസുവിന്റേയും നേതൃത്വത്തിലായിരുന്നു സമര സമിതി പ്രവർത്തിച്ചത്. രൂപവത്കരണ ദിനത്തിൽ അയ്യന്തോൾ പഞ്ചായത്ത് ഓഫീസിന് മുന്നിൽ റിലേ നിരാഹാരത്തോടെ സമരം തുടങ്ങി. ഡോ. സുകുമാർ അഴീക്കോടായിരുന്നു ഉദ്ഘാടകൻ.\nഅലക്ഷ്യമായ മാലിന്യ നിക്ഷേപം വഴി റോഡിൽ പോലും ദുർഗന്ധം നിറഞ്ഞ അവസ്ഥയായിരുന്നു അന്ന് ലാലൂരിൽ. ട്രഞ്ചിങ് ഗ്രൗണ്ടിന് ചുറ്റും മതിലില്ലാത്തതു മൂലം സമീപത്തെ വീടുകളിലേക്കും മാലിന്യമെത്തിയിരുന്നു. സമരം ശക്തമായതോടെ അധികൃതരുടെ ഭാഗത്തുനിന്ന് അടിച്ചമർത്തൽ നീക്കങ്ങൾ തുടങ്ങി. 35 ൽപരം ക്രിമിനൽ കേസുകളാണ് സമര പ്രവർത്തകരുടെ പേരിൽ പോലീസ് ചുമത്തിയത്. 1992 ൽ മൂന്നു യുവാക്കളുടെ മരണത്തോടെ സമരം ആളിക്കത്തി. കിണർ ശുചീകരിക്കാൻ ഇറങ്ങിയ മൂന്നു യുവാക്കളും ദുഷിച്ച വായു ശ്വസിച്ച് കിണറ്റിൽ കുടുങ്ങി മരിക്കുകയായിരുന്നു. മരിച്ച ഒരാളുടെ ഭാര്യ ആനി നൽകിയ പരാതിയെ തുടർന്ന് ലാലൂരിൽ ഇനി ഒരു തരി മാലിന്യം നിക്ഷേപിക്കരുതെന്ന് ആർ.ഡി.ഒ ഉത്തരവായി. ഉത്തരവ് ഏറെ ശ്ലാഘിക്കപ്പെട്ടെങ്കിലും 97 ൽ കോടതിയെ സമീപിച്ച നഗരസഭ സ്റ്റേ വാങ്ങി. '96ൽ മലിനീകരണ നിയന്ത്രണ ബോർഡിന്റെ പഠനമനുസരിച്ച് ലാലൂരിലെ പത്തു കിണറുകൾ ഉപയോഗ ശൂന്യമായതായി കണ്ട് സീൽ ചെയ്തിതുന്നു. 2008 ൽ ഇത് നാൽപതും പിന്നീട് 85 ആയും ഉയർന്നു.\nഏകദേശം 30 വർഷത്തോളം തൃശൂർ നഗരസഭയും രാഷ്ട്രീയ - സാംസ്‌കാരിക നേതൃത്വങ്ങളും ചർച്ച ചെയ്ത പ്രധാന വിഷയമായിരുന്നു നഗരത്തിലെ മാലിന്യ സംസ്‌കരണവും ലാലൂർ നിവാസികളുടെ ദുരിതങ്ങളും. ഇക്കാലയളവിൽ നഗരത്തിൽ ഏറ്റവുമധികം സമരങ്ങൾ നടന്നതും ലാലൂരിനെ കേന്ദ്രീകരിച്ചു തന്നെ. ദുരിതങ്ങൾ രൂക്ഷമാകുമ്പോൾ ലാലൂരുകാർ സമരത്തിന് ഇറങ്ങും. നിരാഹാരവും മറ്റുമായി സമരം മുറുകും. ഒപ്പം കുറെ കേസുകളും വരും. നഗരത്തിലെ ഹർത്താൽ വരെയെത്തി ആ സമരം. സമരം ശക്തമാകുമ്പോൾ വീണ്ടും ചർച്ച നടത്തി വലിയ പാക്കേജൊക്കെ എഴുതി തയാറാക്കിക്കൊണ്ടുവരും. സമരം താൽക്കാലികമായി നിർത്തിവെക്കും. ലാലൂരിൽ തന്നെ സംസ്‌കരണം തുടരും. ഇതു നിരവധി തവണ ആവർത്തിച്ചു. 2003 ൽ കൊട്ടിഘോഷിച്ച് മാലിന്യത്തിൽ നിന്ന് വളമുണ്ടാക്കാനുളള പദ്ധതി നടപ്പാക്കിയെങ്കിലും വൻ പരാജയമായി.\nസംഘടിത രാഷ്ട്രീയ പ്രസ്ഥാനങ്ങളെല്ലാം സമരത്തിന് എതിരായിരുന്നു. സമരത്തിന്റെ അവസാന ഘട്ടത്തിൽ സി.പി.എം സമാന്തര സമര സമിതി ഉണ്ടാക്കി രംഗത്തിറങ്ങിയിരുന്നു. അതാകട്ടെ, യു.ഡി.എഫ് ഭരിക്കുമ്പോൾ മാത്രം. എന്നാൽ കേരളത്തിലങ്ങോളമിങ്ങോളമുള്ള പരിസ്ഥിതി സംഘടനകളും നിരവധി ജനകീയ സംഘടനകളും സമരത്തിൽ അണിനിരന്നു. തികച്ചും ഗാന്ധിയൻ രീതിയിലായിരുന്നു സമരമെങ്കിലും ഇടക്ക് മാലിന്യം കൊണ്ടുവന്ന ലോറികൾക്കെതിരെ ആക്രമണങ്ങൾ നടന്നു. ട്രഞ്ചിംഗ് ഗ്രൗണ്ടിൽ നിന്ന് മാലിന്യങ്ങൾ നഗരസഭാ യോഗത്തിലും നഗരവീഥികളിലും മേയർമാരുടെ വസതികളിലും പോയി തട്ടുന്ന രീതിയിലുള്ള സമരങ്ങളും നടന്നു. നഗരം വളർന്നതോടെ മാലിന്യങ്ങളും വർധിച്ചു. മുനിസിപ്പാലിറ്റിയും പിന്നീട് കോർപറേഷനും ഭരിച്ച ഇരുമുന്നണികളിൽ നിന്നും പ്രശ്‌നപരിഹാരത്തിന് ഉത്തരവാദിത്തപൂർവമായ ശ്രമങ്ങൾ ഉണ്ടായില്ല. ഹൈക്കോടതിയടക്കം ഇടപെട്ടിട്ടും ഗുണമുണ്ടായില്ല. സമര സമിതി സംഘടിപ്പിച്ച നിരന്തര സമരങ്ങളിൽ തൃശൂരിൽ നിന്ന് മാത്രമല്ല, കേരളത്തിന്റെ വിവിധ ഭാഗങ്ങളിൽനിന്നുള്ള സാംസ്‌കാരിക സാമൂഹ്യ പ്രവർത്തകർ പങ്കെടുത്തു. യേശുദാസും സുഗതകുമാരിയും വി.ആർ. കൃഷ്ണയ്യരുമെല്ലാം ഇതിലുൾപ്പെടുന്നു. തൃശൂരിൽനിന്ന് സുകുമാർ അഴീക്കോടും കോവിലനും കെ.ജി. ശങ്കരപിള്ളയും വയലാ വാസുദേവപിള്ളയും സാറാ ജോസഫും പവനനുമെല്ലാം നിരന്തര സാന്നിധ്യമായിരുന്നു.\nമൂന്നു മുഖ്യമന്ത്രിമാരായിരുന്നു സമരത്തിൽ ഇടപെട്ടത്. എ.കെ. ആന്റണി ഇടപെട്ടുണ്ടാക്കിയ ഒത്തുതീർപ്പുകളൊന്നും പാലിക്കപ്പെട്ടില്ല. അച്യുതാനന്ദൻ സർക്കാരിന്റെ കാലത്ത് മുഖ്യമന്ത്രി തന്നെ മുൻകൈയെടുത്ത് ഘഅങജട എന്ന വികേന്ദ്രീകൃത സംസ്—കരണ പദ്ധതി നടപ്പിലാക്കാൻ തീരുമാനിച്ചു. പക്ഷേ, കോർപറേഷൻ ഭരിച്ചിരുന്ന ഇടതുമുന്നണി തന്നെ നടപ്പിലാക്കിയില്ല. പിന്നീട് ഉമ്മൻ ചാണ്ടി സർക്കാർ അധികാരത്തിൽ വന്നതിനെ തുടർന്ന് മുഖ്യമന്ത്രിയും വ്യവസായ മന്ത്രിയുമെല്ലാം ലാലൂർ സന്ദർശിക്കുകയും പ്രശ്നത്തിന്റെ ഗുരുതരാവസ്ഥ മനസ്സിലാക്കിയതിന്റെ അടിസ്ഥാനത്തിൽ തിരുവനന്തപുരത്ത് യോഗം വിളിക്കുകയും ചെയ്തു. അവിടെയും കുറെ തീരുമാനങ്ങളെടുത്തെങ്കിലും നടപ്പായില്ല. തുടർന്നാണ് മുൻ നക്‌സൽ നേതാവും ചിന്തകനും സ്ഥലം നിവാസിയുമായ കെ. വേണു നിരാഹാര സമരമാരംഭിച്ചത്.\n2012 ഫെബ്രുവരി 15 ന് എഴുത്തുകാരൻ സക്കറിയയാണ് സമരം ഉദ്ഘാടനം ചെയ്തത്. സമരം നഗരത്തിൽ ആളിക്കത്തി. കേരളമെമ്പാടും പ്രതിധ്വനികളുണ്ടാക്കി. സംസ്ഥാന തലത്തിൽ വളർന്ന സമ്മർദത്തിനു മുന്നിൽ സർക്കാർ മുട്ടുകുത്തി. അങ്ങനെയാണ് ലാലൂരിലേക്കുള്ള മാലിന്യ നീക്കം എന്നന്നേക്കുമായി അവസാനിച്ചത്. കേരളത്തിലെ മിക്കവാറും എല്ലാ നഗരങ്ങളിലും ഇതിനകം സമാന പ്രക്ഷോഭങ്ങൾ ആരംഭിച്ചിരുന്നു. തിരുവനന്തപുരം വിളപ്പിൽശാലയിലെ സമരമൊക്കെ ഏറെ ശ്രദ്ധേയമായിരുന്നല്ലോ.\nകാൽ നൂറ്റാണ്ടു കാലം ലാലൂരിൽ നടന്ന ജനകീയ പോരാട്ടം കേരള രൂപീകരണത്തിനു ശേഷം നാം കണ്ട ഏറ്റവും മൂല്യവത്തായ ഒന്നായിരുന്നു. ആ പോരാട്ടമാണ് അവിടത്തെ ട്രഞ്ചിംഗ് ഗ്രൗണ്ടിനെ സംസ്ഥാനത്തെ ഏറ്റവും വലിയ സ്‌പോർട്‌സ് കോംപ്ലക്‌സാക്കുന്നതിൽ ഏറ്റവും പ്രധാന പങ്കുവഹിച്ചത്. തൃശൂർക്കാരനായ മന്ത്രിക്ക് ഇതറിയാത്തതല്ല. അദ്ദേഹത്തിന്റെ പാർട്ടിയുടെ പ്രാദേശിക പ്രവർത്തകർ സമരത്തിൽ സജീവമായിരുന്നുതാനും. പക്ഷേ എന്നിട്ടും ഇത്തരമൊരു നിർണായക വേളയിൽ അതേക്കുറിച്ച് അദ്ദേഹം പാലിക്കുന്ന മൗനം രാഷ്ട്രീയമായി ശരിയല്ല, നൈതികവുമല്ല എന്നു പറയാതിരിക്കാനാവില്ല.


ബാബുവിനെ രക്ഷപ്പെടുത്തുന്നതില് വീഴ്ച,ജില്ലാ ഫയര്‍മേധാവിക്ക് കാരണം കാണിക്കല് നോട്ടീസ്.\nHomeKERALAബാബുവിനെ രക്ഷപ്പെടുത്തുന്നതില് വീഴ്ച,ജില്ലാ ഫയര്‍മേധാവിക്ക് കാരണം കാണിക്കല് നോട്ടീസ്.\nElettil Online February 13, 2022\nപാലക്കാട്: ജില്ലാ ഫയർ ഓഫീസർക്ക് കാരണം കാണിക്കൽ നോട്ടീസ്. ചേറാട് കൂമ്പാച്ചി മലയിൽ ബാബു കുടുങ്ങിയപ്പോൾ ഫയർ ആൻഡ് റെസ്ക്യൂ കാര്യക്ഷമമായി രക്ഷാപ്രവർത്തനം നടത്തിയില്ലെന്ന് കാണിച്ചാണ് നോട്ടീസ്. ഫയർ ആൻഡ് റെസ്ക്യൂ ഓഫീസ് ഡയറക്ടർ ജനറലാണ് വിശദീകരണം ചോദിച്ചത്. വിവരം യഥാസമയം ഉന്നത ഉദ്യോഗസ്ഥരെ അറിയിച്ചില്ലെന്നും നോട്ടീസിൽ കുറ്റപ്പെടുത്തുന്നു.\n48 മണിക്കൂറിനുള്ളിൽ നോട്ടീസിന് വിശദീകരണം നൽകണമെന്നാണ് ആവശ്യപ്പെട്ടിരിക്കുന്നത്. 40 മണിക്കൂറിലധികം ഒരു മനുഷ്യൻ ജീവൻ രക്ഷിക്കാനായി അപേക്ഷിക്കുന്നത് മാധ്യമങ്ങളിലൂടെയാണ് ലോകം കണ്ടത്. ഈ വിവരങ്ങളൊന്നും തന്നെ സംസ്ഥാന ഓഫീസിലോ ടെക്നിക്കൽ വിഭാഗത്തിലോ അറിയിച്ചില്ല. സാങ്കേതിക സഹായം നൽകിയില്ലെന്നും സ്ഥലത്തേക്ക് വേണ്ടത്ര ജീവനക്കാരെ അയച്ചില്ലെന്നും പരാതികൾ വ്യാപകമായിരുന്നു.\nഇതിന്റെകൂടി അടിസ്ഥാനത്തിലാണ് നോട്ടീസ് അയച്ചത്. പാലക്കാട് ജില്ലയിൽ തന്നെ സൈന്യം വന്ന് ചെയ്ത അതേ കാര്യങ്ങൾ ചെയ്യാൻ ശേഷിയുള്ളവർ ഉണ്ടായിരുന്നു. സ്കൂബാ ടീം ഉണ്ടായിരുന്നു. അവരെല്ലാം തന്നെ 400 മീറ്റർ താഴ്ചയുള്ള കുന്നിൻചെരിവുകളിൽ പോലും രക്ഷാപ്രവർത്തനം നടത്തിയിട്ടുള്ളവരാണ്.\nവടംകെട്ടി ആളുകളെ രക്ഷിച്ച് പരിശീലനം ഉള്ള ആളുകളുണ്ടായിരുന്നു. അവരെ ഒന്നും ഉപയോഗിക്കാതെ കൈയും കെട്ടി നോക്കിനിന്നു എന്ന പരാതിയുയർന്നിരുന്നു. ജില്ലാ ഫയർ ഓഫീസറുടെ ഭാഗത്തുനിന്ന് വലിയ വീഴ്ചയുണ്ടായി എന്ന ആരോപണവും ശക്തമായിരുന്നു.


അടുത്ത ആഴ്ച മുതല് രാത്രികാല കര്‍ഫ്യൂ; രോഗവ്യാപനം 7നു മുകളിലായാല് ലോക്ഡൗണ്\nസംസ്ഥാനത്ത് അശാസ്ത്രീയമായ വാക്‌സിന് വിരുദ്ധ പ്രചാരണം പലരേയും വാക്‌സിന് എടുക്കാന് വിമുഖരാക്കുന്നുണ്ടെന്ന് മുഖ്യമന്ത്രി പിണറായി വിജയന്. വാക്‌സിനെടുക്കാന് വിമുഖത കാണിച്ച ഒന്‍പത് ലക്ഷം പേരെ ഇതുവരെ സംസ്ഥാനത്ത് കണ്ടെത്തിയിട്ടുണ്ട്. ബോധവത്കരിക്കാന് പരമാവധി ശ്രമിച്ചിട്ടും ഇവരില് പലരും ഇപ്പോഴും വാക്‌സിനേഷനോട് മുഖം തിരിക്കുന്ന അവസ്ഥയാണുള്ളത്. സംസ്ഥാനത്തെ കോവിഡ് ബാധിച്ച് മരിച്ചവരില് ഭൂരിപക്ഷവും വാക്‌സിന് എടുക്കാത്തവരാണ്. ഇക്കാര്യത്തില് എല്ലാവരും പൊതുജാഗ്രത പുലര്‍ത്തുകയും ഇത്തരം വിമുഖത കാണിക്കുന്നവരെ തിരിച്ചറിഞ്ഞ് വാക്‌സിന് സ്വീകരിക്കാന് പ്രേരിപ്പിക്കുകയും വേണം.\nകോവിഡ് മുക്തരായ കുട്ടികളില് ചില ആരോഗ്യപ്രശ്‌നങ്ങള് കാണുന്നുണ്ട്. വയറുവേദന, പനി, ത്വക്കില് കാണുന്ന തിളര്‍പ്പ് എന്നിവ കോവിഡാനന്തര രോഗങ്ങളുടെ ലക്ഷണങ്ങളാണ്. ഡോക്ടര്‍മാര്‍ക്ക് ഈ അസുഖം ചികിത്സിക്കാന് വേണ്ട പരിശീലനം നല്‍കിയിട്ടുണ്ട്. സര്‍ക്കാര് ആശുപത്രികളിലും ആവശ്യമായ സൗകര്യം ഒരുക്കിയിട്ടുണ്ട്.\nമൂന്നാം തരംഗം മുന്നില് കണ്ട് ആരോഗ്യവകുപ്പ് വളരെ നേരത്തെ തന്നെ മുന്നൊരുക്കം ആരംഭിച്ചിരുന്നു. താലൂക്ക് തലം മുതലുള്ള ആശുപത്രികളില് ഇതിനുള്ള സൗകര്യം ഒരുക്കിയിട്ടുണ്ട്. മൂന്നാം തരംഗമുണ്ടായായാല് കുട്ടികളില് കൂടുതല് ആരോഗ്യപ്രശ്‌നമുണ്ടായേക്കാം എന്നാണ് ആശങ്ക. ഈ സാഹചര്യത്തില് ആശുപത്രികളില് പ്രത്യേക ശിശുരോഗ ഐസിയുകളും കട്ടിലുകളും സജ്ജമാക്കുന്നുണ്ട്. ഓക്‌സിജന് ലഭ്യത ഉറപ്പാക്കാനും നടപടി എടുത്തു. 870 മെട്രിക് ടണ് ഓക്‌സിജന് നിലവില് കരുതല് ശേഖരമായിട്ടുണ്ട്.\nസര്‍ക്കാര് നിര്‍ദേശപ്രകാരം 13 മെട്രിക് ടണ് ഓക്‌സിജന് സ്ഥാപിക്കാന് സഹായകരമാവുന്ന പ്ലാന്റുകള് സ്വകാര്യ ആശുപത്രികളില് സജ്ജമാക്കുന്നുണ്ട്. സര്‍ക്കാര് ആശുപത്രികളില് ഐസിയു വെന്റിലേറ്റര് സൗകര്യം ഇതൊന്നും ലഭ്യമല്ലെങ്കില് ഇത്തരം ആശുപത്രികളില് മാറ്റി ചികിത്സിക്കാനുള്ള സൗകര്യവും ഒരുക്കിയിട്ടുണ്ട്.\nപുതിയ സാഹചര്യം കണക്കിലെടുത്ത് പ്രതിവാര രോഗബാധ ജനസംഖ്യ അനുപാതം ഏഴില് കൂടുതലുള്ള പ്രദേശങ്ങളില് ലോക്ക് ഡൗണ് ഏര്‍പ്പെടുത്താന് ഇന്ന് ചേര്‍ന്ന അവലോകന യോഗം തീരുമാനിച്ചു. അടുത്ത ആഴ്ച മുതല് സംസ്ഥാനത്താകെ രാത്രിക്കാല കര്‍ഫ്യൂ നടപ്പാക്കും. രാത്രി 10 മുതല് രാവിലെ ആറ് വരെയാവും കര്‍ഫ്യൂ\nസംസ്ഥാനത്ത് അനുബന്ധരോഗങ്ങളുള്ളവര്‍ക്കും പ്രായം കൂടിയവര്‍ക്കും കോവിഡ് രോഗബാധയുണ്ടായാല് അതിവേഗം ചികിത്സ നല്‍കാന് നടപടിയെടുക്കും. ഇന്നത്തെ സ്ഥിതിയും അതിന്റെ സവിശേഷതകളും ഇന്ന് ചേര്‍ന്ന യോഗം വിലയിരുത്തി എങ്ങനെ മുന്നോട്ട് പോകാം എന്ന് ആലോചിച്ചപ്പോള് ഈ രംഗത്തെ പ്രമുഖരേയും ആരോഗ്യവിദഗ്ദ്ദരേയും ചേര്‍ത്ത് ഒരു യോഗം ചേരാന് തീരുമാനിച്ചിട്ടുണ്ട്. കോവിഡ് ചികിത്സാ രംഗത്ത് പരിചയമുള്ള പ്രമുഖ ഡോക്ടര്‍മാര്, രാജ്യത്തെ പ്രമുഖ ആരോഗ്യ വിദഗ്ദ്ദര്, ഡോക്ടര്‍മാര് എന്നിവരെയെല്ലാം ആ യോഗത്തിലേക്ക് ക്ഷണിക്കും. സര്‍ക്കാര് നിലവില് സ്വീകരിച്ച നടപടികള് യോഗത്തില് റിപ്പോര്‍ട്ട് ചെയ്യുകയും അവരുടെ അഭിപ്രായം ആരായുകയും ചെയ്യും.\nകോവിഡ് ലക്ഷണമുള്ള എല്ലാവരേയും ആര്‍ടിപിസിആര് ടെസ്റ്റിന് വിധേയരാക്കും.രണ്ട് ഡോസ് വാക്‌സിന് എടുത്തവരില് രോഗലക്ഷണം കാണിക്കാത്തവരും ഒരു മാസത്തിനുള്ളില് കോവിഡ് പൊസീറ്റാവയവര്‍ക്കും ടെസ്റ്റിന്റെ ആവശ്യമില്ല. 12 മണിക്കൂറിനുള്ളില് റിസല്‍ട്ട് റിപ്പോര്‍ട്ട് ചെയ്യാന് ലാബുകള് ശ്രദ്ധിക്കണം. എല്ലാ ലാബുകളിലും ഉപയോഗിക്കുന്ന ആര്‍ടിപിസിആര്, ആന്റിജന് ടെസ്റ്റ് കിറ്റുകള് പരിശോധിക്കും. നിലവാരമില്ലാത്ത കിറ്റുകള് ഉപയോഗിക്കുന്ന ലാബുകളുടെ ലൈസന്‍സ് റദ്ദാക്കുമെന്നും മുഖ്യമന്ത്രി പറഞ്ഞു.


അധ്യാപികയെയും മകളെയും പീഡിപ്പിക്കും; ഓണ്‍ലൈനിലൂടെ ഭീഷണി മുഴക്കി ഏഴാംക്ലാസുകാരന് – Times Kerala\nഅധ്യാപികയെയും മകളെയും പീഡിപ്പിക്കും; ഓണ്‍ലൈനിലൂടെ ഭീഷണി മുഴക്കി ഏഴാംക്ലാസുകാരന്\nന്യൂഡല്‍ഹി: അധ്യാപികയെയും മകളെയും പീഡിപ്പിക്കുമെന്ന് ഏഴാം ക്ലാസുകാരന്റെ ഭീഷണി. ഡല്‍ഹി ഗുരുഗ്രാമിലെ പ്രമുഖ പബ്ലിക് സ്‌കൂളിലാണ് സംഭവം. സമൂഹമാധ്യമത്തിലൂടെയാണ് വിദ്യാര്‍ത്ഥി തന്റെ അധ്യാപകയെയും അവരുടെ മകളെയും പീഡിപ്പിക്കുമെന്ന് ഭീഷണി മുഴക്കിയത്.\nഅധ്യാപികയുടെ മകളും വിദ്യാര്‍ഥിയും ഒരേ ക്ലാസിലാണ് പഠിക്കന്നത്. ഇതേ സ്‌കൂളിലെ എട്ടാംക്ലാസ് വിദ്യാര്‍ത്ഥി തന്നോടൊപ്പം കാന്‍ഡില് ലൈറ്റ് ഡിന്നറിന് വരണമെന്നും ലൈംഗികബന്ധത്തിന് ഏര്‍പ്പെടണമെന്നും ആവശ്യപ്പെട്ട് അധ്യാപികയ്ക്ക് ഇമെയില് സന്ദേശം അയച്ചു. കഴിഞ്ഞ ആഴ്ചയാണ് രണ്ടു സംഭവങ്ങളും സ്‌കൂളില് നടന്നത്.\nസംഭവം വിവാദമായതോടെ അടിയന്തര അന്വേഷണത്തിന് ഉത്തരവിട്ടിരിക്കുകയാണ് സ്‌കൂള് അധികൃതര്. സംഭവത്തിന് ശേഷവും അധ്യാപിക സ്‌കൂളിലെത്തുന്നുണ്ടെങ്കിലും അവരുടെ മകളും മറ്റ് വിദ്യാര്‍ഥികളും ഇതുവരെ തിരിച്ചെത്തിയിട്ടില്ല.\nഎല്ലാ കുട്ടികളുടെയും കയ്യില് സ്മാര്‍ട്ട്‌ഫോണുകള് എത്തിയതോടെ ഇന്റര്‍നെറ്റില് അശ്ലീലവീഡിയോകള് കുട്ടികള് കാണുന്നത് പതിവാണ്. അതുകൊണ്ടാണ് ഇത്തരം സംഭവങ്ങള് ആവര്‍ത്തിക്കുന്നതെന്നാണ് സ്‌കൂള് അധികൃതര് നല്‍കുന്ന വിശദീകരണം.\nസംഭവത്തിനുശേഷം സ്‌കൂളിലെ മുഴുവന് വിദ്യാര്‍ത്ഥികള്‍ക്കും അധ്യാപകര്‍ക്കും ബോധവത്കരണ ക്ലാസുകള് സംഘടിപ്പിക്കുവാനുള്ള ഒരുക്കത്തിലാണ് സ്‌കൂള് അധികൃതര്.


ചില ഇടപെടലുകള്: പോലീസും ജോത്സ്യനും നിയമ വ്യവസ്ഥയും\nPosted by ചിത്രഭാനു Chithrabhanu at 3:02 AM\nചിത്രഭാനു September 13, 2010 at 7:42 AM\nശാസ്ത്ര വിജ്ഞാനം മാത്രം പോര. ശാസ്ത്ര ബോധവും കൂടി വേണമെന്ന് യുവ തലമുറ എന്നാണറിയുക. ജനിക്കുമ്പോൾ പല്ലുള്ളത് അഛന് ദോഷമാണ് എന്നത് അന്ധവിശ്വാസമാണ് എന്നു പറഞ്ഞ മാത്രുഭൂമി ജ്യോതിഷ പംക്തി നടത്തുന്നില്ലേ... ഏതു പരിധിക്കപ്പുറമാണ് ജ്യോത്സ്യത്തിൽ അന്ധവിശ്വാസമായി കണക്കാക്കുക?\nബിജുകുമാര് alakode September 13, 2010 at 7:57 AM\nനമ്മുടെ നാട് എത്തിനില്‍ക്കുന്ന ജീര്‍ണാവസ്ഥയുടെ ദുരന്തമുഖം.\nകപടജ്യോത്സ്യന്മാരും പ്രവചനക്കാരും ആള്‍ദൈവങ്ങളും അരങ്ങു തകര്‍ക്കുന്ന\nഈയവ്സ്ഥയ്ക്ക് ഒരു പരിധിവരെ ചാനലുകള് ആണ് കാരണക്കാര്. ചാനലുകളില് വാസ്തു, ഫുന്‍ഷെ (!!), ജ്യൊത്സ്യം, മാങ്ങാത്തൊലി ത......ുടങ്ങിയ വിദഗ്ദന്മാര് നിരന്നിരുന്ന് ഫോണിന് പരിപാടി നടത്തുകയല്ലെ? കഴിഞ്ഞ ദിവസം കേട്ടു, ഒരാളുടെ ലക്ഷങ്ങളുടെ കടം തീര്‍ക്കന് വീട്ടിലെ വാട്ടര്‍ടാങ്ക് മാറ്റി സ്ഥാപിച്ചാല് മതിയത്രെ!! ഒരു പെണ്ണ് പറയുന്നതു കേട്ടു, ഏതു പ്രശ്നവും തീരാന് വെറുതെ ഒരു കടലാസില് എഴുതി വച്ചിട്ട് ഒരു കുരിശു വരച്ചാല് മതിയത്രെ!! ഇതൊക്കെ ലക്ഷക്കണക്കിന് ആള്‍ക്കാരാണ് കാണുന്നത്. ഈ നാട് ഇങ്ങനെയായതില് എന്തല്‍ഭുതം...?\nബിജുകുമാര് alakode September 13, 2010 at 7:59 AM\nഎന്തിനാണ് ഈ വേര്‍ഡ് വെരിഫിക്കേഷന്?\nSONY.M.M. September 13, 2010 at 9:09 AM\nദാ നോക്കിയേ പ്രവചനം ശരിയയില്ലേ കുഞ്ഞിനും അച്ഛനും ദോഷം ഉണ്ടെന്നു തെളിഞ്ഞില്ലേ ?. ഭാനു വിന്റെ കൈയുടെ ഭാഗത്ത് ചെറിയ ദോഷം കാണുന്നുണ്ട് സൂക്ഷിച്ചോ\nshajiqatar September 14, 2010 at 1:00 AM\nപാര്‍ത്ഥന് September 23, 2010 at 9:00 AM\nതന്തയുടേ ജാതകം മാത്രമെ നോക്കിയുള്ളൂ, കുട്ടിയുടെ ജാതകം നോക്കിയില്ലേ.\n(നോട്ട് ദ് പോയിന്റ്.)\nഅപ്പൂട്ടൻ September 29, 2010 at 10:08 PM\nജ്യോതിഷത്തിന്റെ കാര്യം വന്നാൽ കാര്യം ബഹുതമാശയാണ്. സ്വയം വിഡ്ഢിയാക്കപ്പെട്ടു എന്ന് ഇര തിരിച്ചറിയുന്നതുവരെ ജ്യോത്സ്യൻ ബഹുമിടുക്കൻ, പറഞ്ഞാൽ അച്ചട്ടാ. എന്നാൽ ഈ തിരിച്ചറിവ് വന്നാൽ ജ്യോത്സ്യൻ വ്യാജൻ. എന്നാലും ജ്യോത്സ്യത്തിലുള്ള പിടി വിടില്ല. അടുത്ത ഒറിജിനൽ ജ്യോത്സ്യനെ തിരഞ്ഞുപോകും, വീണ്ടും വിഡ്ഢിയാകും വരെ ആ ജ്യോത്സ്യൻ (പറഞ്ഞാൽ അച്ചട്ടാ എന്ന വാചകം പ്രിന്റ് ചെയ്ത് വെച്ചിരിക്കും). ഇങ്ങിനെ ജ്യോത്സ്യന്റെ വീടുകൾ അന്വേഷിച്ച് കാലം കഴിക്കും.\nമനുഷ്യസ്നേഹി October 8, 2010 at 1:51 AM\nനല്ല അഭിപ്രയം ഭാനു.നമ്മുടെ നാട് എന്നു രക്ഷപെടും\nMalayalam Songs October 20, 2010 at 7:45 AM\nDonS October 28, 2010 at 11:55 AM\nഅഗ്നിവര്‍ന്ണന്റെ കാലുകള് എന്ന് ഒരു നാടകം പഠിച്ചിട്ടുണ്ടോ?.ഒരു ശാസ്ത്ര ഗവേഷണ സ്ഥാപനത്തില് ഒരു മനുഷ്യന്റെ രണ്ടു കാലുകളുടെ ഫോട്ടോ വച്ച് പൂവിട്ടു പൂജിക്കുന്ന പതിവുണ്ടെന്നും മതേതരത്വം മൌലികവകാശമായ ഇന്ത്യയിലാണിത് നിര്‍ബന്ധിതമാക്കിയിരിക്കുന്നതെന്നും പറഞ്ഞാല് ചിത്രഭാനു എന്ത് പറയും??? അത് കേരളത്തിലാണെന്ന് കൂടി പറഞ്ഞാലോ?? ശാസ്ത്രം തൊട്ടു തോപ്പിയിട്ടെന്റെ ചിത്രഭാനൂ....\nഅമീന് വി ചൂനുര് December 5, 2010 at 10:41 AM\nസുശീല് കുമാര് പി പി December 25, 2010 at 11:15 PM\ndevaranjini February 23, 2012 at 9:11 PM\nഇതില് ഇത്ര കണ്‍ഫ്യൂഷന് ഒന്നുല്ല്യ. കൊലപാതക കുറ്റത്തിന് അച്ഛനെയും അതിനു പ്രേരിപ്പിച്ചതിന് ജ്യോല്സ്യനെയും ശിക്ഷിക്കുക.


അണു സംയോജനം നടത്തിയെന്ന് യുഎസ് ശാസ്ത്രജ്ഞന് | Nuclear fusion on tabletop, says US scientist - Malayalam Oneindia\nഅണു സംയോജനം നടത്തിയെന്ന് യുഎസ് ശാസ്ത്രജ്ഞന്\nവാഷിംഗ്ടണ് : ന്യൂക്ലിയാര് ഫ്യൂഷന് (അണു സംയോജനം) പരീക്ഷണശാലയില് സാദ്ധ്യമാണെന്ന് അവകാശ വാദം. അളവില്ലാത്ത ഊര്‍ജം മോചിപ്പിക്കുന്ന ഈ പ്രവര്‍ത്തനം ചെലവു കുറഞ്ഞ തരത്തില് യാഥാര്‍ത്ഥ്യമാക്കുക എന്നത് ശാസ്ത്ര ലോകത്തിന്റെ എക്കാലത്തെയും സ്വപ്നമായിരുന്നു.\nഓക്് റിഡ്ജ് നാഷണല് ലബോറട്ടറിയിലെ റൂസി പെസി ടെയില്‍യാര്‍ഖാനും സംഘവുമാണ് ഈ അവകാശ വാദവുമായി രംഗത്തെത്തുന്നത്. മേശപ്പുറത്ത് ഒരു സ്ഫടിക സിലിണ്ടറിനകത്ത് ന്യൂക്ലിയര് ഫ്യൂഷന് സാദ്ധ്യമാക്കിയെന്നാണ് ഇവര് വാദിക്കുന്നത്. പരീക്ഷണത്തിന്റെ റിപ്പോര്‍ട്ട് സയന്‍സ് മാസിക പ്രസിദ്ധപ്പെടുത്തി. വിയോജിപ്പ് പ്രകടിപ്പിച്ച മൂന്ന് ശാസ്ത്രജ്ഞരുടെ എതിര്‍പ്പ് അവഗണിച്ചാണ് റിപ്പോര്‍ട്ട് പ്രസിദ്ധീകരിച്ചത്.\nറിപ്പോര്‍ട്ട് പ്രസിദ്ധപ്പെടുത്തിയതോടെ അമേരിക്കയിലെ ശാസ്ത്ര ലോകത്ത് വിവാദം കത്തിപ്പടരുകയാണ്്. മേശപ്പുറത്ത് അണു സംയോജനമെന്ന അവകാശ വാദത്തെ അസംബന്ധം എന്ന് മറ്റൊരു വിഭാഗം പുച്ഛിച്ചു തളളുന്നു. ഏതായാലും വാഷിംഗ്ടണ് പോസ്റിലും ദി സയന്‍സിലുമെല്ലാം ന്യൂക്ലിയര് ഫ്യൂഷന് ചൂടുളള വാര്‍ത്തയാണ്.\nസൂര്യനിലും നക്ഷത്രങ്ങളിലും ഊര്‍ജം ഉണ്ടാകുന്നത് ന്യൂക്ലിയര് ഫ്യൂഷന് വഴിയാണ്. ലോകജനതയെ ചാമ്പലാക്കാന് ആണവശക്തികള് ശേഖരിച്ചിരിക്കുന്ന ഏറ്റവും മാരകമായ ഹൈഡ്രജന് ബോംബിന്റെ പ്രവര്‍ത്തനതത്ത്വവും ന്യൂക്ലിയര് ഫ്യൂഷനെ അടിസ്ഥാനമാക്കിയാണ്.\nരണ്ടു ഹൈഡ്രജന് ആറ്റങ്ങള് കൂടിച്ചേര്‍ന്ന് ഒരു ഹീലിയം ആറ്റമാകുന്ന പ്രക്രിയയാണ് സൂര്യനില് നടക്കുന്നത്. ഹീലിയം ഉണ്ടാകുന്നതിനൊപ്പം അനന്തമായ ഊര്‍ജവും സ്വതന്ത്രമാകുന്നു. താപമായും പ്രകാശമായും സൗരയൂഥമാകെ പ്രസരിക്കുന്നത് ഇങ്ങനെയുണ്ടാകുന്ന ഊര്‍ജമാണ്. ഭൂമിയില് ജീവന്റെ തുടിപ്പുണ്ടാകാനും അതു വളര്‍ന്ന് വികസിക്കാനും കാരണമായതും ഇങ്ങനെയുണ്ടായ ഊര്‍ജമാണ്.\nഈ രഹസ്യം മനസിലാക്കിയ കാലം മുതല് നിയന്ത്രിതമായ സാഹചര്യങ്ങളില് ആറ്റസംയോജനത്തിന് മനുഷ്യന് ശ്രമിക്കുകയാണ്. ഇതിന്റെ നേരെ വിപരീത പ്രവര്‍ത്തനത്തെ, അതായത് അണു വിഭജനത്തെ (ന്യൂക്ലിയര് ഫിഷന്), മെരുക്കാന് മനുഷ്യന്റെ ബുദ്ധിയ്ക്ക് കഴിഞ്ഞിട്ടുണ്ട്. E=mc2 എന്ന ഐന്‍സ്റീന് സമവാക്യം അതിനുളള മാര്‍ഗം മനുഷ്യനു മുന്നില് തുറന്നിട്ടു. വൈദ്യുതി ഉല്‍പാദനത്തിനുപയോഗിക്കുന്ന ആണവ റിയാക്ടറുകളും ഹിരോഷിമയിലും നാഗസാക്കിയിലും പ്രയോഗിച്ച ബോംബുകളും അണു വിഭജനത്തിന്റെ സംഭാവനയാണ്.\nആറ്റം വിഭജിക്കുമ്പോള് സ്വതന്ത്രമാകുന്നതിന്റെ പല മടങ്ങ് ഊര്‍ജം അവ സംയോജിക്കുമ്പോള് സ്വതന്ത്രമാകുമെന്ന് ശാസ്ത്രം മനസിലാക്കിയിരുന്നു. ചെലവു കുറഞ്ഞ രീതിയില് പരീക്ഷണശാലയ്ക്കുള്ളില് അത് സാദ്ധ്യമാക്കാനുളള ശ്രമങ്ങളും തുടങ്ങി. ആ പരീക്ഷണങ്ങള് വിജയം കണ്ടെന്നാണ് ഇപ്പോള് അവകാശ വാദമുയര്‍ന്നിരിക്കുന്നത്.\nകാപ്പിയുണ്ടാക്കാന് ഉപയോഗിക്കുന്നതിനെക്കാള് ചെറിയ ഒരു ഗ്ലാസ് സിലിണ്ടറിലാണ് പരീക്ഷണം നടത്തിയത്. സിലിണ്ടറിന്റെ പകുതിയോളം അസെറ്റോണ് നിറയ്ക്കുന്നു. രണ്ടറ്റവും ഒരു വാക്വം പമ്പിന്റെ അഗ്രങ്ങളുമായി ബന്ധിപ്പിച്ച സിലിണ്ടര്, വൈദ്യുതിയെ യാന്ത്രികോര്‍ജമാക്കി മാറ്റുന്ന ഉപകരണവുമായി ഘടിപ്പിക്കുന്നു. ഈ ഉപകരണം സിലിണ്ടറിനുളളിലേയ്ക്ക് ശബ്ദ തരംഗങ്ങള് കടത്തി വിടുന്നു. ശബ്ദ തരംഗങ്ങള്‍ക്കൊപ്പം ന്യൂട്രോണ് കണങ്ങള് കടത്തി വിടുന്ന മറ്റൊരു ഉപകരണവും സിലിണ്ടറില് ഘടിപ്പിച്ചിരിക്കും.\nസൂര്യനില് നടക്കുന്ന ആണവ പ്രവര്‍ത്തനങ്ങള്‍ക്ക് സമാനമായ പ്രവര്‍ത്തനം ഈ ഗ്ലാസ് സിലിണ്ടറില് നടക്കുമെന്നാണ് ടെയില്‍യാര് ഖാന് വാദിക്കുന്നത്. അണു സംയോഗം അനുകരിച്ചുളള പ്രവര്‍ത്തനങ്ങള് മുമ്പ് നടന്നിട്ടുളളത് ഹൈഡ്രജന് ബോംബ് നിര്‍മ്മാണത്തിനാണ്. അതിന് ഭീമാകാരമായ ഉപകരണങ്ങളും തീവ്രമായ റേഡിയോ ആക്ടീവതയുളള പദാര്‍ത്ഥങ്ങളും ആവശ്യമാണ്. ഹൈഡ്രജന് ആറ്റങ്ങളെ കൂട്ടിമുട്ടിയ്ക്കാന് തന്നെ ഉയര്‍ന്ന ഊര്‍ജ സ്ത്രോതസുകള് വേണ്ടിയിരുന്നു.\nഒരു ചെറിയ അളവ് യാന്ത്രികോര്‍ജം ഉപയോഗിച്ചപ്പോള് ഇതിനു സമാനമായ പ്രവര്‍ത്തനം സിലിണ്ടറിനുളളില് നടന്നെന്ന് ടെയില്‍യാര് ഖാന് പറയുന്നു. പ്രയോഗിക്കുന്ന ബലത്തിന്റെ അളവ് കൂട്ടിയാല് കൂടുതല് ശക്തിയുളള ഷോക്ക് അനുഭവപ്പെടുമെന്നും ഖാന് വാദിക്കുന്നു.\nഎന്തായാലും സംഭവം ശരിയാണെങ്കില് ശാസ്ത്രലോകത്തിന് ഇത് വന് നേട്ടമാണ്. എവിടെയും കിട്ടുന്ന ഗ്ലാസ് സിലിണ്ടറും അസെറ്റോണും ഉപയോഗിച്ച് ഊര്‍ജം നിര്‍മ്മിക്കാനാകുമെങ്കില് മാനവ പുരോഗതിയുടെ കുതിച്ചു ചാട്ടത്തിന് ഈ കണ്ടുപിടിത്തം വഴിയൊരുക്കും. ബോംബുകളും യുദ്ധോപകരണങ്ങളും നിര്‍മ്മിക്കാന് മാത്രമല്ല, സാധാരണക്കാരന്റെ ഊര്‍ജാവശ്യങ്ങള് നിറവേറ്റാനും ആണവ പരീക്ഷണങ്ങള്‍ക്ക് ഇതു വഴി കഴിയും. സംഭവം സത്യമാകട്ടേയെന്ന് നമുക്കും ആശിക്കാം.


നന്മയിലേക്ക് ഒരു ചുവടുവെപ്പ്: February 2012\nPosted by keraladasanunni at 5:52 AM 8 comments:\nPosted by keraladasanunni at 8:12 AM7comments:\nഎട്ടു മണി കഴിഞ്ഞതും പാറു എത്തി. അലക്കി വെളുപ്പിച്ച മുണ്ടും ജാക്കറ്റും കമ്പിക്കരയുള്ള വേഷ്ടിയുമാണ് വേഷം. നെറ്റിയില് ഭസ്മക്കുറിയിട്ടിട്ടുണ്ട്. ഈറനുണങ്ങാത്ത മുടിയിലെ നനവ് ജാക്കറ്റിന്‍റെ പുറകിലേക്ക് പടര്‍ന്നു കയറിയിരിക്കുന്നു. കയ്യിലെ കാലന്‍കുട അവള് ഉമ്മറത്തെ തിണ്ടില് ചാരിവെച്ചു.\n'' ഞാന് നിന്നേം കാത്ത് നില്‍ക്ക്വാണ് '' ഇന്ദിര അവളോട് പറഞ്ഞു.\n'' പണിയൊക്കെ മുടിഞ്ഞില്ലേ '' പാറു തിരക്കി.\n'' എപ്പഴോ തീര്‍ന്നു ''. ആ പറഞ്ഞത് ശരിയായിരുന്നു. അടിച്ചു തുടക്കലും രാമകൃഷ്ണന്ന് മരുന്നു കൊടുക്കലും കാലത്തേക്കുള്ള പലഹാരം ഉണ്ടാക്കലും ഉച്ചയ്ക്കുള്ള ചോറും കറികളും വെക്കലും പശുവിനും കുട്ടിക്കും വെള്ളവും വൈക്കോലും കൊടുക്കലും ഒക്കെ കഴിഞ്ഞിരുന്നു. കന്നിനെ കഴുകുന്നത് മാത്രമേ വൈകുന്നേരത്തേക്ക് മാറ്റിവെച്ചിട്ടുള്ളു.\nവാര്‍ത്ത കഞ്ഞിയില് കുറെ വറ്റിട്ട് ഒരു കുണ്ടന് പിഞ്ഞാണത്തില് വിളമ്പി ഇല ചീന്തില് വാഴയ്ക്ക ഉപ്പേരിയുമായി ഇന്ദിര പാറുവിനെ സമീപിച്ചു.\n'' നീ വേഗം ഇത് കഴിച്ചോ. അപ്പഴയ്ക്കും ഞാന് ഒരുങ്ങാം ''. ഇന്ദിര വസ്ത്രം മാറാന് അകത്തേക്ക് പോയി. അമ്മ പാറുവിനോടൊപ്പം എവിടേക്കോ പോവുകയാണെന്ന് മക്കള്‍ക്ക് മനസ്സിലായി. രമ വിവരം അറിയാനുള്ള ആകാംക്ഷയില് ഇന്ദിരയുടെ അടുത്തേക്ക് ചെന്നു. വാതില് അകത്തു നിന്ന് കുറ്റിയിട്ടിരിക്കുന്നു. കുറെ നേരം മടിച്ചു നിന്ന ശേഷം അവള് വാതിലില് മുട്ടി.\n'' ആരാത് '' അകത്തു നിന്ന് ഇന്ദിരയുടെ സ്വരം ഉയര്‍ന്നു.\n'' ഞാനാമ്മേ. വാതില് തുറക്കൂ '' രമ ആവശ്യപ്പെട്ടു. തുറന്ന വാതിലിന്ന് അപ്പുറത്ത് നില്‍ക്കുന്ന അമ്മയെ അവള് കണ്ണിമ വെട്ടാതെ നോക്കി നിന്നു. കുറെ കൊല്ലങ്ങള്‍ക്ക് ശേഷമാണ് അമ്മ സാരി ഉടുത്തു കാണുന്നത്. മുണ്ടും ജാക്കറ്റുമാണ് സാധാരണ അമ്മ ഇടാറ്. അമ്പലത്തില് ഉത്സവത്തിന്ന് ചെല്ലുമ്പോള് ഒരു വേഷ്ടി കൂടി ഉണ്ടാവും. അതിലപ്പുറം ഒന്നും ഉണ്ടാവാറില്ല. ഇന്നെന്താ അമ്മയ്ക്ക് പറ്റിയത് ആവോ ? അണിഞ്ഞൊരുങ്ങിയത് മാത്രമല്ല മുഖത്ത് പൌഡറിട്ട് നെറ്റിയില് വട്ട പൊട്ടും ഇട്ടിട്ടുണ്ട്. മുടി ചീകി പിന്നിയിട്ടിരിക്കുന്നു. ഇപ്പോള് അമ്മ ശരിക്കും ഒരു സുന്ദരി തന്നെ.\n'' ഏട്ടാ '' അവള് ഉറക്കെ വിളിച്ചു. എന്തോ അത്ഭുതം സംഭവിച്ചതുപോലെയാണ് അനൂപ് അമ്മയെ നോക്കിയത്. അവന്‍റെ കണ്ണുകള് ഈറനണിഞ്ഞു. എന്തൊരു ഭംഗിയാണ് അമ്മയ്ക്ക്. പക്ഷെ എന്തു ചെയ്യാം. നന്നായി നടക്കാന് യോഗമില്ലാതെ പോയി.\n'' എവിടേക്കാ അമ്മ പോണത് '' രണ്ടുപേരും മാറി മാറി ചോദിച്ചു.\n'' അതൊന്നും ഇപ്പൊ നിങ്ങള് അറിയണ്ട. സമയം വരുമ്പൊ ഞാന് തന്നെ അങ്ങോട്ട് പറയും '' എന്ന ഉത്തരം നല്‍കി.\n'' രാമേട്ടാ, ഞാന് ഇറങ്ങട്ടെ '' ഇന്ദിര ഭര്‍ത്താവിനെ കണ്ട് യാത്ര പറഞ്ഞു.\n'' ഇന്നലെ പറഞ്ഞത് എടുത്തിട്ടില്ലേ '' അയാള് ചോദിച്ചു.\n'' ജാതകോല്ലേ. എന്‍റെ കയ്യിലുണ്ട് ''.\n'' കുട്ടിയെ പിടിച്ചാല് പണിക്കരെ കണ്ട് ഈ കല്യാണം നടക്ക്വോന്ന് നോക്കിക്കോട്ടെ '' എന്ന് തലേന്ന് ഇന്ദിര രാമകൃഷ്ണനോട് അഭിപ്രായം ചോദിച്ചിരുന്നു. '' പറ്റുംച്ചാല് രമടെ കാര്യം കൂടി നോക്കിക്കൂ '' എന്ന് അപ്പോള് മറുപടിയും പറഞ്ഞതാണ്. മകളുടെ മംഗല്യത്തെക്കുറിച്ച് അറിയാന് അച്ഛനുള്ള മോഹം ഇന്ദിരയുടെ മനം കുളിര്‍പ്പിച്ചിരുന്നു.\n'' പണിക്കരുടെ അടുത്തേക്കാച്ചാല് എന്‍റെ ജാതകം കൂടി നോക്കൂ. നല്ല ജോലി വല്ലതും കിട്ട്വോന്ന് അറിയാനാ '' അനൂപ് ആവശ്യപ്പെട്ടു.\nനിന്‍റെ ഭാവി എന്താന്ന് അറിയാനാ പോണത് എന്ന് മനസ്സില് പറഞ്ഞുവെങ്കിലും '' ങും'' എന്നൊരു മൂളലില് ഇന്ദിര മറുപടി ഒതുക്കി.\nപാറുവിനോടൊപ്പം പടി കടന്ന് പോവുന്ന ഭാര്യയെ നോക്കി രാമകൃഷ്ണന് ജനാലയ്ക്കല് നിന്നു. പാവം. എത്ര സൌന്ദര്യം ഉണ്ടായിരുന്നതാണ്. കരി പിടിച്ച നിലവിളക്കുപോലെയായി അവള്. എങ്കിലും ഒരു പരിഭവവും പറയാറില്ല.\n'' ശകുനം നന്നായിട്ടുണ്ട്ട്ടോ ' വരമ്പത്തേക്ക് കയറിയതും ഇന്ദിര പാറുവിനോട് പറഞ്ഞു. എതിരെ പത്തു പന്ത്രണ്ട് വയസ്സ് തോന്നിക്കുന്ന ഒരു പെണ്‍കുട്ടി കയ്യില് പാല്‍പ്പാത്രവുമായി എതിരെ വരുന്നു.\n'' കമലാക്ഷിടെ പേരക്കുട്ട്യല്ലേ. എന്താ വിശേഷം ''.\n'' ഇന്ന് എന്‍റെ പിറന്നാളാണ്. പായസം വെക്കാന് പാല് വാങ്ങാന് പോയതാ ''.\n'' പായസം കുടിക്കുമ്പോള് എന്നെ ഓര്‍ക്കണം കെട്ടോ ''ഇന്ദിര അവളുടെ കവിളില് വാത്സല്യത്തോടെ തടവി.\n'' നിന്‍റടുത്ത് ഒരു കാര്യം ചോദിച്ചാലോ എന്നുണ്ട് '' വാരിയത്തെ പടിക്കലെത്തിയപ്പോള് ഇന്ദിര പാറുവിനോട് പറഞ്ഞു.\n'' എന്താ തമ്പുരാട്ട്യേ ''.\n'' മറ്റന്നാള് സാവിത്രിയെ ആസ്പത്രീലാക്കും. ബുധനാഴ്ച അവളുടെ ഓപ്പറേഷനാണ്. ആസ്പത്രീല് നാല് ദിവസം ഞാന് നിക്കാന്ന് പറഞ്ഞിട്ടുണ്ട്. അത് കഴിഞ്ഞാലത്തെ കാര്യത്തിനാ നിന്‍റെ സഹായം വേണ്ടത് ''.\n'' വന്നാല് കുറച്ച് ദിവസത്തേക്ക് അവളുടെ തുണിയൊക്കെ തിരുമ്പാനുണ്ടാവും. എനിക്ക് ചെയ്തു കൊടുക്കാന് മടീണ്ടായിട്ടല്ല. രാമേട്ടന്ന് കഷായക്കഞ്ഞി കൊടുക്കലും തിരുമ്മലും ഒക്കെയാവുമ്പൊ നടക്ക്വോന്ന് അറിയില്ല. നിനക്ക് കുറച്ച് ദിവസത്തേക്ക് ഒന്ന് സഹായിച്ചൂടെ ''.\n'' അതിനെന്താ. ആവുന്ന ഒരു ഉപകാരം ചെയ്യാന് എനിക്കൊരു മടീം ഇല്ല ''.\n'' വാരിയത്തമ്മ എന്താ വേണ്ടത്ച്ചാല് തരും ''.\n'' കാശും പണൂം കിട്ടുംന്ന് കരുതീട്ടല്ല. നമ്മള് പെണ്ണുങ്ങള് ഇതിനൊക്കെ സഹായിക്കണ്ടേ. രാവിലെ പണിക്ക് പോണതിന്ന് മുപ്പിട്ടും പണി മാറി വരുമ്പളും ഞാന് പോയി ആവത് ചെയ്തു കൊടുക്കാം ''.\nരണ്ട് ബസ്സ് മാറി കയറി സ്ഥലത്തെത്തുമ്പോള് സമയം പത്തര. പാറുവിന്‍റെ മരുമകന് ഓട്ടോയുമായി കാത്ത് നില്‍പ്പുണ്ട്.\n'' ഇതാണ് എന്‍റെ മരുമകന്. അവന്‍റെ സ്വന്തം ഓട്ടോയാണ് '' പാറു അഭിമാനത്തോടെ പറഞ്ഞു '' നമുക്ക് അവന്‍റെ വീട്ടിലൊന്ന് പൊയ്ക്കൂടേ ''.\n'' അതിനെന്താ '' ഒട്ടും മടിക്കാതെ ഇന്ദിര പാറുവിനോടൊപ്പം വണ്ടിയില് കയറി. മെയിന് റോഡില് നിന്ന് കരിങ്കല്ല് മുഴച്ചു നില്‍ക്കുന്ന കനാല് വരമ്പിലൂടെ നൂറടിയോളം ദൂരം ഓടി ഓട്ടോ ചെറിയൊരു വീട്ടിലെത്തി. നാല് ഇരുമ്പ് പൈപ്പില് മേല്‍ക്കൂര തീര്‍ത്ത ഷെഡ്ഡിനകത്തേക്ക് വണ്ടി കയറ്റി നിര്‍ത്തി. പാറുവിന്‍റെ പിന്നാലെ ഇന്ദിര ചെന്നു.\nഊഷ്മളമായ സ്വീകരണമാണ് ഇന്ദിരയ്ക്ക് ലഭിച്ചത്. പാറുവിന്‍റെ മകളും ഭര്‍ത്താവിന്‍റെ അച്ഛനും അമ്മയും അവരെ കാത്തിരിക്കുകയായിരുന്നു. അമ്മയ്ക്ക് പിറകിലായി പാറുവിന്‍റെ പേരക്കുട്ടി മറഞ്ഞു നിന്നു.\n'' ഇവിടെ വാടി. ഇതാരാ വന്നതേന്ന് നോക്ക് '' പാറു അവളെ ക്ഷണിച്ചു. കുട്ടി ഒന്നു കൂടി മറഞ്ഞു നിന്നു.\n'' ഇതൊന്നും കണക്കാക്കണ്ടാ. പത്ത് മിനുട്ട് കഴിയട്ടെ. ആട്ടി തല്ലിയാല് അവള് അടുത്തിന്ന് പോവില്ല '' പാറുവിന്‍റെ മകള് കുഞ്ഞിന്‍റെ സ്വഭാവം വെളിപ്പെടുത്തി.\n'' ഇങ്ങിട്ട് വരുന്ന കാര്യം പാറു എന്നോട് മിണ്ട്യേതേ ഇല്ല. അല്ലെങ്കില് ചെറിയ കുട്ടിയുള്ള വീട്ടിലേക്ക് കയ്യും വീശി വര്വോ ''.\n'' അതൊന്നും സാരൂല്യാ തമ്പുരാട്ട്യേ '' പാറു ആശ്വസിപ്പിച്ചു.\n'' അച്ഛനും അമ്മയും ഇപ്പൊ വന്നതേയുള്ളു. ലക്ഷം വീട് കോളനിടെ അടുത്താ അവരുടെ താമസം ''. പാറുവിന്‍റെ മരുമകന് അച്ഛനമ്മമാരെ പരിചയപ്പെടുത്തി.\n'' വരുന്ന കാര്യത്തിന് വിവരം കൊടുത്തിട്ടുണ്ടോടി '' പാറു മകളോട് ചോദിച്ചു.\n''പെണ്‍കുട്ടിടെ വീട്ടിലേക്ക് പോവുമ്പൊ മകളും മരുമകനും അവന്‍റെ അമ്മയും കൂടെ വരും '' പാറു പറഞ്ഞു '' നല്ലൊരു കാര്യത്തിന് പോവുമ്പൊ മൂന്നാള് ആയിട്ട് പോവന് പാടില്ല. പിന്നെ കെട്ട്യോന് ചത്ത ഞാനും വേണ്ടാ ''.\n'' നീയില്ലെങ്കില് ശരിയാവ്വോ ''ഇന്ദിരയ്ക്ക് ആശങ്കയായി.\n'' എന്താ ശരിയാവാതെ. സമാധാനായിട്ട് പോയി വരിന് ''.\n'' തമ്പുരാട്ടിക്ക് കുടിക്കാന് കരിക്ക് ഇട്ടു തരട്ടെ. ചായീം കാപ്പീം ഒന്നും പറ്റില്ലല്ലോ ''.\n'' എന്താ പറ്റാണ്ടെ ''.\n'' എന്നാലും ഞങ്ങളുടെ അടുത്തിന്ന് ''.\n'' തൊണ്ടേന്ന് ഇറങ്ങാണ്ടെ വര്വോ. എന്നാല് ഒന്ന് കാണണോലോ '' ഒന്ന് നിര്‍ത്തി ഇന്ദിര തുടര്‍ന്നു '' ഉള്ളോനും ഇല്യാത്തോനും എന്ന് രണ്ട് വിധം ആള്‍ക്കാരേ ഭൂമീല് ഉള്ളു. അത് എനിക്ക് നല്ലോണം നിശ്ചയം ഉണ്ട് ''.\nഎല്ലാ മുഖങ്ങളിലും സന്തോഷം നിറഞ്ഞു.\n'' ഇല്ലാത്തോരുക്ക് തമ്മില്‍തമ്മില് ഉള്ളിലൊരു സ്നേഹം ഉണ്ടാവും '' അതുവരെ ഒന്നും പറയതെ നിന്ന മരുമകന്‍റെ അച്ഛന് ഒരു തത്വം പറഞ്ഞു '' വലിയോരക്ക് വെറും കാട്ടിക്കൂട്ടലേ ഉണ്ടാവൂ ''.\nചായ കുടി കഴിഞ്ഞു സംഘം പുറപ്പെട്ടു. പേരക്കുട്ടി മകളുടെ ഒക്കത്ത് കയറിക്കൂടി. ഓട്ടോ പോവുന്നതും നോക്കി പാറു പടിക്കല് നിന്നു.\nPosted by keraladasanunni at 1:51 AM6comments:\nPosted by keraladasanunni at 12:31 AM5comments:


ഈ പോസ്റ്റ് ഒരു മൃതശരീരത്തിനും എതിരല്ല - Boolokam\nHome Health COVID 19 ഈ പോസ്റ്റ് ഒരു മൃതശരീരത്തിനും എതിരല്ല\nഈ പോസ്റ്റ് ഒരു മൃതശരീരത്തിനും എതിരല്ല. ചൈന, ഇറ്റലി, ബ്രിട്ടൻ, അമേരിക്ക, ബ്രസീല്…. കോവിഡ് രോഗികളുടെ എണ്ണത്തിൽ ഇപ്പോൾ മുന്നിൽ ഇന്ത്യയാണ്. കേരളം കോവിഡ് മുക്തമാണോ, അല്ലെന്നു മാത്രമല്ല വളരെ സങ്കീർണ്ണമായ അവസ്ഥയിലുമാണ്. ആരോഗ്യ വകുപ്പ് നിലവിലെ അവസ്ഥ കൈകാര്യം ചെയ്യാൻ കഴിയാത്ത സാഹചര്യത്തിലാണെന്നതാണ് സത്യം .കോവിഡ് പ്രോട്ടോക്കോൾ പ്രകാരം ലോക്ക് ഡൗൺ പാലിച്ച് പരമാവധി നിയന്ത്രണ വിധേയമായിരുന്ന കോവിഡ് രാഷ്ട്രീയ, ഭക്തിക്കച്ചവടവത്തിൻ്റെ മൂർദ്ധന്യത്തിൽ രണ്ടാം വേവെന്നോ സൂപ്പർ സ്പ്രെഡ് എന്നോ പേരിട്ടു വിളിക്കാവുന്ന അവസ്ഥയിലെത്തി. മരണമില്ലാത്ത കോളങ്ങൾ ചാനലിൽ കാണിച്ചതിൽ അഭിമാനിച്ച കേരളീയർ മരണം മൂന്നക്കമെത്തുന്നതും കണ്ടേക്കാമെന്ന പേടിയിലും.\nഅവസാനം വീണ്ടും ലോക്ക്ഡൗൺ… ചുറ്റും മരണസംഖ്യ ഉയരുന്നു, WHO യുടെ കണക്കുകളനുസരിച്ച് ഇന്ന് കണക്കു കൂട്ടുന്നതിലും ഭീകരമായേക്കാം കേരളത്തിൽ.എന്നിട്ടും ന്യായീകരണമാണ്. മരണം, പൊതുദർശനം, ഇളവുകൾ. നിങ്ങൾക്കറിയാമോ നിങ്ങളൊക്കെ ഇളവുകളുടെ പരമാവധി സാധ്യതകളുപയോഗിച്ച് ഈ അവസ്ഥയെത്തിച്ചപ്പോൾ ഇവിടെ ഇങ്ങനെയും കുറേ പേരുണ്ടെന്ന്.\nവളരെ മോശം അവസ്ഥയിലും മാസം തോറുമുള്ള ചെക്കപ്പ് വേണ്ടെന്നു വച്ച് മരണത്തിലേക്കടുക്കുന്ന ക്യാൻസർ രോഗികളെ, വെയിൽ വന്നാൽ ,മഴ ചാറിയാൽ തളർന്നു പോകുന്ന ഭിന്നശേഷിക്കാരായ ഒരുപാട് ജന്മങ്ങളെ, സ്വന്തം രക്തബന്ധത്തിലുള്ളവരെ അവസാന നോക്കു പോലും ഒന്നു കാണാൻ പുറത്തിറങ്ങാത്ത വയോജനങ്ങളെ, നാലു ചുവരുകൾക്കുള്ളിലെ മൊബൈൽ സ്ക്രീനിലേക്ക് ചുരുങ്ങിപ്പോയ കുഞ്ഞുങ്ങളെ …ഓക്സിജൻ ഉണ്ടായിട്ടും ശ്വാസം മുട്ടുന്നുണ്ടിവർ.അവർക്കൊക്കെ ഒരു പ്രതീക്ഷയുണ്ട്, ഇന്നല്ലെങ്കിൽ നാളെ പുറത്തിറങ്ങാമെന്ന്. അതിനെയാണ് നിങ്ങൾ തുരങ്കം വെക്കുന്നത്.\nഓരോ മനുഷ്യനും അവൻ്റെ ഹൃദയത്തോടടുപ്പമുള്ള എന്തും ഒഴിവാക്കാൻ പറ്റാത്തവ തന്നെയാണ്.അത് വിവാഹമായാലും മൃതശരീരമായാലും. കൊറോണ മൂർധന്യത്തിലെ ആൾക്കൂട്ടങ്ങളെ ന്യായീകരിച്ച് കുഴയുന്നവരോട് ഒരു ചോദ്യം മാത്രം. നിയമങ്ങൾ പാലിക്കാനാണെന്നു വിശ്വസിച്ച് വീട്ടിലിരിക്കുന്നവരും മറ്റൊരാളുടെ മരണത്തിന് സ്വയം കാരണമാകരുതെന്നു കരുതുന്നവരും വെറും മണ്ടന്മാരാണെന്നാണോ നിങ്ങൾ കരുതുന്നത് ?ഉത്തരം അതെയെന്നാണെങ്കിൽ മാറിച്ചിന്തിക്കേണ്ട. നിങ്ങളുടെ വടക്കുനോക്കിയിരിപ്പ് തുടരുക.\nPrevious articleഅനിയത്തി പ്രാവിലെ ചോക്ലേറ്റ് ലുക്കിൽ നിന്നും മാറി ചാക്കോച്ചനിപ്പോൾ അസാധ്യ നടനാണ്\nNext articleസ്ത്രീയ്ക്കു കിടപ്പറ സുഖം ഇതാണ്


“അനാർക്കലി” സിനിമയിലൂടെ മലയാളികളുടെ മനസ്സിൽ കയറിയ നായിക 💕 ന്യൂ ലുക്കിൽ ഞെട്ടിച്ച് താരം 😍🔥 – Mappila Media\nഒരൊറ്റ സിനിമയിലെ അഭിനയത്തിലൂടെ മലയാളികളുടെ ഒന്നടങ്കം ഇഷ്ടം നെഞ്ചിൽ ഏറ്റുവാങ്ങിയ താരമാണ് പ്രിയൽ ഗോർ. അനാർക്കലി എന്ന ഒരൊറ്റ സിനിമയിൽ മാത്രമാണ് മലയാളികൾക്കിടയിൽ താരം പ്രത്യക്ഷപ്പെട്ടത്. 2015 ൽ പൃഥ്വിരാജ്, ബിജുമേനോൻ മിയ ജോർജ് തുടങ്ങിയവർ പ്രധാന വേഷത്തിലെത്തിയ സൂപ്പർ ഹിറ്റ് റൊമാന്റിക് ത്രില്ലർ മൂവിയാണ് അനാർക്കലി.\nപ്രേക്ഷകർക്ക് സുപരിചിതയായ അഭിനയത്രികൾ ആവാൻ ഒരുപാട് സിനിമകളിൽ അഭിനയിക്കണമെന്നില്ല എന്ന് ആ ഒരു സിനിമയിലൂടെ തന്നെ താരത്തിന് തെളിയിക്കാൻ കഴിഞ്ഞു. മികച്ച അഭിനയം കൊണ്ടും അതിനോട് കിടപിടിക്കുന്ന സൗന്ദര്യം കൊണ്ടും പ്രേക്ഷകരെ പിടിച്ചു നിർത്താൻ താരത്തിനു സാധിച്ചു എന്ന് നിസംശയം പറയാം.\nമറ്റുഭാഷകളിൽ താരം ഒരുപാട് സിനിമകളിൽ അഭിനയിച്ചിട്ടുണ്ടെങ്കിലും മലയാളികളിൽ പ്രശസ്തയാവാൻ ഈ ഒരൊറ്റ ചിത്രം മാത്രം മതിയായിരുന്നു. 2010 മുതൽ താരം അഭിനയ ലോകത്ത് സജീവമാണ്. ജസ്റ്റ് യു ആൻഡ് മി എന്ന പഞ്ചാബി സിനിമയിലൂടെയാണ് താരം പ്രൊഫഷണൽ ആയി അഭിനയം തുടങ്ങുന്നത്. താരം ഇതുവരെ പഞ്ചാബി തെലുഗ് മലയാളം എന്നീ ഭാഷകളിൽ അഭിനയിച്ചിട്ടുണ്ട്.\nസിനിമാ മേഖലയിൽ മാത്രമല്ല ടെലിവിഷൻ മേഖലകളിലും സീരിയലുകളിലും താരം സജീവ സാന്നിധ്യമാണ്. ഒരുപാട് ഭാഷയിൽ അഭിനയിച്ചത് കൊണ്ടും തന്നിലൂടെ കടന്നുപോയ കഥാപാത്രങ്ങളെ ഓരോന്നും മനസ്സു പ്രേക്ഷക മനസ്സിൽ ആഴത്തിൽ പതിപ്പിക്കാൻ താരത്തിന് സാധിച്ചത് കൊണ്ടും താരത്തിന് ആരാധകർ ഏറെയാണ്. അഭിനയ മികവ് മാത്രമാണ് താരത്തിന്റെ പ്രശസ്തിക്ക് പിന്നിൽ എന്നു പറയാൻ കഴിയില്ല\nആബാലവൃദ്ധം ജനങ്ങളെ താരത്തിന്റെ ആരാധകരായി നിലനിർത്തുന്നതിൽ താരത്തിന്റെ മോഹിപ്പിക്കുന്ന സൗന്ദര്യവും വലിയ പങ്കു വഹിക്കുന്നുണ്ട്. താരം സമൂഹ മാധ്യമങ്ങളിൽ സജീവമാണ്. തന്റെ ഇഷ്ട ഫോട്ടോകളും വീഡിയോകളും സിനിമാ വിശേഷങ്ങളും മറ്റും താരം ആരാധകർക്ക് വേണ്ടി സമൂഹ മാധ്യമങ്ങളിലൂടെ നിരന്തരം പങ്കുവയ്ക്കാറുണ്ട്. ഇൻസ്റ്റാഗ്രാമിൽ മാത്രം നാല് ലക്ഷത്തിനടുത്ത് ആരാധകർ താരത്തെ ഫോളോ ചെയ്യുന്നുണ്ട്.\nശാലീന സുന്ദരിയായി സാരിയിലും ശരീര സൗന്ദര്യം പ്രകടിപ്പിക്കുന്ന ബോൾഡ് ഡ്രെസ്സുകളിലും താരം ഫോട്ടോകൾ അപ്ലോഡ് ചെയ്യാറുണ്ട്. പൊതുവേ ഹോട്ട് ആൻഡ് ബോൾഡ് വേഷത്തിൽ ആണ് പ്രത്യക്ഷപ്പെടുന്നത്. അതുകൊണ്ടുതന്നെ താരത്തിന്റെ പോസ്റ്റുകൾ എന്നും വൈറലാണ്. എന്തായാലും എപ്പോൾ താരം ഫോട്ടോകൾ പങ്കുവെച്ചാലും ആരാധകർ ഏറ്റെടുക്കാറുണ്ട്.\nഏറ്റവും അവസാനമായി താരം ഇൻസ്റ്റാഗ്രാമിൽ അപ്‌ലോഡ് ചെയ്തിരിക്കുന്നത് ഹോട്ട് ആൻഡ് ബോൾഡ് ലുക്കിൽ ഉള്ള ഫോട്ടോകളാണ്. ഇപ്പോൾ കടലിൽ നിന്നുള്ള ഫോട്ടോകളാണ് അപ്‌ലോഡ് ചെയ്തിരിക്കുന്നത്. മികച്ച അഭിപ്രായങ്ങളാണ് താരത്തിന് ആരാധകർ നൽകുന്നത്. വളരെ പെട്ടെന്നാണ് ആരാധകർ ഫോട്ടോകൾ ഏറ്റെടുത്തത് മികച്ച പ്രതികരണങ്ങൾ അറിയിക്കുകയും ചെയ്യുന്നുണ്ട്.


കെഎസ്എഫ്ഇ പ്രവാസി ചിട്ടി നാലു മാസം കൊണ്ടു 5.23 കോടി രൂപയുടെ ബിസിനസ് കൈവരിച്ചതായി കെഎസ്എഫ്ഇ; പ്രവാസി ചിട്ടി വൈകാതെതന്നെ ആഗോളതലത്തിലേക്കും വ്യാപിപ്പിക്കും - Live Newage\nകെഎസ്എഫ്ഇ പ്രവാസി ചിട്ടി നാലു മാസം കൊണ്ടു 5.23 കോടി രൂപയുടെ ബിസിനസ് കൈവരിച്ചതായി കെഎസ്എഫ്ഇ; പ്രവാസി ചിട്ടി വൈകാതെതന്നെ ആഗോളതലത്തിലേക്കും വ്യാപിപ്പിക്കും\nന്യൂഏജ് ന്യൂസ്, ദുബായ്: കഴിഞ്ഞവർഷം നവംബർ 23ന് ലേലം ആരംഭിച്ച കെഎസ്എഫ്ഇ പ്രവാസി ചിട്ടി നാലു മാസം കൊണ്ടു 5.23 കോടി രൂപയുടെ പ്രതിമാസ ചിട്ടി ബിസിനസ് കൈവരിച്ചതായി അധികൃതര് അറിയിച്ചു. ഒരു കെഎസ്എഫ്ഇ ശാഖ ശരാശരി മൂന്നോ നാലോ വർഷങ്ങൾ കൊണ്ട് കൈവരിക്കുന്ന നേട്ടമാണ് പ്രവാസി ചിട്ടി നാലു മാസങ്ങൾ കൊണ്ട് യുഎഇയിൽ നിന്നു നേടിയത്. യുഎഇക്ക് പുറമെ, ഒമാൻ, ബഹ്‌റൈൻ, കുവൈത്ത് എന്നീ രാജ്യങ്ങളിൽ നിന്നുള്ള മലയാളികൾക്കും പ്രവാസി ചിട്ടിയിൽ ചേരുവാൻ കഴിയും. വൈകാതെ തന്നെ ആഗോളമലയാളികൾക്ക് ലഭ്യമാക്കുന്നതിനുള്ള നടപടികളുമായി കെഎസ്എഫ്ഇ മുന്നോട്ട് പോകും. പ്രവാസികൾക്ക് സൗജന്യ ഇൻഷുറൻസ് പരിരക്ഷ, പൂർണമായും ഓൺലൈനിൽ ഉള്ള പ്രവർത്തനം, 24 മണിക്കൂറും പ്രവർത്തനസജ്ജമായ കോൾസെന്റർ എന്നിവ പ്രവാസി ചിട്ടിയെ വ്യത്യസ്ഥമാക്കുന്നതായും അധികൃതര് പറഞ്ഞു.


school reopen guidelines, 21 മുതല് സ്‌കൂളുകള് വൈകീട്ടുവരെ; മുഴുവന് കുട്ടികളും സ്‌കൂളിലെത്തണം - kerala schools to reopen in full capacity from february 21 - Samayam Malayalam\nkerala schools to reopen in full capacity from february 21\n21 മുതല് സ്‌കൂളുകള് വൈകീട്ടുവരെ; മുഴുവന് കുട്ടികളും സ്‌കൂളിലെത്തണം\nAuthored by Samayam Desk | Samayam Malayalam | Updated: Feb 13, 2022, 11:53 AM\nഫെബ്രുവരി, മാര്‍ച്ച് മാസങ്ങളിലെ പൊതു അവധി ദിനങ്ങള് ഒഴികെയുള്ള എല്ലാ ശനിയാഴ്ചയും സ്‌കൂളുകള്‍ക്ക് പൂര്‍ണ്ണമായും പ്രവര്‍ത്തിദിനമായിരിക്കുമെന്നും വിദ്യാഭ്യാസ മന്ത്രി വി ശിവൻകുട്ടി\nഫെബ്രുവരി 21 മുതല് സ്‌കൂളുകള് വൈകീട്ടുവരെ\nമുഴുവന് കുട്ടികളും സ്‌കൂളിലെത്തണം\nശനിയാഴ്ചയും പ്രവൃത്തി ദിവസം\nതിരുവനന്തപുരം: കൊവിഡ് വ്യാപനം കുറഞ്ഞതോടെ സംസ്ഥാനത്തെ സ്കൂളുകൾ സാധാരണ നിലയിലേക്ക്. ഒന്നുമുതല് ഒമ്പതുവരെയുള്ള ക്ലാസുകള് തിങ്കളാഴ്ച പുനരാരംഭിക്കും. രാവിലെ മുതല് ഉച്ചവരെ ബാച്ചടിസ്ഥാനത്തിലാകും ക്ലാസ്. ഫെബ്രുവരി 21 മുതൽ ക്ലാസുകൾ പൂർണതോതിൽ തുറക്കും. മുഴുവൻ കുട്ടികളും സ്‌കൂളിലെത്തണം. അന്ന് മുതൽ രാവിലെ മുതൽ വൈകിട്ട് വരെ ക്ലാസുകൾ ഉണ്ടായിരിക്കും. പ്രീ പ്രൈമറി ക്ലാസുകൾ ഉച്ചവരെ മാത്രമായിരിക്കുമെന്നും വിദ്യാഭ്യാസ മന്ത്രി വി ശിവൻകുട്ടി അറിയിച്ചു.\nഫെബ്രുവരി, മാര്‍ച്ച് മാസങ്ങളിലെ പൊതു അവധി ദിനങ്ങള് ഒഴികെയുള്ള എല്ലാ ശനിയാഴ്ചയും സ്‌കൂളുകള്‍ക്ക് പൂര്‍ണ്ണമായും പ്രവര്‍ത്തിദിനമായിരിക്കുമെന്നും മന്ത്രി അറിയിച്ചു. പാഠഭാഗങ്ങൾ തീർക്കാൻ വേണ്ടിയാണ് ഇത്തരത്തിൽ ക്ലാസ് ക്രമീകരിക്കുന്നത്. 10, 12 ക്ലാസുകളിലെ പാഠഭാഗങ്ങൾ ഫെബ്രുവരി 28നകം പൂർത്തീകരിക്കുന്നതിനുള്ള പ്രവർത്തനങ്ങൾ നടത്തണം, തുടർന്ന് റിവിഷൻ ആരംഭിക്കണമെന്നും മന്ത്രി പറഞ്ഞു.\nAlso Read : 'അവസാനിച്ചിട്ടില്ല'; കൊവിഡ് വകഭേദങ്ങള് ഇനിയും വരാം; മുന്നറിയിപ്പുമായി ലോകാരോഗ്യ സംഘടന\nപ്രീ-പ്രൈമറി വിഭാഗം കുട്ടികൾക്ക് തിങ്കൾ മുതൽ വെള്ളിവരെ മാത്രമാകും ക്ലാസ്. ഒന്നു മുതൽ ഒൻപതാം ക്ലാസ് വരെ വാർഷിക പരീക്ഷ ഉണ്ടാകും. എസ്എസ്എൽസി, പ്ലസ്ടു, വിഎച്ച്എസ്‌സി മോഡൽ പരീക്ഷ മാർച്ച് 16 മുതൽ ആരംഭിക്കും. പാഠഭാഗങ്ങൾ തീർക്കാൻ അധിക ക്ലാസുകൾ എടുക്കാം. ഇക്കാര്യത്തിൽ പ്രധാനാധ്യാപകർക്ക് തീരുമാനമെടുക്കാമെന്നും മന്ത്രി വ്യക്തമാക്കി.\nഎസ് എസ് എല് സി, പ്ലസ്ടു പരീക്ഷയുമായി ബന്ധപ്പെട്ട് ഓരോ അധ്യാപകനും ഓരോ വിഷയത്തിന്‍റെയും പ്ലാന് തയ്യാറാക്കി എത്ര ശതമാനം പാഠഭാഗങ്ങള് പൂര്‍ത്തീകരിച്ചു എന്നതു സംബന്ധിച്ച റിപ്പോര്‍ട്ട് നൽകണം. എല്ലാ ശനിയാഴ്ചകളിലും സ്‌കൂള്‍തല എസ് ആര് ജി ചേര്‍ന്ന് പാഠഭാഗങ്ങളുടെ പൂര്‍ത്തീകരണം സംബന്ധിച്ച് ചര്‍ച്ച ചെയ്യുകയും കുട്ടികളുടെ പഠനനേട്ടം ഉറപ്പു വരുത്തുന്നതിന് അനുയോജ്യമായ മാര്‍ഗ്ഗങ്ങള് അവലംബിക്കേണ്ടതുമാണ്.\nAlso Read : ആര് ഭരിക്കണം? ഗോവയും ഉത്തരാഖണ്ഡും നാളെ വിധിയെഴുതും; യുപിയിൽ രണ്ടാംഘട്ടം\nപൊതുപരീക്ഷയ്ക്ക് തയ്യാറെടുക്കുന്ന കുട്ടികള്‍ക്ക് വേണ്ട പഠനപിന്തുണാ പ്രവര്‍ത്തനങ്ങള് അതത് സ്‌കൂള് തലത്തില് ആവിഷ്‌കരിച്ച് നടപ്പിലാക്കണം. പഠനത്തില് പിന്നോക്കം നില്‍ക്കുന്ന കുട്ടികള്‍ക്കായി പ്രത്യേക കര്‍മ്മപദ്ധതി അതത് സ്‌കൂള് തലത്തില് തയ്യാറാക്കി കുട്ടികളെ പരീക്ഷയ്ക്ക് തയ്യാറാക്കേണ്ടതാണ്. ഡിജിറ്റല്/ഓണ്‍ലൈന് ക്ലാസുകളും പിന്തുണാ പ്രവര്‍ത്തനങ്ങളും ആവശ്യാനുസരണം തുടരുന്നതാണ്. അതിനനുസൃതമായ സമ്മിശ്രരീതിശാസ്ത്രം അധ്യാപകര് അവലംബിക്കേണ്ടതാണെന്നും വിദ്യാഭ്യാസ വകുപ്പ് വ്യക്തമാക്കി.\nറെയിൽവേ റിക്രൂട്മെന്റിന്റെ തിരുവനന്തപുരം ബോർഡ് അടച്ചു പൂട്ടുന്നുവോ\nആര്‍ട്ടിക്കിള് ഷോസംസ്ഥാനത്ത് കുട്ടികളുടെ വാക്സിനേഷൻ 75 ശതമാനം; രണ്ടാം ഡോസ് നൽകിയത് 15% പേർക്ക്\nWeb Title : kerala schools to reopen in full capacity from february 21


സ്ളേറ്റ്: July 2012\nഅല്‍ഗസാസ്. ടാര് റോഡെന്ന ഒറ്റ ഞരമ്പിലൂടെ സൗദി നാഗരിക ജീവിതവുമായി ബന്ധംസ്ഥാപിച്ച് ജീവസന്ധാരണം നടത്തുന്ന ആയിരക്കണക്കിന് മരുഭൂ ഗ്രാമങ്ങളിലൊന്ന്. നോക്കത്തൊ ദൂരത്തോളം പരന്നുകിടക്കുന്ന മരുഭൂമികള്‍ക്കിടയില് കൂണുകള് പൊടിഞ്ഞതു പോലെ കുമ്മായംപൂശിയ എടുപ്പുകള്. കുറെ വീടുകളും അനുബന്ധ സൗകര്യങ്ങളും ചേര്‍ന്ന ആ ജനവാസകേന്ദ്രമാണ് അല്‍ഗസാസിന്‍െറ ഹൃദയം. അല്‍സാഹിലിയെന്ന ബദൂവിയന് ഗോത്രക്കാരായ 15 കുടുംബങ്ങളാണവിടെ താമസം. പിന്നെ ഒരു പള്ളിയും സ്കൂളും. ഗ്രാമത്തിലെ ഉയരംകൂടിയ എടുപ്പുകളാണ് ഇവ രണ്ടും. ഗ്രാമത്തലവനായ അമീര് ഖാലിം അല്‍സാഹിലിയുടെ വീടിനുപോലും അത്ര ഉയരമില്ല.\nഎന്നാല്, അല്‍ഗസാസിലത്തെുന്ന ഒരാളെ ഇതൊന്നുമായിരിക്കില്ല ആദ്യകാഴ്ചയില് സ്വാഗതംചെയ്യുക. ഗ്രാമത്തിന്‍െറ ഒത്ത നടുക്ക് അയാളുണ്ടാവും. പത്തനംതിട്ട ജില്ലയിലെ പുല്ലാട്ടുകാരന് മാത്യു വര്‍ഗീസ്. അന്നാട്ടിലെ ഏക പരദേശി. പച്ചപ്പുനിറഞ്ഞ തന്‍െറ ജന്മനാടിനേക്കാള് ഈ വരണ്ട ഗ്രാമത്തെ സ്നേഹിക്കുന്നവന്. ഒരു വ്യാഴവട്ടംമുമ്പ് തല മുതിര്‍ന്ന നാട്ടുപൗരന് മുഹമ്മദ് റാശിദിന്‍െറ ഹൗസ് ഡ്രൈവര് ജോലിക്ക് റിയാദില് വിമാനമിറങ്ങി 135 കിലോമീറ്റര് വടക്കുപടിഞ്ഞാറേക്ക് യാത്രചെയ്ത് ഇവിടെയത്തെിയവന്. പള്ളിയും പള്ളിക്കൂടവും കഴിഞ്ഞാല് ഗ്രാമത്തിലെ പ്രധാനപ്പെട്ട മറ്റൊരു പൊതുസ്ഥാപനം അയാള് നടത്തുന്ന ബഖാലയാണ്. മക്കള് വലുതായി വാഹനമോടിക്കാന് ആളു വേണ്ടാതായപ്പോള് കഫീലിന്‍െറ ഉദാര മനസ്കതയുടെ സമ്മാനം. വളയം പിടിച്ച കൈകളില് ഒരു നാടിന്‍െറ സമസ്താവശ്യങ്ങള്‍ക്കുമായുള്ള വ്യാപാര സ്ഥാപനത്തിന്‍െറ കടിഞ്ഞാണ്. കുടിവെള്ളം വേണമെങ്കില് പോലും മാത്യു കൊടുക്കണം എന്ന അവസ്ഥയില് കട പെട്ടെന്ന് പച്ച പിടിച്ചു. അല്‍ഗസാസിന്‍െറ ഹൈപര്‍മാര്‍ക്കറ്റെന്നു വിളിച്ചാലും തെറ്റില്ളെന്ന അവസ്ഥയിലത്തെി.\n12 വര്‍ഷത്തിനിടെ ആകെ നാലുതവണ മാത്രമാണ് നാട്ടില് പോകാനായത്. സഹധര്‍മ്മിണി അച്ചാമ്മയും മക്കളായ ബ്ളസിയും ബിന്‍സിയും ബെക്സിയും അവിടെ തനിച്ചാണ്. ബി.എസ്സി നഴ്സിങ്ങുകാരിയായ ബ്ളസിയുടെയും ജനറല് നഴ്സിങ്ങുകാരിയായ ബിന്‍സിയുടെയും പഠനത്തിനാവശ്യമായ പണം കണ്ടത്തെലായിരുന്നു ആദ്യലക്ഷ്യം. പഠനംകഴിഞ്ഞപ്പോള് അവരുടെ വിവാഹമായി അടുത്തലക്ഷ്യം. എന്നാല്, നാട്ടിലേക്കുള്ള യാത്രകള്‍ക്കിടയിലെ ഇടവേളകള് ദീര്‍ഘിക്കാന് ഇവ മാത്രമായിരുന്നില്ല കാരണം. ഉപ്പുമുതല് കുടിനീര് വരെ അല്‍ഗസാസിലെ ജനജീവിതത്തിനാവശ്യമായതെല്ലാം പ്രദാനംചെയ്യുന്ന ‘ഹൈപര് മാര്‍ക്കറ്റ്’ കുറച്ചുനാളത്തേക്കെങ്കിലും അടച്ചിട്ടുപോകാനുള്ള വിമ്മിട്ടംതന്നെ കാരണം.\nഗ്രാമവാസികള്‍ക്ക് കൂടപ്പിറപ്പിനെ പോലെയാണ് മാത്യു. അവര് സ്നേഹപൂര്‍വം വിളിക്കുന്ന പേര് ഇബ്രാഹിമെന്നാണ്. അല്‍ഗസാസുകാരായ അവരില് പെട്ടവനല്ല താനെന്ന് മാത്യുവിനോ അന്യദേശിയും മറ്റൊരു മതവിശ്വാസിയുമാണ് മാത്യുവെന്ന് അവര്‍ക്കോ തോന്നലുകളില്ല. കുരുത്തക്കേട് കാട്ടുന്ന അന്നാട്ടിലെ കുട്ടികളെ തല്ലാനും ശാസിക്കാനും വരെ അവിടത്തെ ‘ബാബ’മാര് മാത്യുവിന് സ്വാതന്ത്ര്യംകൊടുത്തു. വെള്ളിയാഴ്ചകളില് അവരോടൊപ്പം പള്ളിയില് പോകും. റമദാനില് വ്രതമനുഷ്ഠിക്കും.\nഇതിനിടയില് കടയിലേക്കാവശ്യമായ സാധനങ്ങളെടുക്കാന് 35 കിലോമീറ്ററകലെയുള്ള ദുര്‍മ പട്ടണത്തിലേക്ക് പോകുമ്പോള് മാത്രമാണ് മലയാളിയാകുന്നത്. അവിടെ കാണാന് കിട്ടുന്ന മലയാളികളോട് കൊതിതീരെ മലയാളത്തില് സംസാരിക്കും. കൂടെ മലയാളപത്രവും വാങ്ങി അല്‍ഗസാസിലേക്ക് തിരിക്കും. പിന്നെ പത്രവാര്‍ത്തകളോടാണ് മാതൃഭാഷയിലുള്ള സല്ലാപം. സൗദിയിലത്തെിയ കാലം മുതലുള്ള ശീലമാണ്. ഇതിനിടയില് നാട്ടിലേക്കുള്ള യാത്രയുടെ ഇടവേള അല്‍പം നീണ്ടുപോയിരുന്നു. നാലുവര്‍ഷം. അല്‍ഗസാസിലെ ഏക പരദേശിയെ കുറിച്ച് അക്കാലത്താണ് ‘ഗള്‍ഫ് മാധ്യമ’ത്തില് വാര്‍ത്ത വരുന്നത്. വാര്‍ത്ത കണ്ട് സൗദിയിലുള്ള ബന്ധുക്കളും നാട്ടുകാരും ഫോണിലും നേരിലും തേടിയത്തെി. നാട്ടില് പോകാന് നിര്‍ബന്ധിതനായി. ഒരു വര്‍ഷം മുമ്പ് പോയി ഒരു മാസം നിന്നു തിരിച്ചുപോന്നു. മൂന്നുമാസം മുമ്പ് ജ്യേഷ്ഠന് മരിച്ചപ്പോള് 15 ദിവസത്തേക്ക് ഒന്നുകൂടി പോയി.\nകുട്ടികളുടെ വിവാഹം നടത്തണം. എട്ടാം ക്ളാസുകാരിയായ ഇളയ കുട്ടിയുടെ പഠനം. പണമാവശ്യമാണ്. അല്‍ഗസാസുകാര് അനുവദിക്കുന്ന കാലത്തോളം ഈ ഗ്രാമത്തില്‍തന്നെ പിടിച്ചുനില്‍ക്കണം. കടക്ക് മുനിസിപ്പാലിറ്റി ലൈസന്‍സ് കിട്ടിയത് അഞ്ചുമാസം മുമ്പാണ്. കുറച്ചുകൂടി വിശാലതയുള്ള കെട്ടിടത്തിലേക്ക് മാറ്റി വിപുലീകരിച്ചു.\nവരാന് പോകുന്നത് റമദാന് കാലമാണ്. പ്രത്യേകിച്ച് ആഘോഷങ്ങളൊന്നുമില്ലാത്ത ഗ്രാമത്തിന്‍െറ ഏക ഉത്സവകാലം റമദാനാണ്. റമദാനിലെ ഇഫ്താര് വിരുന്നുകളില് ഈ 15 വീടുകളിലെയും വിശേഷപ്പെട്ട അതിഥിയാവും താനിനിയെന്ന്, കഴിഞ്ഞുപോയ വിരുന്നുകാലങ്ങളില് രുചിച്ച അല്‍ഗസാസിന്‍െറ സ്നേഹവാത്സല്യങ്ങളുടെ ഓര്‍മകളില് നിറഞ്ഞ് മാത്യു പറഞ്ഞുതുടങ്ങുന്നു.\nറമദാനിലെ ഓരോ ബാങ്കൊലിക്കും ഒരു പ്രത്യേക മധുരമാണ്. പള്ളിയില്‍നിന്ന് ഓരോതവണ ദൈവത്തിന്‍െറ മഹത്വമുദ്ഘോഷിച്ച് വിളിയുയരുമ്പോഴും അതില് ശ്രദ്ധയൂന്നാന് കഴിയുന്നത് റമദാന് കാലത്താണ്. നിശ്ശബ്ദതയുടെ മഹാ ഇടവേളകള്‍ക്കിടയില് ഗ്രാമത്തിലുയര്‍ന്നു കേള്‍ക്കുന്ന ഏക ശബ്ദമാണ് ദൈവാരാധനയിലേക്കുള്ള ആ വിളി. റമദാനില് മഗ്രിബിന്‍െറ ബാങ്കിനാണ് മാധുര്യം കൂടുതല്.\nഅല്‍ഗസാസിന്‍െറ നാലുംകൂടിയ കവലയില്‍നിന്ന് ഒന്ന് വട്ടംകറങ്ങിയാല് കാണുന്നത്ര വീടുകളിലൊന്നിലാവും അന്നത്തെ സായാഹ്ന വിരുന്ന്. ആകെ 15 കുടുംബങ്ങള്, 15 വീടുകള്. റമദാന് ചന്ദ്രികയുടെ വൃദ്ധിക്ഷയങ്ങള്‍ക്കിടയില് ഒരു വീട്ടില് രണ്ടുതവണ ഇഫ്താര് വിരുന്നിന്‍െറ സുപ്ര നിവര്‍ന്നു മടങ്ങും. ആദ്യ ദിവസത്തെ ഇഫ്ത്താര് വിരുന്ന് അമീറിന്‍െറ വീട്ടിലാണ്. പെരുന്നാളിന്‍െറ തലേ ദിവസത്തെ ഇഫ്താറും അവിടെയായിരിക്കും. ഊഴമിട്ട് ഓരോ വീട്ടിലെയും വിരുന്നുകളില് ഗ്രാമവാസികള് എല്ലാവരും ഒന്നിച്ചു പങ്കെടുക്കും.\nമുതിര്‍ന്ന ആണുങ്ങളെല്ലാം കൂടി ഒരു അറുപത് അറുപത്തഞ്ച് പേരുണ്ടാവും. 150ഓളമാണ് ഗ്രാമത്തിലെ മൊത്തം ജനസംഖ്യ. ആണുങ്ങളെല്ലാം വിരുന്നു നടക്കുന്ന വീട്ടിലെ മജ്ലിസില് വട്ടം കൂടിയിരിക്കും. അവരിലൊരാളായി അനറബിയായ ഞാനും. വിശേഷപ്പെട്ട ഒരു അതിഥിയെ പോലെ അവര് എന്നെ ഊട്ടും. 12 വര്‍ഷത്തെ റമദാന് അനുഭവങ്ങളില് ഒരു മാറ്റവും ഇടമുറിയലും ഉണ്ടായിട്ടില്ല. ഏതെങ്കിലും വീട്ടിലെ ഇഫ്താറിനത്തൊനായില്ളെങ്കില് ആ വീട്ടുകാരന് പിണങ്ങും. ഉറ്റവരുടെ പിണക്കം താല്‍ക്കാലികമാണെങ്കിലും അതുപോലും സഹിക്കാനാവില്ല. അതിനാല് മസ്ജിദില്‍നിന്ന് മഗ്രിബ് ബാങ്കൊലി കേള്‍ക്കുന്നതിന് മുമ്പുതന്നെ വിരുന്ന് നടക്കുന്ന വീട്ടില് ആര്‍ക്കും മുമ്പേ ഹാജരാവും. വിഭവ സമൃദ്ധമാണ് നോമ്പുതുറ. ഖഹ്വ, തമര്, ഷോര്‍ബ, കഫ്സ, ബുര്‍തുഗാല്, തുഫ, സമാം, അസീറാത്ത്, സമൂസ, ലബന്... അങ്ങനെ പോകുന്നു വിഭവങ്ങളുടെ നീണ്ടനിര.\nവിശ്വാസികളുടെ ആഘോഷമായ റമദാന് ആ ബദൂവിയന് ഗ്രാമത്തിനും ഉത്സവകാലമാണ്. ഗ്രാമവാസികളുടെ എല്ലാ ആഘോഷവും റമദാനില് കേന്ദ്രീകരിക്കും. അകലെയുള്ള റിയാദ് നഗരത്തിലൊക്കെ പോയി ആഘോഷപൂര്‍വം ഷോപ്പിങ്ങ് നടത്തും. റമദാന് തുടങ്ങുമ്പോള് എന്‍െറ ‘ഹൈപര്‍മാര്‍ക്കറ്റ്’ ഇവിടെയുള്ളതായി പോലും അവര് നടിക്കില്ല. റിയാദില്‍നിന്നും മറ്റുമായി അവര് കൊണ്ടുവരുന്ന സാധനങ്ങള് 10 ദിവസം കഴിയുമ്പോള് തീരുമെന്ന് അറിയാഞ്ഞിട്ടല്ല. സാധനങ്ങള് തീര്‍ന്നുതുടങ്ങുമ്പോള് അവര് പതിയെ കടയിലേക്ക് വരാന് തുടങ്ങും. അപ്പോഴേക്കും കൂടുതല് സാധനങ്ങളെടുത്ത് കട സമൃദ്ധമാക്കിയിട്ടുണ്ടാവും ഞാന്. റമദാനിലെ പകലില് ഉച്ച കഴിഞ്ഞാണ് കട തുറക്കുക. മഗ്രിബിന് അര മണിക്കൂര് മുമ്പെ അടക്കും. പിന്നെ വിരുന്നു നടക്കുന്ന വീട്ടിലേക്ക്.\nരാത്രിയില് ഗ്രാമമുണരും. മറ്റുള്ള മാസങ്ങളില് കാണാത്ത ഉണര്‍വാണ് റമദാനില്. മരുഭൂമിയുടെ ശ്മശാന നിശ്ശബ്ദതയാണ് പകലെങ്കില് രാവ് നാഗരികമായ ബഹള നിറവിലേക്കാണ് ഉണരുന്നത്. ജീവിതത്തില് ഇനിയെത്ര റമദാന് കാലങ്ങളുണ്ടായാലും അതെല്ലാം ഈ ഗ്രാമത്തോടൊപ്പമായിരുന്നെങ്കിലെന്ന് ആശിച്ചുപോകുന്നത്ര ഹൃദയം നിറയുന്ന സ്നേഹ വാത്സല്യങ്ങളാണ് അവര് ചൊരിയുന്നത്. അത്രമേല് സ്നേഹിച്ചുപോകുകയാണ് ഞാനും അവരെ.\nഫോട്ടോ: ദില്ലു ഷക്കീബ്\nPosted by Najim Kochukalunk at 5:12 AM


സക്കർബർഗിന്റെ പിടിവാശി വാട്സാപ്പിനെ കുഴിയില് ചാടിക്കുമോ? | Instagram and WhatsApp, Facebook | Manorama News\nസക്കർബർഗിന്റെ പിടിവാശി വാട്സാപ്പിനെ കുഴിയില് ചാടിക്കുമോ?\nമനോരമ ലേഖകൻ August 03, 2019 12:09 PM IST\nവാട്‌സാപ്പിന്റെയും ഇന്‍സ്റ്റഗ്രാമിന്റെയും പേര് മാറ്റി എഴുതാനുള്ള ഫെയ്‌സ്ബുക്കിന്റെ നീക്കത്തെ 'അവിശ്വസനീയ'മെന്നാണ് ചില ടെക് റിപ്പോര്‍ട്ടുകള് വിശേഷിപ്പിക്കുന്നത്. വാട്‌സാപ്പും ഇന്‍സ്റ്റാഗ്രാമും ഫെയ്‌സ്ബുക് വാങ്ങിയ കമ്പനികളാണ്. അവയില് ഉടമയുടെ പേര് എഴുതിവയ്ക്കുന്നതില് എന്താണ് തെറ്റ്? പരിശോധിക്കാം.\nഎന്താണ് ഫെയസ്ബുക് ചെയ്യാനൊരുങ്ങുന്നത്?\nഇപ്പോള് ഇന്‍സ്റ്റാഗ്രാം എന്നു കാണുന്ന ചിലയിടങ്ങളില് ഇന്‍സ്റ്റഗ്രാം ഫ്രം ഫെയ്‌സ്ബുക് ('Instagram from Facebook') എന്നെഴുതിവയ്ക്കാനാണ് കമ്പനി തീരുമാനിച്ചിരിക്കുന്നത്. അതുപോലെ വാട്‌സാപ് ഫ്രം ഫെയ്‌സ്ബുക് എന്നും എഴുതി വയ്ക്കും. ഈ ആപ്പുകളിലേക്ക് ഉപയോക്താക്കള് സൈന് ഇന് ചെയ്യുമ്പോഴും അല്ലെങ്കില് ഗൂഗിള് പ്ലേ സ്റ്റോറിലും ആപ്പിള് ആപ് സ്റ്റോറിലും ഈ ആപ്പുകള് ഡൗണ്‍ലോഡ് ചെയ്യാനെത്തുമ്പോഴും പുതിയ പേരു കാണാന് തുടങ്ങിയേക്കും. ഈ കമ്പനികള് ഫെയ്‌സ്ബുക്കിന്റെതാണ്. അതുകൊണ്ട് പേരെഴുതി വയ്ക്കുന്നതില് എന്താണ് തെറ്റ്?\nഫെയ്‌സ്ബുക് മേധാവി മാര്‍ക്ക് സക്കര്‍ബര്‍ഗിന്റെ കടുംപിടുത്തമാണ് പുതിയ നീക്കത്തിനു പിന്നിലെന്നു റിപ്പോര്‍ട്ടുകളുണ്ട്. വാട്‌സാപ്പിന്റെയും ഇന്‍സ്റ്റാഗ്രാമിന്റെയും വിജയത്തിന് ഫെയ്‌സ്ബുക് നല്‍കിയ പിന്തുണ ഇതുവരെ അംഗീകരിക്കപ്പെട്ടിട്ടില്ല എന്നതാണ് സക്കര്‍ബര്‍ഗിനെ ചൊടിപ്പിക്കുന്നതെന്നു പറയപ്പെടുന്നു. വാട്‌സാപ്, ഇന്‍സ്റ്റാഗ്രാം സേവനങ്ങള് ഫെയ്‌സ്ബുക്കിന്റേതാണെന്നു വ്യക്തമാക്കാനാണ് പുതിയ നീക്കമെന്ന് കമ്പനി വക്താവ് പ്രതികരിച്ചു.\nഎന്നാല് ഈ നീക്കം കണ്ട് ചിരിക്കാനാണ് തോന്നുന്നതെന്ന് ചില ടെക് നരൂപകര് പ്രതികരിക്കുന്നു. കമ്പനിയുടെ 'ബാലനായ' മേധാവിയുടെ തോന്നലാണിതെന്നാണ് അവരുടെ വിലയിരുത്തല്. ഫെയ്‌സ്ബുക് വിവിധ കാരണങ്ങളാല് പ്രശ്‌നങ്ങളിലേക്ക് നീങ്ങിക്കൊണ്ടിരിക്കുകയാണ്. ഈ വിവാദങ്ങളൊന്നും ഇന്നുവരെ വാട്‌സാപ്പിനോ ഇന്‍സ്റ്റാഗ്രാമിനോ ഒട്ടും ഏറ്റിട്ടില്ല. ആ സാഹചര്യത്തില് അവയിലേക്ക് ശ്രദ്ധ ആകര്‍ഷിക്കുന്ന തരം നീക്കമാണ് വാട്‌സാപ്പിന്റെ ഭാഗത്തുനിന്ന് ഇപ്പോള് ഉണ്ടായിരിക്കുന്നതെന്നാണ് അവര് വാദിക്കുന്നത്. ആന്റിട്രസ്റ്റ് അന്വേഷണങ്ങള്, സ്വകാര്യതയുടെ പ്രശ്‌നങ്ങള്, സുരക്ഷാ പ്രശ്‌നങ്ങള്, ഇനിയും കണ്ടെത്തിയേക്കാവുന്ന മണ്ടത്തരങ്ങള് തുടങ്ങി നിരവധി പ്രശ്‌നങ്ങളില് പെട്ട് ഉഴലുകയാണ് ഫെയ്‌സ്ബുക്.\nഅതുകൂടാതെ ഫെയ്‌സ്ബുക്കിന്റേതാണ് വാട്‌സാപും ഇന്‍സ്റ്റാഗ്രാമും എന്നറിയാത്ത വളരെയധികം ഉപയോക്താക്കളും കണ്ടേക്കില്ല. ഇതിനായി ഇത്തരമൊരു നീക്കം വേണ്ടിയിരുന്നില്ല എന്നാണ് ചില നിരീക്ഷകര് പറയുന്നത്. ആപ്പുകള് തമ്മിലുള്ള ബന്ധം തുറന്നു കാട്ടുന്നത് മൂന്ന് ആപ്പുകള്‍ക്കും നിയമപരമായി ഗുണകരമാകില്ലെന്നും അവര് വാദിക്കുന്നു.\nവാട്‌സാപ്പിന്റെയും ഇന്‍സ്റ്റാഗ്രാമിന്റെയും സ്ഥാപകര് കമ്പനി വിറ്റതിനു ശേഷവും ഫെയ്‌സ്ബുക്കിനൊപ്പം ജോലി ചെയ്തിരുന്നു. അവര് കഴിഞ്ഞ വര്‍ഷങ്ങളില് രാജിവച്ചു പുറത്തു പോകുകയായിരുന്നു. ഇത് സക്കര്‍ബര്‍ഗുമായി ഉണ്ടായ ഉരസലുകളെത്തുടര്‍ന്നാണെന്ന് അഭ്യൂഹങ്ങളുണ്ട്. എന്തായാലും താന് കാശുമുടക്കി കൊണ്ടു നടക്കുന്ന കമ്പനികള്‍ക്ക് തന്റെ ബാനര് പതിക്കാന് തന്നെയാണ് സക്കര്‍ബര്‍ഗിന്റെ തീരുമാനം.\nഇതിനിടെ വാട്‌സാപും ഇന്‍സ്റ്റാഗ്രാമുമടക്കം ഫെയ്‌സ്ബുക് നടത്തിയ ഏറ്റെടുക്കലുകളെക്കുറിച്ച് പഠിക്കാന് അമേരിക്ക കമ്മറ്റിയെ നിയമിക്കുകയാണെന്നും വാര്‍ത്തകളുണ്ട്. ഇതൊന്നും ഒരു തരിമ്പും തന്നെ ബാധിക്കില്ലെന്ന ആത്മവിശ്വാസത്തോടെയാണ് 'ബാല കോടീശ്വരന്' നീങ്ങുന്നത്. മൂന്നു ആപ്പുകളും കൂട്ടിയിണക്കാനുള്ള പദ്ധതിയും ഫെയ്‌സ്ബുക്കിനുണ്ട്. ഇതിലൂടെ കൂടുതല് ബിസിനസ് നടത്താനായിരിക്കാം കമ്പനിയുടെ ലക്ഷ്യമെന്നു വാദിക്കുന്നവരും ഉണ്ട്.


പട്ടിയില്ലാത്ത വീട്ടിലെ വാടകക്കാര്\nചൊവ്വ, 08 ഏപ്രിൽ 2014 11:21\nറിട്ടയേര്‍ഡ് ഹെഡ്മാസ്റ്റര് തുളസീധരന് പിള്ളയുടെ വീടാണ് 'വൃന്ദാവനം'. ഭാര്യ രാധികയ്ക്കും മകള് മീരയ്ക്കുമൊപ്പം താമസം. ഗെയ്റ്റില് 'ബിവേയര് ഓഫ് ഡോഗ്‌സ്' എന്നെഴുതിവച്ചിട്ടുണ്ടെങ്കിലും ആ വീട്ടില് ഒരൊറ്റ നായ പോലുമില്ലെന്നതാണ് സത്യം.\n'വൃന്ദാവന'ത്തിന്റെ മുകള്‍നിലയില് നാലു ചെറുപ്പക്കാര് താമസിക്കുന്നുണ്ട്. നേരത്തെ ഒരു കുടുംബത്തിന് വാടകയ്ക്കു കൊടുത്തത് തുളസീധരന് പിള്ളയുടെ അനുമതിയില്ലാതെ ഈ ചെറുപ്പക്കാര്‍ക്ക് മറിച്ചു നല്‍കിയതായിരുന്നു. വാടക നല്‍കുക പോലും ചെയ്യാത്ത ഈ നാല്‍വര് സംഘത്തെ ഒഴിപ്പിക്കാനുള്ള അദ്ദേഹത്തിന്റെ ശ്രമങ്ങളൊന്നും വിജയിച്ചുമില്ല. ഇവരുണ്ടാക്കുന്ന മറ്റു തലവേദനകള്‍ക്കൊപ്പം ഇപ്പോള് മകളുടെ പിന്നാലെ സംഘത്തിലൊരുവന് നടക്കാന് തുടങ്ങിയിരിക്കുന്നു എന്നതും അദ്ദേഹത്തെ വിഷമവൃത്തത്തിലാക്കി.\nഇതിനിടയിലാണ് നഗരത്തില് അരങ്ങേറിയ ഒരു പ്രശ്‌നത്തില് അറിയാതെ ഈ ചെറുപ്പക്കാര് പെട്ടുപോകുന്നത്. അതില് നിന്നും തലയൂരുക വിഷമമാണെന്നു മനസ്സിലായപ്പോള് അവര് പൊള്ളാച്ചിയിലുള്ള കൂട്ടുകാരന് ഉമ്മന്റെ അടുത്തേക്കു മുങ്ങി. അവിടെ പക്ഷേ അതേക്കാള് വലിയ പ്രശ്‌നങ്ങളായിരുന്നു അവരെ സ്വീകരിക്കാനുണ്ടായിരുന്നത്...\nതുടര്‍ന്നുള്ള രസകരവും സങ്കീര്‍ണ്ണവുമായ സംഭവങ്ങളിലൂടെയാണ്, നവാഗതനായ വിഷ്ണുപ്രസാദ് തിരക്കഥയെഴുതി സംവിധാനം ചെയ്യുന്ന 'ബിവേയര് ഓഫ് ഡോഗ്‌സ്' എന്ന ചിത്രം പുരോഗമിക്കുന്നത്. ഒറിസണ് ക്രിയേഷന്‍സിന്റെ ബാനറില് ആര്. രാജീവ്‌മേനോന് നിര്‍മ്മിക്കുന്ന ചിത്രത്തില് ശ്രീനാഥ് ഭാസി, ശേഖര് മേനോന്, സഞ്ജു, ഡോമനിക്, ഹരികൃഷ്ണരാജ് എന്നിവരാണ് കേന്ദ്രകഥാപാത്രങ്ങളെ അവതരിപ്പിക്കുന്നത്.\nമനോജ് കെ. ജയന്, നേരം ഫെയിം സിംഹ, സുനില് സുഖദ, അവാന, ടി. പാര്‍വ്വതി, അഭിരാമി സുരേഷ് തുടങ്ങിയവരും താരനിരയിലുണ്ട്. ക്യാമറ: മഹേഷ് രാജ്, ഗാനങ്ങള്: റഫീക്ക് അഹമ്മദ്, നെല്ലൈ ജയന്ത, സംഗീതം: ബിജിപാല്, പ്രൊഡ. കണ്‍ട്രോളര്: താഹിര് മട്ടാഞ്ചേരി, എഡിറ്റിങ്: ശ്യാം ശശിധരന്, കല: പ്രതാപ് രവീന്ദ്രന്, മേക്കപ്പ്: റഷീദ് അഹമ്മദ്, കോസ്റ്റിയൂം: ്‌രുണ് മനോഹര്, സ്റ്റില്‍സ്: ആന്റണി ജോ, പി.ആര്.ഒ: എ.എസ്. ദിനേശ്.\nബംഗാള് ഉള്‍ക്കടലില് രൂപപ്പെട്ട അതിതീവ്ര ന്യൂനമര്...\nചവറ (കൊല്ലം): കൊച്ചി ബ്ലാക്മെയിലിങ് കേസിലെ പ്രതി...\nപഞ്ചാബിൽ കോണ്‍ഗ്രസ് …\nഅമൃത്സര്:പഞ്ചാബ് കോണ്‍ഗ്രസില് പൊട്ടിത്തെറി. നവ്...


പ്രതീക്ഷിച്ചതില് വന് കുറവ്, നേരിടേണ്ടത് വന് സാമ്പത്തിക ഞെരുക്കം, കണ്ണുകള് തോമസ് ഐസക്കിന്റെ ബജറ്റിലേക്ക് | Roundup Kerala\nHome Current Affairs പ്രതീക്ഷിച്ചതില് വന് കുറവ്, നേരിടേണ്ടത് വന് സാമ്പത്തിക ഞെരുക്കം, കണ്ണുകള് തോമസ് ഐസക്കിന്റെ ബജറ്റിലേക്ക്\nപ്രതീക്ഷിച്ചതില് വന് കുറവ്, നേരിടേണ്ടത് വന് സാമ്പത്തിക ഞെരുക്കം, കണ്ണുകള് തോമസ് ഐസക്കിന്റെ ബജറ്റിലേക്ക്\nകേന്ദ്രത്തില് നിന്നു പ്രതീക്ഷിച്ചിരുന്ന നികുതി വിഹിതത്തില് അയ്യായിരം കോടിയോളം രൂപ കുറയും. സംസ്ഥാനത്തിന്റെ വര്‍ദ്ധിക്കുന്ന സാമ്പത്തിക പ്രതിസന്ധി മറികടക്കാന് ഡോ. തോമസ് ഐസക് എന്തു ചെയ്യും. വരുമാനം കൂട്ടാന് കടുത്ത നടപടികള് ഉണ്ടാകുമോയെന്നാണ് ഏവരു, ഉറ്റു നോക്കുന്നത്.\nബജറ്റ് വിഹിതത്തില് 20,000 കോടി രൂപയാണ് കേരളം പ്രതീക്ഷിച്ചിരുന്നത്. എന്നാല്, 15236 കോടി രൂപ മാത്രമേ ലഭിക്കൂ. 5000 കോടിയോളം രൂപയുടെ കുറവുണ്ടാകുമെന്നാണ് വിലയിരുത്തല്. കഴിഞ്ഞ വര്‍ഷം 17,872 കോടി രൂപയായിരുന്നു സംസ്ഥാന വിഹിതം. ഇക്കൊല്ലം ഇത് 15,236 കോടി രൂപയായിട്ടാണ് കുറഞ്ഞത്.\nവായ്പാ പരിധി ഉയര്‍ത്തണമെന്ന സംസ്ഥാനത്തിന്റെ ആവശ്യവും ബജറ്റില് അംഗീകരിച്ചിട്ടില്ല. ജി.എസ്.ടി. നടപ്പാക്കിയപ്പോഴത്തെ നഷ്ടപരിഹാര കുടിശ്ശികയും കിട്ടാനുണ്ട്. ഇതെല്ലാം തന്നെ സംസ്ഥാനത്തിന്റെ വരുമാനത്തില് വലിയ കുറവുണ്ടാക്കുമെന്ന് വ്യക്തമാണ്. ഇപ്പോള് തന്നെ നല്ലരീതിയില് ബുദ്ധിമുട്ടുന്ന സംസ്ഥാനത്തിന് സാഹചര്യം മറികടക്കണമെങ്കില് കടുത്ത നിലപാടുകള് സ്വീകരിക്കേണ്ടി വരും.\nനികുതി വരുമാന വര്‍ദ്ധനവിന് അടക്കം തോമസ് ഐസക് തുനിഞ്ഞാല് അത് ഫലത്തില് വലയ്ക്കുന്ന സാധാരണക്കാരെയായിരിക്കും.\nPrevious articleബഷീറിന്റെ മരണത്തില് കുറ്റപത്രം സമര്‍പ്പിച്ചു: ശ്രീറാം വെങ്കിട്ടരാമന്, വഫ ഒന്നും രണ്ടും പ്രതികള്\nNext articleനടത്താത്ത മാല മോഷണത്തില്‍ല് 47 ദിവസം ജയില്‍വാസം, അന്വേഷണത്തിന് മനുഷ്യാവകാശ കമ്മിഷന്റെ ഉത്തരവ്


Official Thread - Suriya- Gautham menon untitled movie | Forum Reelz\nAnand Jay Kay, Jun 12, 2018\nകോളിവുഡിലെ പോലീസ് സങ്കല്പങ്ങളെ കീഴ്മേൽ തിരുത്തി എഴുതിയ അൻപ് സെൽവൻ IPS വീണ്ടും വരുന്നു; കാക്ക കാക്ക2ഉടന്…??\n2003-ല് സൂര്യയെ നായകനാകി ഗൗതം മേനോൻ സംവിധാനം ചെയ്ത ചിത്രമാണ് കാക്ക കാക്ക. സ്ഥിര തമിഴ് പോലീസ് ചിത്രങ്ങളില് നിന്ന് വ്യത്യസ്തമായ എത്തിയ സൂര്യ- ഗൗതം മേനോൻ ചിത്രം ഇന്നും പ്രേക്ഷകര്‍ക്ക് പ്രിയപെട്ടതാണ്. ഇരുവരും പിന്നിട്ട് ഒന്നിച്ച ചിത്രമാണ് വാരണം ആയിരം. 2008-ല് പുറത്തിറങ്ങിയ ഈ ചിത്രം നാഷണൽ അവാർഡ് വരെ കരസ്ഥമാക്കുകയും തമിഴിലെ എക്കാലത്തെയും മികച്ച പ്രണയചിത്രങ്ങളില് ഒന്നായി മാറുകയും ചെയ്തു.\n‘ധ്രുവ നച്ചിത്തിരം’ എന്ന ചിത്രത്തിലുടെ ഇരുവരും വീണ്ടും ഒന്നിക്കാനിരിക്കെ. അപ്രതിക്ഷിതമായി ചിത്രത്തില് നിന്ന് സൂര്യ പിന്മാറുകയും, സൂര്യയ്ക്ക് പകരം വിക്രം ചിത്രത്തില് നായകനാവുകയും ചെയ്തു. ഇപ്പോള് ഒരിടവേളക്ക് ശേഷം സൂര്യയും ഗൗതം മേനോൻ വീണ്ടും ഒന്നിക്കുകയാണ്. ഒരു പ്രമുഖ തമിഴ് മാധ്യമത്തിന് നല്‍കിയ അഭിമുഖത്തിലാണ് ഗൗതം മേനോൻ ഇതുസംബന്ധിച്ചൊരു സൂചനനൽകിയത്. അടുത്ത വര്‍ഷമായിരിക്കും ചിത്രം ആരംഭിക്കുക. ‘വാരണം ആയിരം’ പോലത്തെ ഒരു ചിത്രം ഉടനെ ഉണ്ടാകുമോ എന്ന ചോദ്യത്തിന് അദ്ദേഹം ‘കാക്ക കാക്ക’ രണ്ടാം ഭാഗം ഉടനെ ഉണ്ടാവും എന്നാണ് ഒരു ഇന്റർവ്യൂയിൽ മറുപടി നൽകിയത്. ഗൗതം വാസുദേവ മേനോൻ — സൂര്യ കൂട്ടുകെട്ടിൽ ഒരു ചിത്രത്തിനായി പ്രേക്ഷകർ ആവേശത്തോടെ കാത്തിരിക്കുകയാണ്.\nagnel, Jun 18, 2018\nKK2 ..vendarnu..oru fresh thread mathiyayrnu !\nAnand Jay Kay, Jun 19, 2018\nconfirm alla ennu thonnunnu, lets hope for the best....\nagnel, Jun 19, 2018


മാസ് ആക്ഷന് എന്റര്‍ടെയ്‌നറുമായി തലയുടെ വരവ്! വൈറലായി വിശ്വാസം ലൊക്കേഷന് ചിത്രങ്ങള്! കാണൂ | ajith's viswasam movie location pictures trending in social media - Malayalam Filmibeat\n| Updated: Wednesday, September 19, 2018, 10:43 [IST]\nതമിഴകത്ത് സിനിമാ പ്രേമികള് ഏറെ ഇഷ്ടപ്പെടുന്ന സൂപ്പര് താരങ്ങളില് ഒരാളാണ് അജിത്ത്. വര്‍ഷത്തില് ഒന്നോ രണ്ടോ ചിത്രങ്ങള് മാത്രമേ ചെയ്യാറുളളുവെങ്കിലും ഈ സിനിമകള്‍ക്കെല്ലാം വന് വരവേല്‍പ്പാണ് ആരാധകര് നല്‍കാറുളളത്. രജനീകാന്തിന്റെയും വിജയുടെയും സിനിമകള്‍ക്ക് ലഭിക്കുന്ന അതേ സ്വീകാര്യത അജിത്തിന്റെ ചിത്രങ്ങള്‍ക്കും സോഷ്യല് മീഡിയയില് ലഭിക്കാറുണ്ട്. ദീന എന്ന ചിത്രമിറങ്ങിയതിനു ശേഷമായിരുന്നു അജിത്തിനെ സ്‌നേഹത്തോടെ തല എന്ന് ആരാധകര് വിളിച്ചുതുടങ്ങിയത്.\n22 എഫ്‌കെയ്ക്കു ശേഷം ആഷിഖ് അബു ചിത്രത്തില് ഫഹദും? വൈറസില് താരമെത്തുമെന്ന് റിപ്പോര്‍ട്ടുകള്!!\nഅജിത്തിന്റെ പുതിയ ചിത്രം വിശ്വാസത്തിനായി വലിയ ആവേശത്തോടെയാണ് എല്ലാവരും കാത്തിരിക്കുന്നത്. ചിത്രീകരണം പുരോഗമിക്കുന്ന സിനിമ ഉടന് തന്നെ തിയ്യേറ്ററുകളിലേക്ക് എത്തുമെന്നാണ് അറിയുന്നത്. വിവേകം എന്ന ഹിറ്റ് ചിത്രത്തിനു ശേഷം താരത്തിന്റെതായി പുറത്തിറങ്ങുന്ന സിനിമ കൂടിയാണ് വിശ്വാസം. വമ്പന് താരനിരയാണ് ഈ ചിത്രത്തില് അജിത്തിനോടൊപ്പം അഭിനയിക്കുന്നത്. പ്രഖ്യാപന വേള മുതല് ചിത്രത്തിന്റെ വിശേഷങ്ങളറിയാന് വലിയ താല്‍പര്യമാണ് എല്ലാവരും കാണിക്കാറുളളത്. ചിത്രീകരണം പുരോഗമിക്കവെ സിനിമയുടെതായി പുറത്തിറങ്ങിയ ലൊക്കേഷന് ചിത്രങ്ങള് സോഷ്യല് മീഡിയയില് വൈറലായി മാറിയിരുന്നു.\nവിവേകം എന്ന ചിത്രത്തിനു ശേഷം അജിത്തിനെ നായകനാക്കി സിരുത്തൈ ശിവ സംവിധാനം ചെയ്യുന്ന ചിത്രമാണ് വിശ്വാസം. വീരം എന്ന സൂപ്പര്‍ഹിറ്റ് ചിത്രത്തിലൂടെയായിരുന്നു ഈ കൂട്ടുകെട്ട് തമിഴില് ഒന്നിച്ചിരുന്നത്. അജിത്ത്-ശിവ കൂട്ടുകെട്ടില് ഒരുങ്ങുന്ന നാലാമത്തെ ചിത്രമാണ് വിശ്വാസം. വീരത്തിനു ശേഷം ഗ്രാമീണ പശ്ചാത്തലത്തില് കഥ പറയുന്ന ഒരു ചിത്രമായിരിക്കും വിശ്വാസം എന്നാണറിയുന്നത്. വിശ്വാസത്തിന്റെ ഫസ്റ്റ്ലുക്ക് പുറത്തിറങ്ങിയതു മുതല് ആരാധകര് ഒന്നടങ്കം വലിയ ആവേശത്തിലായിരുന്നു. എല്ലാവരും ആകാംക്ഷകളോടെ കാത്തിരിക്കുന്ന ചിത്രം വമ്പന് റിലീസായിട്ടാകും തിയ്യേറ്ററുകളിലേക്ക് എത്തുക.\nഇത്തവണയും ഒരു മാസ് എന്റര്‍ടെയ്‌നര് ചിത്രവുമായിട്ടാണ് ഈ കൂട്ടുകെട്ട് എത്തുന്നത്. അജിത്ത് സിനിമയില് നിന്ന് പ്രേക്ഷകര് പ്രതീക്ഷിക്കുന്ന ഘടകങ്ങളെല്ലാം ചിത്രത്തിലും ഉണ്ടാവുമെന്നാണ് അറിയുന്നത്. വിശ്വാസത്തില് ഇരട്ട വേഷത്തിലാണ് അജിത്ത് എത്തുന്നത്. തമിഴിലെ പ്രമുഖ ബാനറുകളിലൊന്നായ സത്യജോതി ഫിലിംസാണ് ചിത്രം നിര്‍മ്മിക്കുന്നത്. മുളകുപാടം ഫിലിംസാണ് ചിത്രം കേരളത്തില് വിതരണത്തിനെത്തിക്കുന്നത്. വിശ്വാസത്തിലെ അജിത്തിന്റെ പുതിയ ഗെറ്റപ്പിനെല്ലാം മികച്ച സ്വീകാര്യതയായിരുന്നു സമൂഹ മാധ്യമങ്ങളില് ലഭിച്ചിരുന്നത്.\nതമിഴകത്തെ ലേഡീസൂപ്പര്‍സ്റ്റാര് നയന്‍താരയാണ് ചിത്രത്തില് അജിത്തിന്റെ നായികാ വേഷത്തിലെത്തുന്നത്. ബില്ല,ഏകന്,ആരംഭം തുടങ്ങിയ സിനിമകള്‍ക്കു ശേഷം അജിത്തിന്റെ നായികയായി നയന്‍താര എത്തുന്ന ചിത്രം കൂടിയാണ് വിശ്വാസം. അജിത്ത് ചിത്രത്തില് അഭിനയിക്കാന് നയന്‍താര സമ്മതം മൂളിയതെല്ലാം നേരത്തെ വാര്ത്തകളില് ഇടം പിടിച്ചിരുന്നു. തലയുടെ ചിത്രമാണെന്ന് കേട്ടതോടെ തിരക്കഥയൊന്നും വായിക്കാതെയാണ് നയന്‍സ് അഭിനയിക്കാന് സമ്മതം മൂളിയതെന്നായിരുന്നു നേരത്തെ റിപ്പോര്‍ട്ടുകള് വന്നിരുന്നത്.\nവമ്പന് താരനിരയാണ് അജിത്തിന്റെ പുതിയ ചിത്രമായ വിശ്വാസത്തില് അണിനിരക്കുന്നത്. മലയാളി താരം അനിഘയും ചിത്രത്തില് ഒരു പ്രധാന വേഷത്തിലെത്തുണ്ട്. വിവേക്,റോബോ ശങ്കര്,തമ്പി രാമയ്യ,യോഗി ബാബു,കോവൈ സരള,ഇമാന് അണ്ണാച്ചി.ബോസ് വെങ്കട് തുടങ്ങിയവരാണ് ചിത്രത്തിലെ മറ്റു പ്രധാന താരങ്ങള്. സംവിധാനത്തിനു പുറമെ സിരുത്തെ ശിവ തന്നെയാണ് വിശ്വാസത്തിന്റെ തിരക്കഥയും ഒരുക്കിയിരിക്കുന്നത്.\nചിത്രീകരണം പുരോഗമിക്കവേ വിശ്വാസത്തിന്റ ലൊക്കേഷന് ചിത്രങ്ങള് സോഷ്യല് മീഡിയയില് പുറത്തിറങ്ങിയിരുന്നു. അജിത്ത് ചിത്രത്തിന്റെ സെറ്റില് നിന്നുളള ചിത്രങ്ങളാണ് സോഷ്യല് മീഡിയയില് ട്രെന്‍ഡിംഗ് ആയിരിക്കുന്നത് വെള്ളമുണ്ടും ഷര്‍ട്ടും ധരിച്ചാണ് സൂപ്പര്‍താരത്തെ ലൊക്കേഷന് ചിത്രങ്ങളില് കാണിക്കുന്നത്. ആക്ഷന് രംഗങ്ങളാണ് വിശ്വാസത്തിന്റെതായി ഇപ്പോള് ചിത്രീകരിക്കുന്നതെന്നാണ് ലൊക്കേഷന് ചിത്രങ്ങളില് നിന്നും വ്യക്തമാവുന്നത്,.\nA Brand New Stills Of #Thala #Ajith From #Viswasam Sets 🤗#ViswasamShootingSpot pic.twitter.com/LXdux7ue2z\n— AJITHKUMAR FANS 24x7 (@AjithFans24x7) September 18, 2018\nപെണ്ണിന്റെ അതിജീവന കഥയുമായി സംയുക്തയുടെ ലില്ലി എത്തുന്നു! ചിത്രം സെപ്റ്റംബര് 28ന് തിയ്യേറ്ററുകളില്\nവിനയന്റെ ചാലക്കുടിക്കാരന് ചങ്ങാതി റിലീസിങ്ങിനൊരുങ്ങുന്നു! ശ്രദ്ധേയമായി പുതിയ ഗാനം! കാണൂ\nRead more about: ajith viswasam nayanthara അജിത്ത് നയന്‍താര വിശ്വാസം സിനിമ തമിഴ്\najith's viswasam movie location pictures trending in social media\nമിഖായേലിനു പിന്നാലെ നിവിന്റെ മൂത്തോനും! ടീസര് തരംഗമാകുന്നു! വീഡിയോ വൈറല്! കാണൂ


Adama Traore: ക്രിസ്റ്റിയാനോയെ വെല്ലുന്ന താരം! പ്രീമിയര് ലീഗില് കൂടുതല് തവണ ഫൗള് ചെയ്യപ്പെട്ടതും ഈ വോള്‍വ്‌സ് വിംഗറാണ് - robertson is the 20th player booked for fouling traore this season alone | Samayam Malayalam\nrobertson is the 20th player booked for fouling traore this season alone\nക്രിസ്റ്റിയാനോയെ വെല്ലുന്ന താരം! പ്രീമിയര് ലീഗില് കൂടുതല് തവണ ഫൗള് ചെയ്യപ്പെട്ടതും ഈ വോള്‍വ്‌സ് വിംഗറാണ്\nSreejith T | Samayam Malayalam | Updated: 25 Jan 2020, 09:31:00 AM\nകഴിഞ്ഞ ദിവസം ലിവര്‍പൂളും വോള്‍വ്‌സും തമ്മിലുള്ള മത്സരത്തില് ലിവര്‍പൂളിന്റെ ഡിഫന്‍ഡര് ആന്‍ഡി റോബര്‍ട്‌സന് ട്രോറെയെ ഒന്ന് കാര്യമായി വീഴ്ത്തി. റഫറി മൈക്കല് ഒലിവറിന് മഞ്ഞക്കാര്‍ഡെടുക്കാന് രണ്ടാമതൊന്ന് ആലോചിക്കേണ്ടി വന്നില്ല. അതോടെ, ട്രോറെയെ ഫൗള് ചെയ്തതിന് മഞ്ഞക്കാര്‍ഡ് കാണുന്ന ഇരുപതാമത്തെ താരമായി ആന്‍ഡി റോബര്‍ട്‌സന്.\nക്രിസ്റ്റിയാനോയെക്കാള് വേഗമേറിയ താരം ട്രോറെയെന്ന് ന്യൂകാസില് ഡിഫന്‍ഡര്\nലിവര്‍പൂളിനെതിരെ മാന് ഓഫ് ദ മാച്ച് പുരസ്‌കാരം നേടിയത് ട്രോറെ\nപ്രീമിയര് ലീഗില് ട്രോറെയെ വീഴ്ത്തിയതിനാണ് കൂടുതല് മഞ്ഞക്കാര്‍ഡ്\nവോള്‍വ്‌സിന്റെ അറ്റാക്കിംഗ് വിംഗര് അഡാമ ട്രോറെ ആളൊരു പുലിയാണ്. എതിരാളികളുടെ ഉറക്കം കെടുത്തുന്ന താരമാണ് ട്രോറെ. ഇംഗ്ലീഷ് പ്രീമിയര് ലീഗില് വോള്‍വ്‌സിന്റെ മികച്ച പ്രകടനത്തിന് പിറകിലെ രഹസ്യം ട്രോറെയാണ്. അതുകൊണ്ടു തന്നെ ട്രോറെയെ ഒതുക്കുക എന്നതാണ് വോള്‍വ്‌സിനെ നേരിടുമ്പോള് പൊതുവില് എതിരാളികള് സ്വീകരിക്കുന്ന തന്ത്രം.\nകഴിഞ്ഞ ദിവസം ലിവര്‍പൂളും വോള്‍വ്‌സും തമ്മിലുള്ള മത്സരത്തില് ലിവര്‍പൂളിന്റെ ഡിഫന്‍ഡര് ആന്‍ഡി റോബര്‍ട്‌സന് ട്രോറെയെ ഒന്ന് കാര്യമായി വീഴ്ത്തി. റഫറി മൈക്കല് ഒലിവറിന് മഞ്ഞക്കാര്‍ഡെടുക്കാന് രണ്ടാമതൊന്ന് ആലോചിക്കേണ്ടി വന്നില്ല. അതോടെ, ട്രോറെയെ ഫൗള് ചെയ്തതിന് മഞ്ഞക്കാര്‍ഡ് കാണുന്ന ഇരുപതാമത്തെ താരമായി ആന്‍ഡി റോബര്‍ട്‌സന്. ഇംഗ്ലീഷ് പ്രീമിയര് ലീഗില് പതിനഞ്ച് മത്സരങ്ങള് അവശേഷിക്കെ ട്രോറെയാണ് കൂടുതല് തവണ ഫൗള് ചെയ്യപ്പെട്ട താരം.\nലീഗ് സീസണില് തോല്‍വിയറിയാതെ കുതിക്കുന്ന ലിവര്‍പൂളിനെ വിറപ്പിച്ചു ട്രോറെയുടെ കുതിപ്പുകള്. മത്സരം വോള്‍വ്‌സ് തോറ്റെങ്കിലും മാന് ഓഫ് ദ മാച്ച് പുരസ്‌കാരം ട്രോറെക്കായിരുന്നു. പതിനാല് വ്യത്യസ്ത ടീമുകളിലെ താരങ്ങളാണ് ട്രോറെയെ ഫൗള് ചെയ്ത് മഞ്ഞക്കാര്‍ഡ് വാങ്ങിച്ചത്. ഡിസംബറില് ടോട്ടനം ഹോസ്പറിന്റെ മൂന്ന് കളിക്കാര് ഒരു മത്സരത്തില് ട്രോറെയെ വീഴ്ത്തിയതിന് മഞ്ഞക്കാര്‍ഡ് കണ്ടു. ടോബി അല്‍ഡെര്‍വീല്‍ഡ്, എറിക് ഡയര്, ഹാരി കെയിന് എന്നിവര്.\nട്രോറെ കഴിഞ്ഞാല് കൂടുതല് തവണ എതിരാളിക്ക് മഞ്ഞക്കാര്‍ഡ് ലഭിക്കാന് കാരണക്കാരനായ താരം ക്രിസ്റ്റല് പാലസിന്റെ വില്‍ഫ്രെഡ് സാഹയാണ്. പത്തൊമ്പത് പേരാണ് സാഹയെ ഫൗള് ചെയ്തതിന് മഞ്ഞക്കാര്‍ഡ് കണ്ടത്. ആസ്റ്റന്‍വില്ലയുടെ ക്യാപ്റ്റന് ജാക്ക് ഗ്രീലിഷ് (17 മഞ്ഞക്കാര്‍ഡ്), മാഞ്ചസ്റ്റര് യുനൈറ്റഡിന്റെ ഡാനിയല് ജെയിംസ് (13) എന്നിവരാണ് പ്രധാനമായും ഈ ഗണത്തിലുള്ളത്.\nട്രോറെയുടെ പ്രകടനം ലിവര്‍പൂള് കോച്ച് യുര്‍ഗന് ക്ലോപിന്റെ ശ്രദ്ധയാകര്‍ഷിച്ചു. ഇരുപത്തിമൂന്നുകാരനെ മത്സരശേഷം കെട്ടിപ്പുണര്‍ന്ന് അഭിനന്ദിച്ചാണ് ക്ലോപ് മടങ്ങിയത്. മാധ്യമങ്ങള്‍ക്ക് മുന്നിലെത്തിയപ്പോള് വോള്‍വ്‌സ് വിംഗറെ കുറിച്ച് ധാരാളം സംസാരിക്കുകയും ചെയ്തു.\nന്യൂകാസില് യുനൈറ്റഡിനെതിരെ മാന്ത്രികപ്രകടനം പുറത്തെടുത്ത ട്രോറെയെ ക്രിസ്റ്റിയാനോ റൊണാള്‍ഡോയോട് ഉപമിച്ചു ഡിഫന്‍ഡര് ജെട്രോ വില്ലെംസ്. ക്രിസ്റ്റിയാനോക്കെതിരെ കളിച്ചിട്ടുണ്ട് ഞാന്, അദ്ദേഹം അതിവേഗക്കാരനാണ്, എന്നാല് ട്രോറെയുടെ അത്ര വരില്ല - ജെട്രോ വില്ലെംസ് പറഞ്ഞു.\nഒളിമ്പിക് ഫുട്ബോൾ യോഗ്യതാ മത്സരങ്ങള്‍ക്കും കൊറോണ വൈറസ് ഭീതിആര്‍ട്ടിക്കിള് ഷോ\nഅഡാമ ട്രോറെ wolves vs liverpool Cristiano Ronaldo Andrew Robertson Adama Traore\nWeb Title : robertson is the 20th player booked for fouling traore this season alone


ഓലപ്പീപ്പി | olapeeppi: വേനൽമഴ\nഇന്നലെയാണ് ആ മഴ പെയ്തത്. വരണ്ടുണങ്ങിയ മണ്ണിനു മേലെ വീണുമരിച്ച ഇലകളെ ഒരു നേർത്ത കാറ്റു പോലും കരയിക്കുന്ന നേരത്ത്. കാത്തു കാത്തിരുന്ന ഒരു മുഹൂർത്തം പോലെ അന്നു മേഘങ്ങൾ കഥ പറയാൻ മാനത്ത് ഒത്തുകൂടി. ഇന്നെങ്കിലും ഒരു മഴ പെയ്തേക്കുമെന്ന് ഇങ്ങു താഴെയിരുന്ന് വേകുന്ന മനസ്സുകൾ കിനാവുകണ്ടു. ഉച്ചച്ചൂടിൽ പൊള്ളിയ മണ്ണിലേക്കാണ് കുളിരായി മഴ പെയ്യുന്നത്. മുന്നോടിയായി കരിയിലകളെ പറത്തിമാറ്റിക്കൊണ്ട് തണുപ്പുള്ള കാറ്റിന്റെ നിലമൊരുക്കലുണ്ട്. ആ കാറ്റിന്റെ സ്വഭാവം നോക്കിയാൽ വരാൻ പോകുന്ന മഴ എത്ര ശക്തമാണെന്ന് ഗണിക്കാൻ കഴിയും.\nമെയ് മാസത്തിന്റെ രണ്ടാം പകുതിയിലാണ് ഇങ്ങനെയൊരു കാറ്റുണ്ടാകുന്നതെങ്കിൽ, വിളഞ്ഞു പഴുത്ത മാങ്ങകൾ ആ കാറ്റിൽ ‘ധപ്പ് ധപ്പ്’ ശബ്ദത്തോടെ പൊഴിഞ്ഞു വീഴുന്നതു കേൾക്കാം. മഴ ഉടൻ വരില്ലെങ്കിൽ ധൈര്യപൂർവ്വം മാവിൻചുവട്ടിലേക്ക് ഓടാം. കയ്യിലൊതുങ്ങുന്നത്ര മാങ്ങയും പെറുക്കി വരുമ്പോഴേക്കും അക്കരെ മലയിൽ നിന്നും മഴ ആർത്തലച്ചു വരുന്നതു കാണാം. ഒന്നാമത്തെ തുള്ളി മുറ്റത്തു വീഴുന്നതിനു മുൻപേ പെരയ്ക്കകത്തു കയറാം. അല്ലെങ്കിലും മഴയെ ഓടിത്തോല്പ്പിക്കുന്നതിനു രസം വേറെയാണ്. വേനൽമഴ നനയാൻ അനുവാദമുണ്ടാവില്ല. പനി പിടിക്കുമത്രേ. അന്തരീക്ഷത്തിൽ തങ്ങി നില്ക്കുന്ന രോഗാണുക്കളത്രയും വേനൽമഴയോടൊപ്പം മണ്ണിലേക്കും പെയ്തിറങ്ങുമത്രേ. അതെന്തായാലും കാറ്റ് പൊടിയൊഴിഞ്ഞും ഇലകൾ കുളിച്ചുതോർത്തി പച്ചപ്പ് തിരിച്ചു പിടിച്ചും ഒരു നവചൈതന്യം പൂണ്ടുനില്ക്കുന്നു, വേനൽമഴയ്ക്കു ശേഷം.\nആദ്യത്തെത്തുള്ളികൾ വീഴുന്ന നിമിഷം മുതൽ മണ്ണു പൂർണ്ണമായും നനയുന്നിടം വരെയാണ് വേനൽമഴ ഏറ്റവും സുഖദമായ അനുഭൂതി കാത്തുവെച്ചിരിക്കുന്നത് - പുതുമണ്ണിന്റെ ഗന്ധവും പുതുമഴയുടെ താളവും. നമ്മുടെ മണ്ണിനുമാത്രം തരാൻ കഴിയുന്ന ഒന്നായി ദൈവം കരുതിവെച്ച ഒരു അപൂർവ്വാനുഭവമാണ് ഇത്.\nഇനി മഴ പെയ്തു തീന്നാലോ, അന്യാദൃശമായ, സംഗീതാത്മകമായ ശാന്തത കാണാം. സംഗീതമെന്നത് ഇലത്തുമ്പുകളിൽ നിന്നുമൂർന്ന് താളം പിടിക്കുന്ന മഴത്തുള്ളികളുടെ സംഗീതം. പ്ലാവിലയിൽ വീഴുമ്പോൾ ഒരു നാദം. മണ്ണിലേക്കു പതിക്കുമ്പോൾ വേറൊന്ന്. വെള്ളത്തിലേക്കു വീഴുമ്പോൾ മറ്റൊന്ന്. മൗനമായിരുന്ന് മഴകൊണ്ട ശേഷം തൂവൽച്ചിറകുകൾ കുടഞ്ഞുതോർത്തുന്ന കിളികളുടെ പരിഭവങ്ങൾ. തെങ്ങിൻ മുകളിലെ കൂട്ടിൽ നിന്നും ആകാംക്ഷയോടെ താഴെയിറങ്ങി വന്ന് ഇവിടെന്തെല്ലാമാണ് സംഭവിച്ചതെന്നു തിരക്കുന്ന അണ്ണാറക്കണ്ണൻ. ഞെട്ടറ്റുവീണതിന്റെ കണ്ണീരുണങ്ങാത്ത ഉണ്ടാപ്രികൾ - മൂവാണ്ടൻ മാങ്ങകൾ.\nഒരു നിമിഷം! ഞാൻ സ്വപ്നലോകത്തു നിന്നും തിരികെപ്പോരട്ടെ. എന്റെ ഇടതു വശത്തെ വലിയ ജനാലയ്ക്കപ്പുറം കരിനിഴൽ വീഴ്ത്തിക്കൊണ്ട് മേഘങ്ങൾ ഉരുണ്ടുകൂടിയിട്ടുണ്ട്. വീശിയടിക്കുന്ന കാറ്റിൽ ഓഫീസിലെ തിരശ്ശീലകൾ പാറിയുലയുന്നുണ്ട്. എവിടൊക്കെയോ തട്ടിത്തടഞ്ഞ് തണുപ്പിന്റെ മുനയൊടിഞ്ഞ കാറ്റിന്റെ കഷണങ്ങൾ എന്നെയും വന്നു മുട്ടുന്നുണ്ട്. ഉയർന്നു നില്ക്കുന്ന സിൽവർ ഓക്ക് മരങ്ങൾക്കപ്പുറം പുൽമേട്ടിൽ തെരുവപ്പുല്ലുകൾ മുടിയഴിച്ചാടുന്നത് അവ്യക്തമായിട്ടാണെങ്കിലും എനിക്കു കാണാം. എന്നാൽ കാറ്റിന്റെ മൂളൽ കേൾക്കാനില്ല. ഒന്നിരിക്കാനുള്ള ഇടം തേടി കലപില കൂട്ടുന്ന കിളികളുടെ ചിലപ്പും കേൾക്കാനില്ല. ജനലിലൂടെ പുറത്തേക്കു നോക്കുമ്പോൾ ശബ്ദമില്ലാത്ത ചലച്ചിത്രം കാണുന്ന പ്രതീതി. അഥവാ, പ്രായമോ ജോലിയോ ഒക്കെ അവിടെ നമ്മെ തടവിലാക്കിയിരിക്കുന്നു, ബധിരനാക്കിയിരിക്കുന്നു, പ്രകൃതിയെ അറിയാനുള്ള ചില ഇന്ദ്രിയങ്ങളെ പൂട്ടി അടച്ചു വച്ചിരിക്കുന്നു.\nഞാനറിയാതെ എപ്പോഴോ മഴ പെയ്തുതീർന്നു. അപ്പോൾ, നനഞ്ഞു തുടങ്ങിയ ചിറകുകൾ കുടഞ്ഞ് കാട്ടുമഞ്ഞളരച്ച് കണ്ണെഴുതിയ മൈനകൾ പാടിയാർത്തിരിക്കാം. പുറത്തു വാരിവിതറിയ പൂഴിമേൽ നനവു പടരുന്ന സുഖത്തിൽ മതിമറന്നു കാട്ടാനകൾ ശാന്തം നിന്നിരിക്കാം. ആരറിയുന്നു?\nജോലികഴിഞ്ഞു പുറത്തിറങ്ങുമ്പോൾ, മണ്ണിന്റെ ചൂടിലേക്കു പെയ്തിറങ്ങിയ മഴ നീരാവിയായി ഉയിർത്തെഴുന്നേൽക്കുന്നുണ്ടായിരുന്നു. സിൽവർ ഓക്ക് മരങ്ങൾക്കപ്പുറം പുൽമേട്ടിലെ കാഴ്ചകൾ മറച്ചുകൊണ്ട് കോടമഞ്ഞ് ഒരു വലിയ പന്തലിട്ടിട്ടുണ്ടായിരുന്നു. പൈൻ മരത്തിന്റെ നൂലുപോലത്തെ ഉണക്കിലകൾ വാഹനങ്ങളുടെ ചില്ലിൽ വീണ് മഴവെള്ളത്തെപ്പുണർന്നു കിടക്കുന്നുണ്ടായിരുന്നു. ഉറുമ്പുകളുടെ കൊട്ടാരങ്ങൾ ഇടിഞ്ഞുതാണിരുന്നു. മാളങ്ങൾ മഴവെള്ളത്തിൽ ഒലിച്ചുവന്ന മണ്ണുകൊണ്ട് നിറഞ്ഞിരുന്നു. മഴ മണ്ണിലെ വിണ്ടുകീറലുകൾ സ്നേഹം നിറച്ച് അടച്ചിരുന്നു. ഈ പുതുഭൂമികയിലേക്ക് ഓരോ ആത്മാവിനെയും വരവേല്ക്കാനെന്നവണ്ണം വഴികൾ വൃത്തിയായിക്കിടന്നിരുന്നു. വെള്ളമൊഴുകിയ പാടുകളാവട്ടെ, ഭൂമിയുടെ മാറിൽ നാളെ മാഞ്ഞേക്കാവുന്ന ചില നഖചിത്രങ്ങൾ കോറിയിട്ടിരുന്നു. കാപ്പിപ്പൂക്കളിൽ പരാഗരേണുക്കൾ വിയർപ്പാറ്റി മയങ്ങിക്കിടന്നിരുന്നു.\nഅന്നത്തെ സന്ധ്യയ്ക്ക് പതിവുവിട്ട ഒരു സുഖമുണ്ടായിരുന്നു. കാണുന്ന മുഖങ്ങളിലെല്ലാം സന്തോഷമുണ്ടായിരുന്നു. നഗരവീഥികളിൽ തിരക്കു കുറഞ്ഞു കാണപ്പെട്ടു. ചെങ്കിരണങ്ങൾ വിതറാതെയും യാത്ര ചോദിക്കാതെയും മൗനമായി സൂര്യൻ പടിഞ്ഞാറു ചാഞ്ഞു. ആ സായാഹ്നത്തിൽ സുന്ദരമായതെല്ലാറ്റിനെയും പറ്റി സംസാരിച്ചുകൊണ്ട് ആ നേരമത്രയും മനോജ് സാർ എന്നോടൊപ്പമുണ്ടായിരുന്നു- മഴകൊണ്ടുമാത്രം മുളയ്ക്കുന്ന സർഗ്ഗാത്മകതയുടെ ചില വിത്തുകൾക്ക് വെള്ളം തേകിയും ബൈക്കിന്റെ സീറ്റിൽ ഈറൻ കോരിയിടാൻ പോന്ന മഞ്ഞിന്റെ കാഠിന്യത്തെ മനഃപൂർവ്വം മറന്നും. സുന്ദരമായ ഒരു വേനൽമഴ നമുക്കെന്തെല്ലാമാണ് കൊണ്ടുതരുന്നത് എന്ന് നിങ്ങളും ഒന്നാലോചിച്ചു നോക്കൂ. മണ്ണിന്റെയും മനുഷ്യന്റെയും ആത്മാവിൽ മഴ പെയ്യട്ടെ! വേനലിൽ വരണ്ടുണങ്ങിയ മനസ്സിന്റെ വിള്ളലുകളിലേക്ക് സ്നേഹം ഒഴുകി മുറിവുകളെ മായ്ക്കട്ടെ! ലോകം തളിർത്തു കയറട്ടെ!!\nപോസ്റ്റു നാട്ടിയത് എം.എസ്. രാജ് | M S Raj നേരം 9:27:00 PM\nഇവിടേയും കിട്ടി ഒരു വേനല്‍മഴ.\nChikku Cheriyan said...\nഎന്നത്തേയും പോലെ വളരെ മനോഹരം, രാജ്മോന് ചേട്ടാ. വായിച്ച് കഴിഞ്ഞപ്പോള് മനസ്സിലൊരു കുളിര് മഴ പെയ്തിറങ്ങിയ പോലെ.\nAnother awesome post.. ithu vaayichu nirthunnu innathe vaayana. Kaaranam maansil oru kulimazha peyath pratheethi kalayan vayya.. :)\nഎന്റെ പ്രിയപ്പെട്ട മനുവിന്...


വണ്ടിയില് മിന്നല് വേഗത്തില് പായുന്നവരെ പൊക്കാന് മോട്ടോര് വാഹന വകുപ്പും 'ഒറിജിനല്' മിന്നല് മുരളി - metromatinee.com Lifestyle Entertainment & Sports\nനിരത്തില് മിന്നല് മുരളിയെക്കാളും സ്പീഡില് വാഹനം ഓടിക്കുന്നവരെ പിടിക്കൂടാന് മോട്ടോര് വാഹന വകുപ്പും ഒറിജിനല് മിന്നല് മുരളിയും. എംവിഡിയും കേരള റോഡ് സേഫ്റ്റി അതോറിറ്റിയുടെ ഒപ്പം നെറ്റ്ഫ്‌ലിക്‌സ് ഒരുക്കിയ പ്രൊമോഷണല് വീഡിയോയിലാണ് റോഡിലൂടെ മിന്നല് വേഗത്തില് വാഹനം ഓടിക്കുന്നവരെ പിടികൂടാന് മിന്നല് മുരളി എത്തിയത്.\nഎറണാകുളത്തെ മോട്ടോഴ്‌സ് വാഹന വകുപ്പ് ഉദ്യോഗസ്ഥര് നടത്തുന്ന പരിശോധനയില് ഹൈസ്പീഡില് വരുന്നവരെ പിടികൂടി പിഴയും അടപ്പിക്കുകയും അതോടൊപ്പം ടൊവീനോയുടെ വീഡിയോ സന്ദേശം അവരെ കേള്‍പ്പിക്കുകയും ചെയ്യും.\nഇതിന് പുറമെ ബോധവല്‍ക്കരണത്തിന്റെ ഭാഗമായി എല്ലാവര്‍ക്കും റിയല് ഹീറോസ് ഗോ സ്ലോ എന്ന് വാക്യമെഴുതിയ ടീ ഷര്‍ട്ട് നല്‍കുയും ചെയ്തു.\nഹൈ വെ റോഡില് ഒരു പടകൂറ്റന് ഫ്‌ലെക്‌സ് നിര്‍മിച്ചാണ് എംവിഡിയും നെറ്റ്ഫ്‌ലിക്‌സും ഇത്തരത്തില് ഒരു സന്ദേശം അടങ്ങിയ പ്രൊമോഷണല് പരിപാടി നടത്തിയത്.\nമലയാളത്തിലെ ആദ്യത്തെ സൂപ്പർ ഹീറോ ചലച്ചിത്രം” മിന്നൽ മുരളി ” ടെലിവിഷനിൽ ; കുറുക്കന്‍മൂല ഗ്രാമത്തിലെ സൂപ്പര്‍ഹീറോ സ്വീകരണ മുറിയിലേക്ക്!\nഎന്‍ജിനീയറിംഗ് കോളേജിലെ ചോദ്യ പേപ്പറിലും മിന്നല് മുരളി; സന്തോഷം പങ്കുവെച്ച് ബേസില് ജോസഫ്\nമിന്നല് മുരളിയിലെ ബാലതാരം അവാന് ബോളിവുഡിലേയ്ക്ക്; അരങ്ങേറ്റം മനോജ് ബാജ്‌പേയി ചിത്രത്തില്\nമലയാള സിനിമയിലെ രണ്ട് “തറ ഷോട്ടുകൾ “; അധികം ആരും ശ്രദ്ധിക്കാതെ പോയ ബേസിൽ ബ്രില്ലിയൻസ്; ഓമനക്കുട്ടനും ബ്രൂസ്‌ലി ബിജിയും തമ്മിലെ ബന്ധം !\nRelated Topics:minnal murali\nഎന്റെ കൻസെന്റ് ഇല്ലാതെ ഞാൻ അനുവാദം കൊടുക്കാതെ അയാൾ എന്നെ റേപ്പ് ചെയ്തു; ഒരു പരിചയവും ഇല്ലാത്ത സ്ഥലത്തു നിന്ന് ഇറങ്ങി ഓടാൻ പോലുമുള്ള മനസികാവസ്ഥ ആരുന്നില്ല ; ശ്രീകാന്ത് വെട്ടിയാർക്കെതിരെ ഗുരുതര മി ടൂ ആരോപണം !


ജാഗ്രത: വിദ്യാഭ്യാസവകുപ്പിലെ അഴിമതി തുറന്നുകാട്ടി ഡിപിഐയുടെ ഫെയ്സ്ബുക്ക് പോസ്റ്റ്\nവിദ്യാഭ്യാസവകുപ്പിലെ അഴിമതി തുറന്നുകാട്ടി ഡിപിഐയുടെ ഫെയ്സ്ബുക്ക് പോസ്റ്റ്\nവിദ്യാഭ്യാസവകുപ്പില് കൊടികുത്തിവാഴുന്ന അഴിമതിക്കെതിരെ പൊതുവിദ്യാഭ്യാസ ഡയറക്ടര് ബിജു പ്രഭാകര്‍തന്നെ രംഗത്ത്. മുസ്ലിംലീഗ് കൈയാളുന്ന വകുപ്പില് നടമാടുന്ന അഴിമതിയെക്കുറിച്ച് ഡിപിഐ ഫെയ്സ്ബുക്ക് അക്കൗണ്ടിലാണ് പ്രതികരിച്ചത്.\n"അനീതി കണ്ടില്ലെന്നു നടിച്ചാല് പെന്‍ഷനും മറ്റാനുകൂല്യവും വാങ്ങി അടിത്തൂണ്‍പറ്റാം" എന്ന് "ബിജു പ്രഭാകര് ഐഎഎസ്" എന്ന ഫെയ്സ് ബുക്ക് അക്കൗണ്ടില് അദ്ദേഹം പോസ്റ്റ് ചെയ്തു. ആദ്യം യൂണിഫോം വിവാദം, പിന്നെ ക്രിസ്മസ് പരീക്ഷാ വിവാദം, ഇനി യുവജനോത്സവം, എസ്എസ്എല്‍സി പരീക്ഷ എന്നിവയുമുണ്ട്. "കാരണങ്ങള് സര്‍വീസില് ഇരുന്ന് പറയാന് നിയമം അനുവദിക്കുന്നില്ല. പെന്‍ഷന്‍പറ്റിയശേഷം പറഞ്ഞിട്ടെന്തുകാര്യം"എന്നും ഡിപിഐ പറഞ്ഞുവയ്ക്കുന്നു.\nകഴിഞ്ഞവര്‍ഷംവരെ പിടിഎയും ഹെഡ്മാസ്റ്റര്‍മാരും ചേര്‍ന്ന് സ്കൂള്‍തുറക്കുന്ന സമയംതന്നെ യൂണിഫോം പദ്ധതി വിജയകരമായി നടത്തി. എന്നാല്, ഈ വര്‍ഷം സ്കൂള് അടയ്ക്കാന് ഒരു മാസംമാത്രം ബാക്കി നില്‍ക്കുമ്പോഴും വിതരണം നടന്നിട്ടില്ല. കുത്തക വസ്ത്രവ്യാപാരികളെ വിതരണച്ചുമതല ഏല്‍പ്പിച്ച് 25 കോടി രൂപ തട്ടാനുള്ള മന്ത്രിയുടെയും കൂട്ടരുടെയും ശ്രമമാണ് പദ്ധതി അവതാളത്തിലാക്കിയത്. അഴിമതിക്കായുള്ള മന്ത്രിയുടെയും കൂട്ടരുടെയും ശ്രമം ലക്ഷ്യം കണ്ടെങ്കിലും യൂണിഫോം ഒരു കുട്ടിക്കും ലഭിച്ചില്ല. സംസ്ഥാന സ്കൂള് കലോത്സവം ഇനിമുതല് വേനലവധിക്കാലത്ത് നടത്താനുള്ള നീക്കവുമുണ്ടായി. ഇതിന്റെ ഭാഗമായി കലോത്സവനടത്തിപ്പ് ഇവന്റ് മാനേജ്മെന്റ് ഗ്രൂപ്പിനെ ഏല്‍പ്പിക്കാന് മന്ത്രി ശ്രമം നടത്തി. അധ്യാപക സംഘടനകളും വിദ്യാഭ്യാസവകുപ്പിലെ മുതിര്‍ന്ന ഉദ്യോഗസ്ഥരും ഇതിന് എതിരായി. വരുംവര്‍ഷങ്ങളില് കലോത്സവ നടത്തിപ്പ് ഇവന്റ് മാനേജ്മെന്റ് ഗ്രൂപ്പിനെ ഏല്‍പ്പിച്ച് വന് അഴിമതിക്ക് ചരടുവലി തുടരുകയാണ്.\nഇതിനിടെയാണ് ക്രിസ്മസ് പരീക്ഷയുടെ ചോദ്യപേപ്പര് കഴിഞ്ഞ വര്‍ഷത്തെ അതേപടി പകര്‍ത്തിവയ്ക്കുന്ന സ്ഥിതി ഉണ്ടായത്. തുടര്‍ന്ന് പരീക്ഷ റദ്ദാക്കി. ഇതിന് ഉത്തരവാദിയായവര്‍ക്കെതിരെ നടപടിയെടുക്കാന് ഡിപിഐ മുതിര്‍ന്നപ്പോള് ഭരണതലത്തില് ഇടപെടലുണ്ടായി. അഴിമതിക്കെതിരായ ഡിപിഐയുടെ ഫെയ്സ്ബുക്ക് പരാമര്‍ശം വെള്ളിയാഴ്ച രാത്രി ഒമ്പതുവരെ 102 പേര് ഷെയര്‍ചെയ്തിട്ടുണ്ട്. പൊതുവിദ്യാഭ്യാസവകുപ്പില് ഭരണകക്ഷി നടത്തുന്ന വന് അഴിമതി ചെറുത്തപ്പോഴാണ് മുന് ഡിപിഐ എ ഷാജഹാനെ തല്‍സ്ഥാനത്തുനിന്ന് നീക്കിയത്. തുടര്‍ന്നാണ് ഭക്ഷ്യസുരക്ഷാ കമീഷണറായിരുന്ന ബിജുവിനെ നിയമിച്ചത്. കോണ്‍ഗ്രസ് മുന് നേതാവ് തച്ചടി പ്രഭാകരന്റെ മകനാണ് ബിജു.\nLabels: അഴിമതി, വിദ്യാഭ്യാസം, വിദ്യാഭ്യാസ പരിഷ്കാരം